খ্বন মৗঙ | The Spirit of The State : অসমৰ ছয় জনগোষ্ঠীৰ জনজাতিকৰণ সন্দৰ্ভত এটি আলোচনা ණ...ড° চন্দন কুমাৰ বৰতামুলী, নতুন দিল্লী\nঅসমৰ ছয় জনগোষ্ঠীৰ জনজাতিকৰণ সন্দৰ্ভত এটি আলোচনা ණ...ড° চন্দন কুমাৰ বৰতামুলী, নতুন দিল্লী\nবৰ্তমান অসমত ছটা জনগোষ্ঠীৰ জনজাতিকৰণক লৈ কিছু বিতৰ্ক হোৱা দেখা গৈছে। যি ছটা জনগোষ্ঠীৰ জনজাতিকৰণক লৈ এই বিতৰ্কৰ সৃষ্টি হৈছে সেই জনগোষ্ঠীকেইটাৰ বিষয়ে কিছু কথা নজনাকৈ বা ভাৰতীয় সংবিধানৰ মতে কোনবিলাক জনগোষ্ঠীক জনজাতি বুলি কোৱা হয় সেই বিষয়ে নজনাকৈ কোনো মতামত দিবলৈ অসুবিধা হয় আৰু মতামত দিয়াটো উচিতো নহয়। গতিকে, প্ৰথমে ভাৰতৰ সংবিধান মতে জনজাতি চিনাক্তকৰণৰ সময়ত কোনবিলাক জনগোষ্ঠীক জনজাতি বুলি কোৱা হৈছিল সেই কথা বৰ্তমান সময়ৰ প্ৰেক্ষাপটত অলপ বিশ্লেষণ কৰি চোৱা যাওক। ভাৰতীয় সংবিধানৰ ৩৪২ নং দফা (Article 342) মতে, জনজাতিসকলৰ পাঁচটা প্ৰধান বৈশিষ্ট্য থাকে:\n১/ Primitive Traits (আদিম চাৰিত্ৰিক বৈশিষ্ট্য)\n২/ Geographical Isolation (ভৌগোলিক বিচ্ছিন্নতা)\n৩/ Distinct Culture (স্বকীয়তাবিশিষ্ট সংস্কৃতি)\n৪/ Shyness of Contact with Community at large (সমাজৰ বৃহদাংশৰ সৈতে যোগাযোগত সংকোচ)\n৫/ Economic backwardness (অৰ্থনৈতিক অনগ্ৰসৰতা)\nবৰ্তমান জনজাতিকৰণ কৰিবলগীয়া ছটা জনগোষ্ঠী হৈছে কোঁচ-ৰাজবংশী, মৰাণ, মটক, চুতীয়া, চাহ-জনগোষ্ঠী আৰু আহোম। এতিয়া প্ৰতিটো জনগোষ্ঠীকে এই পাঁচটা চাৰিত্ৰিক বৈশিষ্ট্যৰ মাজেৰে পৰ্য্যবেক্ষণ কৰি চোৱা যাওক।\nপ্ৰথমতে আৰম্ভ কৰোঁ, ইতিমধ্যে ১৯৯৬ চনৰ বছৰটোত অধ্যাদেশৰ যোগেদি জনজাতি বুলি ঘোষণা কৰা কোঁচ-ৰাজবংশী জনগোষ্ঠীটোৰ পৰা। কোনো কোনো বিজ্ঞৰ মতে, কোঁচসকল কিৰাট-কছাৰীৰ বাৰটা ফৈদৰ এটা। কিৰাট-কছাৰীৰ বাৰটা ফৈদ হৈছে: Dimsaya (দিমাচা), Barhaya (বড়ো), Juhala Luiya (লালুং/তিৱা), Intu Hajaya (হাজাই), Badu Sonolaya (সোণোৱাল কছাৰী), Intu Minkhaya (মৰাণ), Dounaya (দেউৰী), Intu Machaya (মেছ), Kachubaya (কোঁচ), Intu Garoya (গাৰো), Rabha Kirataya (ৰাভা), Badu Hajaya (হাজং)। কোনো কোনো বুৰঞ্জীবিদৰ মতে, কোঁচসকল মংগোলীয় মূলৰ মানুহ। আদিতেই তিব্বতৰ পৰা ভাৰতলৈ প্ৰব্ৰজন কৰি অহা মংগোলীয় জাতিসকলৰ ভিতৰত কোঁচ এটা। যদিওবা আৰম্ভণিতে কোঁচসকল তেতিয়াৰ কমতাপুৰ ৰাজ্যত বসবাস কৰিছিল, বৰ্তমান কোঁচ-ৰাজবংশীসকলক পশ্চিমবংগ, অসম, মেঘালয় আৰু বিহাৰৰ কিছু অংশত পোৱা যায়। কোঁচ শব্দৰ লগত ৰাজবংশী শব্দটো হয়তো ১৮শ শতিকাৰ শেষলৈহে যোগ হৈছিল। যেতিয়া কোঁচসকল হিন্দু সমাজৰ উচ্চ বৰ্গৰ সৈতে বিশেষকৈ বঙালী ভদ্ৰলোকৰ সংস্পৰ্শলৈ আহিল আৰু হিন্দু ধৰ্ম অনুকৰণ কৰিবলৈ ল’লে তেতিয়াই হিন্দু উচ্চ বৰ্গ সমাজখনে কোঁচসকলক নিম্ন বৰ্গৰ বুলি বিবেচনা কৰিবলৈ ধৰিলে। ফলত কোঁচসকলৰ মাজত সমাজত সন্মানীয় স্থান পাবৰ কাৰণে সংস্কৃতকৰণ (Sanskritisation) আৰম্ভ হ’ল আৰু ৰাজবংশী শব্দৰ উদ্ভৱ হ’ল। ২০১১ চনত অসম চৰকাৰে National Commission for Backward Classes (NCBC)-এ লিখা এখন চিঠিৰ উত্তৰত লিখিছিল যে কোঁচ, ৰাজবংশী আৰু কোঁচ-ৰাজবংশী এই তিনিওটা শব্দৰ ঠাইত কোঁচ-ৰাজবংশী শব্দটোহে ব্যৱহাৰ কৰিব লাগে আৰু বৰ্তমানে কোঁচ-ৰাজবংশী শব্দটোহে সাংবিধানিক শব্দ।\nবৃটিছ স্থান বিৱৰণিকাৰ বংগ লোকপিয়ল প্ৰতিবেদনৰ ১৯০১ চনৰ ১ম অংশৰ ৩৮২ আৰু ৩৮৩ পৃষ্ঠাত দিয়া মতে, যদিওবা কোঁচসকলে নিজকে ৰাজবংশী বুলি কয় তথাপিতো দুয়োটা জাতি দুটা সম্পূৰ্ণ পৃথক সমুদায়ৰ পৰা আৰম্ভ হৈছে। (Bengal Census Report, 1901, Part I, Page 382-83)। কোঁচবিলাক মংগোলীয় মূলৰ আৰু ৰাজবংশীবিলাক দ্ৰাবিড়ীয় মূলৰ যি বোধহয় ৰাজবংশী নামটো কোঁচ ৰাজ্যৰ স্থাপনৰ বহুত আগতেই পাইছিল। এই সূত্ৰমতে, কোঁচ জনগোষ্ঠীটো বহু ঠাইত দ্ৰাবিড়ীয়সকলৰ লগত সানমিহলি হৈ আছে যদিওব পূৰ্বতে তেওঁলোক মংগোলীয় মূলৰ আছিল। তেওঁলোকৰ ভাষাৰ কছাৰী, লালুং, চুতীয়া আৰু গাৰোসকলৰ ভাষাৰ লগত বহুতো মিল আছে। ১৯০১ চনৰ লোকপিয়ল মতে অসমত প্ৰধান জাতিকেইটাৰ জনসংখ্যা এনেধৰণৰ আছিল— কোঁচ ২,২২,০০০; ৰাজবংশী ১,২০,০০০; কলিতা ২,০৩,০০০; নদীয়াল ১,৯৫,০০০; আহোম ১,৭৮,০০০; যোগী ১,৬১,০০০; কেওঁট ১,৪৯,০০০ আৰু চুতীয়া ১,৮৬,০০০। বৰ্তমান কোঁচ আৰু ৰাজবংশীসকলৰ মাজত প্ৰভেদ বিচৰাটো অসম্ভৱ। গেইটৰ অসম বুৰঞ্জী মতে, “অসমত কোঁচ নামটো হিন্দুলৈ পৰিৱৰ্তন হোৱা কছাৰী, লালুং, মিকিৰ আৰু অন্য জনজাতিৰ লোকসকলক দিয়া হৈছিল”।\nএতিয়া লাগিলে আমি যিটো সূত্ৰকে মানি নলওঁ কিয়, প্ৰতিটো সূত্ৰ মতেই কোঁচ-ৰাজবংশীসকল জনজাতীয় লোক। তথাপিও ভাৰতীয় সংবিধানে বিচৰা পাঁচটা বৈশিষ্ট্যৰ ফালৰ পৰা কোঁচসকলক পৰ্য্যবেক্ষণ কৰি চোৱা যাওকঃ-\n১/ আদিম চাৰিত্ৰিক বৈশিষ্ট্য: কোঁচসকলে এতিয়াও কলপাত আৰু কলপটুৱাত লৈ খাদ্য খাই ভাল পায়। নাৰিকলৰ কোৰোকা, বাঁহৰ বা কাঠৰ হেতা, শুকান লাওৰ বৰ্তন আদি ব্যৱহাৰ কৰে; যি তেওঁলোকৰ আদিম চাৰিত্ৰিক বৈশিষ্ট্যৰ পৰিচয় দিয়ে। তেওঁলোক আজিও প্ৰকৃতিৰ উপাসক। কোঁচ-ৰাজবংশীসকলে আজিও সামূহিকভাবে চিকাৰ কৰিবলৈ যায় আৰু চিকাৰত যি পায় সকলোৰে মাজত কলপাতত সমানে ভগাই লয়। তেওঁলোকৰ কমতপুৰী ভাষাতো আদিম চাৰিত্ৰিক বৈশিষ্ট্য দেখা পোৱা যায়।\n২/ ভৌগোলিক বিচ্ছন্নতা: কমতাপুৰখনেই আছিল কোঁচ-ৰাজবংশীৰ ৰাজ্য। যদিও বৰ্তমান বহুতো অন্য জনজাতিৰ দৰে কোঁচ-ৰাজবংশীসকল অসম আৰু পশ্চিমবংগৰ বিভিন্ন ঠাইত সিঁচৰতি হৈ আছে; ১৯৪৯ চনৰ ১২ ছেপ্টেম্বৰত কোঁচৰ শেষ ৰজা জগদ্বীপেন্দ্ৰ নাৰায়ণ আৰু ভাৰত চৰকাৰৰ মাজত হোৱা কোঁচ-বিহাৰ সংযুক্তিকৰণ চুক্তি (Cooch Behar Merger Agreement, 1949) মতে কোঁচ-বিহাৰ ভাৰতৰ লগত মিলিত হয়।\n৩/ স্বকীয়তা বিশিষ্ট সংস্কৃতি: কোঁচসকলৰ নিজৰ পৰম্পৰাগত সাজ-পাৰ আৰু আ-অলংকাৰ আছে। মহিলাসকলে পাটনি আৰু পুৰুষসকলে ধূতি পিন্ধে আৰু কান্ধত হালধীয়া কাপোৰ লয়। বয়োজ্যেষ্ঠসকলে পাগুৰি মাৰে। তেওঁলোকে ৰাজবংশী বা কমতাপুৰী ভাষা কয়। তেওঁলোকৰ কিছুমান নিৰ্দিষ্ট নিয়ম বা জাতিগত অভ্যাস আছে। অসমত গোৱালপৰীয়া লোকগীত আৰু বংগত ভাৱাইয়া গান হিচাপে প্ৰসিদ্ধ গীতবিলাক কোঁচ-ৰাজবংশীসকলৰেই অৱদান। হুদুম পূজাৰ গীত আৰু নৃত্য, বাশি পুৰাণ গান, বাশ নৃত্য, পদ্মা-পুৰাণ গান, গোৱালিনী নৃত্য, কাৰ্তিকা নৃত্য, কুশান গানৰ নৃত্য— এই সকলোবিলাকেই কোঁচ-ৰাজবংশীসকলৰ সাংস্কৃতিক বৈশিষ্ট্য।\n৪/ সমাজৰ বৃহদাংশৰ সৈতে যোগাযোগত সংকোচ: বৰ্তমানেও কোঁচসকলে নিজৰ মাজতে সমাজ পাতি থাকি ভাল পায়। সমজুৱাভাবে চিকাৰ বা মাছ ধৰিবলৈ যাওঁতে সমাজৰ অন্য লোকক লগত নিয়া দেখা নাযায়। তেওঁলোকে নিজৰ মাজতে বিয়া-বাৰুৰ সম্পৰ্ক কৰে। বৈষ্ণৱীসকলৰ নিজাববীয়াকৈ নামঘৰ থাকে। সমাজৰ বৃহদাংশৰ পৰা আজিও তেওঁলোক আঁতৰত থাকি ভাল পায়।\n৫/ অৰ্থনৈতিক অনগ্ৰসৰতা: কোঁচসকল উত্তৰ-পূবৰ অন্য আগবঢ়া জাতিতকৈ আৰ্থিকভাবে যথেষ্ট দুৰ্বল। প্ৰাচীন কমতাপুৰৰ গাঁও অঞ্চলৰ বাসিন্দাসকল বহুতো অন্য জনজাতিতকৈয়ো আৰ্থিকভাবে পিছপৰা।\nহয়তো এই সকলোবিলাক বৈশিষ্ট্য থকাৰ কাৰণে এবছৰৰ কাৰণে হ’লেও ভাৰত চৰকাৰে কোঁচসকলক অধ্যাদেশ জাৰি কৰি জনজাতি বুলি ঘোষণা কৰিছিল।\nএতিয়া আহোঁ অসমৰ অন্য এটি প্ৰাচীন জনগোষ্ঠী মৰাণসকললৈ। এই মৰাণসকল মূলতে অষ্ট্ৰিকমৰীয়া গোটৰ আৰু পাছলৈ বড়োসকলৰ লগত সংমিশ্ৰিত হৈ এটা বেলেগ জাতিৰ জন্ম দিয়ে। কোনো কোনো নৃতত্ববিদৰ মতে মৰাণসকল বৃহত্তৰ বড়ো জাতিৰ ভিতৰৰে এটা জনগোষ্ঠী। কোনো কোনো বিজ্ঞৰ মতে, মৰাণসকল কিৰাট-কছাৰীৰ বাৰটা দলৰ মাজৰ এটা। Intu-Mingkhaya সকলেই মৰাণ জনগোষ্ঠী। মৰাণসকল বৰ্তমান অসমৰ তিনিচুকীয়া জিলাত আৰু কিছু সংখ্যক অৰুণাচলৰ লোহিত আৰু টিৰাপ জিলাত বসবাস কৰে। আহোমসকলৰ আগমনৰ আগতে মৰাণসকলৰ নিজৰ স্বাধীন ৰাজ্য আছিল। নাম আছিল বেংমৰা। বৰ্তমান তিনিচুকীয়া জিলাখনেই অতীজৰ বেংমৰা। যদিওবা অসম বুৰঞ্জীত মৰাণসকলক মটক আৰু মোৱামৰীয়া বুলিও আখ্যা দিয়া হৈছে আচলতে এই তিনিটা জাতিৰ মাজত কিছু পাৰ্থক্য আছে। মটক এটা সম্পূৰ্ণ জাতি আৰু মোৱামৰীয়া হ’ল এটা ধৰ্মীয় গোষ্ঠী। মোৱামৰীয়া টিফুক সত্ৰ আৰু তাৰ বাৰখন উপসত্ৰৰ শিষ্যসকলকে মৰাণ বুলি কোৱা হয়। মৰাণ আৰু মোৱামৰীয়াৰ অন্য সত্ৰৰ যেনে দিনজয়, পুৰণা মাটি, বগৰী তলীয়া ইত্যাদিৰ শিষ্যসকলক মটক বুলি কোৱা হয়। গতিকে সকলো মৰাণেই মটক কিন্তু সকলো মটকেই মৰাণ নহয়। শ্ৰীমন্ত শংকৰদেৱৰ শিষ্য শ্ৰীঅনিৰুদ্ধদেৱে এই মোৱামৰীয়া সত্ৰ আৰম্ভ কৰিছিল। মৰাণসকল মোৱামৰীয়া সত্ৰৰ শিষ্য হোৱাৰ আগতে শাক্ত আছিল আৰু শদিয়াৰ কেঁচাইখাতী থানত বিশ্বাস কৰিছিল। আজিও মৰাণসকলে কেঁচাইখাতী থানৰ মহিমাত বিশ্বাস কৰে।\nভৌমপাল বংশৰ পতনৰ পাছৰে পৰা মৰাণসকল স্বাধীন আছিল। তেওঁলোকৰ ৰাজ্যখন সৰু আৰু চাৰিওদিশৰ পৰা নদীৰে আগুৰা আছিল। উত্তৰে বুঢ়ীদিহিং, দক্ষিণে দিছাং, পূবত ছাফ্ৰী আৰু পশ্চিমত মহাবাহু ব্ৰহ্মপুত্ৰই মৰাণ ৰাজ্যক সুৰক্ষা প্ৰদান কৰিছিল। ১২২৮ খ্ৰীষ্টাব্দত যেতিয়া আহোমৰ প্ৰথম স্বৰ্গদেও চাওলুং চুকাফা আহিছিল তেতিয়া মৰাণ ৰাজ্য আহোমে দখল কৰাৰ বিষয়ে যদিও বিভিন্ন বুৰঞ্জীত বিভিন্ন তথ্য আছে তথাপি এটা কথাত সকলো একমত যে মৰাণ ৰাজ্য যুদ্ধত জিনি নহয় বৰঞ্চ কূটনৈতিক উপায়েৰেহে দখল কৰা হৈছিল। আহোম ৰজাই মৰাণসকলক বিভিন্ন পদত নিযুক্তি দিছিল। হাতীচুঙ্গী, হাতীবৰুৱা, ঘোঁৰাবৰুৱা ইত্যাদি পদত মৰাণসকলকে নিযুক্তি দিয়া হৈছিল। মৰাণসকল জাতি হিচাপে আত্মনিৰ্ভৰশীল আছিল। ৰূপাই-গঞা ফৈদে ৰূপৰ গহণা গঢ়িছিল, তেলেপীয়াসকলে ঘানিত মিঠাতেল পেৰিছিল, কাড়ীগঞা ফৈদে ধনুকাড় সাজিছিল, নাওশলীয়াই নাও সাজিছিল আৰু টেকেলাসকলে ইখন-সিখন গাঁৱৰ মাজত বিনিময় ব্যৱসায়ত সহায় কৰিছিল। শিলিখা-ঘটীয়াই ঔষধ প্ৰস্তুত কৰাত, হাতীমৰীয়াই হাতী ধৰাত আৰু দাইনী-গঞাই বেমাৰ-আজাৰত যাদু-মন্ত্ৰ কৰাত নিপুণ আছিল। টিফুক সত্ৰৰ সত্ৰাধিকাৰে মৰাণসকলে বসতি কৰা বহু অঞ্চল বৃটিছক চাহবাগান খুলিবলৈ দিয়াৰ পাছৰে পৰা মৰাণসকল সম্পূৰ্ণ আত্মনিৰ্ভৰশীল হ’ব নোৱাৰা হ’ল।\nঊণবিংশ শতিকাত ইংৰাজসকলে চাহৰ বাগান খুলিবৰ কাৰণে মৰাণসকলৰ বহু বসতিস্থল দখল কৰাৰ ফলত তেওঁলোক আৰু একাষৰীয়া তথা অন্য বাসিন্দাসকলৰ পৰা আঁতৰি গ’ল। ৰূপাই সিদিং, দহোতীয়া গাঁও, দৰীয়া ভেটি গাঁও, চুকেৰাটিং চাহ বাগিছা আদি পূৰ্বতে মৰাণসকলৰে বাসস্থান আছিল। ডুমডুমা চহৰৰ ওচৰৰ ৰূপাই ৰূপাই-গঞা ফৈদৰ, দহোতীয়া গাঁও দহোতীয়া ফৈদৰ, চুকেৰাটিং চাহ বাগিছা চকৰী-গঞা ফৈদৰ বাসস্থলী আছিল বুলি মৰাণসকলে বিশ্বাস কৰে।\nএতিয়া এই মৰাণসকলক ভাৰতীয় সংবিধানৰ পাঁচটা বৈশিষ্ট্যৰে পৰ্য্যবেক্ষণ কৰি চোৱা যাওক সেইসকল জনজাতি আখ্যা পোৱাৰ যোগ্য হয়নে নহয়?\n১/ আদিম চাৰিত্ৰিক বৈশিষ্ট্য: মৰাণসকলে বৈষ্ণৱধৰ্মত শৰণ লোৱাৰ পাছতো তেওঁলোকৰ অতীজৰ নীতি-নিয়মবিলাক এতিয়াও মানি চলিছে। মৰাণসকলৰ কিছুমান নিয়ম বৈষ্ণৱ ধৰ্মৰ বিপৰীতমুখীহে। কেঁচাইখাতী গোঁসানীৰ ওচৰত তেওঁলোকে এতিয়াও হাঁহ-ছাগলী উচৰ্গা কৰে। সত্ৰৰ পৰিসীমাৰ ভিতৰতে জীৱ-জন্তু উচৰ্গা কৰা হয় আৰু যজ্ঞঘৰত উচৰ্গা কৰা জীৱ-জন্তু ৰন্ধা হয়। মৰাণসকলে বিভিন্ন উপলক্ষ্যত, যেনে শ্ৰাদ্ধ আৰু কাজ তথা এনেধৰণৰ ধৰ্মীয় অনুষ্ঠান বা ডাঙৰ নদীত সমূহীয়াকৈ মাছ মৰাৰ আগতে বা হাতী ধৰিবলৈ যোৱাৰ আগতে চৰাই-চিৰিকতি বা জীৱ-জন্তুৰ উচৰ্গা কৰে। মৰাণসকলে পানীত ডুবাইহে জীৱ-জন্তু উচৰ্গা কৰে, বলি দি নহয়।\n২/ ভৌগোলিক বিচ্ছিন্নতা: মৰাণসকলৰ এক নিৰ্দিষ্ট ভৌগোলিক অৱস্থিতি আছে। অতীজৰে পৰা বৰ্তমানলৈকে তেওঁলোক অসমৰ তিনিচুকীয়া জিলা আৰু তাৰ ওচৰে-পাজৰে বসবাস কৰি আহিছে। মৰাণসকল বসবাস কৰা অঞ্চলত বৰ্তমানেও কোনো ডাঙৰ ৰাস্তা নাই তথা আধুনিকতাৰ কোনো চাপ পৰা নাই।\n৩/ স্বকীয়তাবিশিষ্ট সংস্কৃতি: মৰাণসকলৰ এটা সুকীয়া সংস্কৃতি আছে। পাঁচকাঠীয়া, কেখেলা, ক’লীয়া ৰিহা আদি মৰাণসকলৰ কইনাৰ সাজ-পাৰ। কইনাই লগতে বাঁহ-কুঁহিলা বা গছৰ পাতৰ মূৰীয়াল পিন্ধে। বিয়াত মৰাণসকলে ক’লাবুঢ়ীৰ নাচ নাচে। মৰাণসকলে মাত্ৰ ব’হাগ বিহুহে পাতে। বিহু উদযাপন শদিয়াৰ কেঁচাইখাতী গোঁসানীৰ থানৰ পৰাহে আৰম্ভ হয়। মৰাণসকলে মিচিংসকলৰ আলি-আয়ে-লৃগাং তথা সোণোৱাল-কছাৰীসকলৰ বাইথৌ পূজা পতাৰ সময়তে গৰখীয়াৰ ভোজ পাতে। এওঁলোকৰ দোৱানটো বড়ো ভাষাৰ লগত মিলে। মৰাণসকলে আইতাকক জিজিআ আৰু শহুৰেকক আবুদাউ বুলি কয়। মৰাণ দোৱানৰ মাত্ৰ কেইটামান শব্দহে বৰ্তমান ব্যৱহৃত হৈ আছে, যেনে- আপিতেই-সদায়, হেদুং-সীমা, হেৰম-খালী পথাৰ, খাৰমাউ-ৰঙালাউ ইত্যাদি।\nযদিওবা মৰাণসকলে বৈষ্ণৱ ধৰ্ম গ্ৰহণ কৰিছে, তেওঁলোকৰ ৰীতি-নীতি অইন বৈষ্ণৱ ধৰ্মীসকলতকৈ সম্পূৰ্ণ পৃথক আৰু কিছুক্ষেত্ৰত বিপৰীতমুখীহে।\n৪/ সমাজৰ বৃহদাংশৰ সৈতে যোগাযোগত সংকোচ: অসমৰ অন্য জনজাতিসমূহৰ দৰেই মৰাণসকলেও নিজৰ মাজতে থাকি ভাল পায়। বাহিৰৰ সমাজৰ লগত তেওঁলোকৰ যোগাযোগ বৰ কম। মৰাণ সমাজত এটা কথাই পৰিৱৰ্তন হৈছে যে তেওঁলোকে অতীজৰ বিনিময় প্রথা বাদ দি মুদ্রা অৰ্থনীতিক আঁকোৱালি লৈছে। যদিও আহোমৰ আগমনৰ আৰম্ভণিতে মৰাণ আৰু আহোমসকলৰ মাজত বৈবাহিক সম্পৰ্ক ঘটাৰ বিষয়ে কোনো কোনো বুৰঞ্জীত উল্লেখ আছে কিন্তু বৰ্তমান সময়ত মৰাণ সমাজখন অতি ৰক্ষণশীল।\n৫/ অৰ্থনৈতিক অনগ্ৰসৰতা: ২০০৩ চনত অসমৰ মুখ্যমন্ত্ৰীলৈ প্ৰেৰণ কৰা স্মাৰকপত্ৰত দিয়া বিৱৰণমতে অসমত থকা প্ৰায় চাৰিলাখ মৰাণ সম্প্রদায়ৰ জনসংখ্যাৰ ভিতৰত ২০%-ই ভূমিহীন শ্ৰমিক, ২০% দহবিঘাতকৈ কম খেতি-মাটিসম্পন্ন, ৮% কুৰিবিঘাতকৈ কম খেতি-মাটিসম্পন্ন আৰু ৫% কুৰিৰ পৰা পঞ্চাশবিঘা খেতি-মাটিসম্পন্ন খেতিয়ক আছিল। তদুপৰি একে তথ্যমত মাত্ৰ চাৰিগৰাকী মহাবিদ্যালয়ৰ অধ্যাপক, দুগৰাকী ৰাজপত্ৰিত বিষয়া, ছগৰাকী বিশ্ববিদ্যালয় পৰ্যায়ৰ বিদ্যাৰ্থী, তিনিগৰাকী চিকিৎসা মহাবিদ্যালয়ৰ বিদ্যাৰ্থী আৰু মাত্ৰ ত্রিশগৰাকী মহাবিদ্যালয়ৰ ছাত্ৰ পর্যায়ৰ বিদ্যাৰ্থীহে আছিল। লগতে এইটোও উনুকিওৱা হৈছিল যে মৰাণ সম্প্রদায়ৰ পৰা কোনো বিধায়ক বা সাংসদ নাই। এই তথ্যৰ পৰাই মৰাণসকলৰ অর্থনৈতিক অনগ্ৰসৰতাৰ আভাস পোৱা যায়।\nগতিকে ওপৰৰ তথ্যসমূহৰ পৰা দেখা যায় যে কিৰাট-কছাৰী মূলৰ পৰা হওক বা বড়ো মূলৰ পৰাই হওক বা পাঁচটা সাংবিধানিক বৈশিষ্ট্যৰ ফালৰ পৰায়ে চোৱা যাওক মৰাণসকল অনুসূচিত জনজাতি আখ্যা পোৱাৰ অধিকাৰী।\nএতিয়া আমি মৰাণ জনগোষ্ঠীৰ সম্পূৰ্ণ জাতিটোলৈ আহোঁ, যাক আজিৰ অসমত মটক বুলি কোৱা হয়। মটক এটা সম্পূৰ্ণ জাতি যাৰ বহুসংখ্যক মানুহেই মৰাণ জনগোষ্ঠীৰ। শ্ৰীমন্ত শংকৰদেৱৰ শিষ্য শ্ৰীঅনিৰুদ্ধদেৱে আৰম্ভ কৰা মোৱামৰীয়া সত্ৰ বৰ্তমান বহুকেইখন উপসত্ৰত বিভক্ত, যেনে- টিফুক, দিনজয়, পুৰণা মাটি, বগৰী তলীয়া ইত্যাদি। এই সকলোবোৰ মোৱামৰীয়া সত্ৰৰ শিষ্যসকলক একেলগে মটক বুলি কোৱা হয়। মৰাণ জনগোষ্ঠীটো আচলতে টিফুক সত্ৰ আৰু তাৰ বাৰখন উপসত্ৰৰ শিষ্যসকলহে। গতিকে সকলো মৰাণেই মটক কিন্তু সকলো মটকেই মৰাণ নহয়। মটক জাতিৰ ভিতৰত মৰাণসকলৰ বাদেও অন্য বহু লোক আছে। কিন্তু আজিও মৰাণ আৰু মটক শব্দ দুটা সমানাৰ্থক ভাবে ব্যৱহাৰ কৰা হয়। মৰাণসকলে নিজকে হাবিতলীয়া আৰু অন্য মটকসকলক মুকলীয়া বুলি কয়। বৃহত্তৰ মটক গোষ্ঠীৰ লোকসকলৰ জীৱন-শৈলী মৰাণসকলৰ লগত প্রায় একেই। ভাষাৰ ফালৰ পৰাও তেওঁলোক সমভাষী আৰু সামাজিক স্থিতিও প্রায় একেই। গতিকে সাংবিধানিক বৈশিষ্ট্যবিলাকৰ ফালৰ পৰাও মটকসকলক মৰাণসকলৰ একে শ্রেণীতে ৰাখিব পাৰি। গতিকে মটকসকলৰ বিষয়ে বেলেগকৈ পৰ্য্যালোচনা কৰাৰ প্রয়োজনবোধ নহয়। মাত্র এটা কথাই ক’ব পাৰি যে মটকসকলো মৰাণসকলৰ দৰেই অসমৰ ভূমিপুত্ৰ আৰু অনুসূচিত জনজাতি আখ্যা পোৱাৰ পূৰ্ণ অধিকাৰী।\nএতিয়া আহোঁ অসমৰ ভূমিত প্রায় ৪০০ বছৰ ৰাজত্ব কৰা অইন এটা জনগোষ্ঠী চুতীয়াসকললৈ। চীন-তিব্বতীয়মূলৰ তিব্বত-বৰ্মীয় পৰিয়ালৰ অন্তৰ্গত চুতীয়াসকলে বৰ্তমানৰ অসম আৰু অৰুণাচলৰ কিছু অংশত প্রায় ৪০০ বছৰ ধৰি ৰাজত্ৱ কৰিছিল। অসমৰ সমভূমিত বাস কৰা আদিম আৰু প্রধান জনগোষ্ঠীকেইটাৰ ভিতৰত চুতীয়াসকলো এটা। সোঁৱণশিৰিৰ পৰা লক্ষীমপুৰ হৈ বিশ্বনাথলৈকে ব্রহ্মপুত্ৰ উপত্যকাৰ সম্পূৰ্ণ উত্তৰপাৰত চুতীয়া ৰাজ্য বিয়পি আছিল। বৰ্তমান চুতীয়াসকল উজনি অসমৰ বিভিন্ন প্রান্তত বসবাস কৰে। যদিও চুতীয়াসকলক বৰ্তমান হিন্দু বুলি অভিহিত কৰা হয়, প্রকৃততে তেওঁলোক “শ্যান” কূলৰ পৰা উৎপত্তি হোৱা বুলি ভবাৰ যথেষ্ট থল আছে। বুৰঞ্জীবিদ এডৱাৰ্ড গেইটৰ মতে-\n“The Sutiyas now number aboutatwelfth ofamillion and are found chiefly in Lakhimpur, Dhemaji, Tinsukia and Dibrugarh districts and the adjacent Sivasagar, Jorhat and Golaghat districts. Their language, which is still known to the Deoris, or priestly section of the group, is unmistakably Bodo, but their appearance suggests that they have in their framesaconsiderable infusion of Shan(Tai) blood. They occupiedatract nor far removed from the home of the Shans, and the probability is that they absorbed considerbale numbers of earlier immigrants of that race, just as in more recent times they have intermarried with the Ahoms, to such extent that, at the census of 1891, one third of those who recorded their sub-group described themselves as Ahom-Sutiya.”\n(চুতীয়াসকল, যাৰ সংখ্যা বৰ্তমান এক নিযুতৰ বাৰভাগৰ এভাগ, তেওঁলোকক ঘাইকৈ লক্ষীমপুৰ, ধেমাজি, তিনিচুকীয়া আৰু ডিব্ৰুগড় তথা আশেপাশে থকা শিৱসাগৰ, যোৰহাট আৰু গোলাঘাট জিলাত পোৱা যায়। তেওঁলোকৰ ভাষা, যিটো দেউৰী অৰ্থাৎ তেওঁলোকৰ পুৰোহিতসকলে আজিও জানে সেইটো নিঃসন্দেহে বড়ো, কিন্তু অৱয়বৰ ফালৰ পৰা ভাব হয় যে তেওঁলোকৰ সৈতে পৰ্য্যাপ্ত পৰিমাণে “শ্যান (টাই)” গোষ্ঠীৰ ৰক্ত সংমিশ্ৰিত হৈ আছে। শ্যানসকলৰ গৃহভূমিৰ পৰা অনতিদূৰতে তেওঁলোকে বসতি স্থাপন কৰিছিল আৰু সম্ভৱতঃ পূৰ্বতে অহা সেই একে গোষ্ঠীৰ প্রব্ৰজনকাৰীসকলৰ লগত পৰ্য্যাপ্ত পৰিমাণে মিলি গৈছিল যেনেকৈ পিছৰ কালছোৱাত তেওঁলোকে আহোমসকলৰ সৈতে বৈবাহিক সম্বন্ধ স্থাপন কৰি ইমানেই মিলি গৈছিল যে ১৮৯১ চনৰ লোকপিয়লত তেওঁলোকৰ এক-তৃতীয়াংশই নিজকে আহোম-চুতীয়া উপগোষ্ঠীৰ বুলি পৰিচয় দিছিল।)\nচুতীয়াসকলৰ প্ৰথম ৰজা বীৰপালে ১১৮৭ খ্ৰীঃ-ত ব্ৰহ্মপুত্ৰৰ উত্তৰ পাৰত চুতীয়া সাম্ৰাজ্য স্থাপন কৰিছিল। এই শক্তিশালী সাম্ৰাজ্যই কালক্ৰমত পুৰণি পাল বংশৰ ৰাজ্যকো পৰাস্ত কৰি নিজৰ অধীনলৈ আনে। শদিয়াত ৰাজধানী স্থাপন কৰি চুতীয়া ৰজাসকলে প্ৰায় ৪০০ বছৰ কাল বৰ্তমান অসমৰ বহু অংশ তথা অৰুণাচলৰো কিছু অংশত ৰাজত্ব কৰিছিল। বীৰপালৰ পুত্ৰ গৌৰীনাৰায়ণ বা ৰত্নধ্বজ পাল তেওঁলোকৰ সৰ্বশ্রেষ্ঠ ৰজা আছিল। তেখেতে কমতাপুৰৰ ৰাজকুমাৰীক বিয়া কৰাই কমতাপুৰ ৰাজ্যৰ লগত বন্ধুত্ব গঢ়ি তুলিছিল। চুতীয়াসকলে ব্ৰহ্মপুত্ৰৰ দক্ষিণ পাৰলৈ ৰাজ্য বহলাবলৈ লওঁতে তেওঁলোকৰ আহোমসকলৰ লগত সংঘৰ্ষ হয়। আহোম ৰজা চুতুকফাক এটা\nএটা সন্ধিৰ সময়ত চুতীয়াসকলে হত্যা কৰে। ফলত আহোম সম্ৰাজ্যৰ লগত সংঘৰ্ষ বৃদ্ধি পায়। ১৫২৩ খ্ৰীষ্টাব্দত আহোমসকলে চুতীয়া ৰজা নিত্যপালক হত্যা কৰি শদিয়া দখল কৰে আৰু শদিয়াখোৱা গোঁহাইৰ ওপৰত শদিয়াৰ ভাৰ অৰ্পণ কৰে।\nচুতীয়াসকল হিন্দুধৰ্মলৈ ধৰ্মান্তৰিত হোৱাৰ আগতে তেওঁলোকে যিটো ধৰ্মক বিশ্বাস কৰিছিল সেই ধৰ্মৰ বুদ্ধধৰ্মৰ সৈতে বহুতো মিল আছিল। তদুপৰি তেওঁলোকে তেওঁলোকৰ পুৰোহিত দেউৰীসকলৰ যোগেদি কালীৰ বিভিন্ন ৰূপক উপাসনা কৰিছিল। কালীৰ অন্য ৰূপ কেঁচাইখাতী গোঁসানী আছিল তেওঁলোকৰ প্ৰধান দেৱী।\nএতিয়া সংবিধানৰ ফালৰ পৰা এই জাতিটোক পৰ্যবেক্ষণ কৰি চোৱা যাওকঃ-\n১/ আদিম চাৰিত্ৰিক বৈশিষ্ট্য: এসময়ত চুতীয়াসকলৰ কেঁচাইখাতী গোঁসানীৰ ওচৰত নৰবলি দিয়াৰ কথাও উল্লেখ আছে। তেওঁলোকে অপৰাধীক কেঁচাইখাতী গোঁসানীৰ ওচৰত বলি দিছিল। চুতীয়াসকলৰ বহুতেই আজিও কেঁচাইখাতী গোঁসানীক বিশ্বাস কৰে আৰু এতিয়াও দেৱীক সন্তুষ্ট কৰিবলৈ জীৱ-জন্তু তথা চৰাই-চিৰিকতি বলি দিয়ে। ইতিমধ্যে অনুসূচিত জনজাতি বুলি পৰিচিত দেউৰীসকলক চুতীয়াসকলে এতিয়াও নিজৰ পুৰোহিত বুলিয়ে গণ্য কৰে। তেওঁলোকৰ মন্ত্ৰ-তন্ত্ৰৰ ওপৰত এতিয়াও অটল বিশ্বাস।\n২/ ভৌগোলিক বিচ্ছিন্নতা: চুতীয়াসকলে ঘাইকৈ অতীজতে চুতীয়া সম্ৰাজ্যৰ অধীনত থকা জিলাকেইখনতে বৰ্তমানেও বসবাস কৰে। আহোমসকলৰ লগত বৈবাহিক সম্বন্ধ গঢ়ি তোলাৰ ফলত চুতীয়াসকল আহোম সম্ৰাজ্যৰো কিছু অংশলৈ বিয়পি পৰে আৰু বৰ্তমানে আহোমসকলৰ বসতি স্থলৰ আশে-পাশে চুতীয়াসকলেও বসবাস কৰে।\n৩/ স্বকীয়তাবিশিষ্ট সংস্কৃতি: চুতীয়াসকলৰ নিজস্ব এটা সংস্কৃতি আছে; নিজৰ এটা ভাষা আছে। চুতীয়াসকলৰ ভাষাটো তেওঁলোকৰ পুৰোহিত দেউৰীসকলৰ মাজত এতিয়াও প্ৰচলিত।\n৪/ সমাজৰ বৃহদাংশৰ সৈতে যোগাযোগত সংকোচ: আহোমসকলৰ লগত বৈবাহিক সম্বন্ধ গঢ়ি তোলাৰ পাছৰ পৰা চুতীয়াসকলৰ সমাজৰ অন্য গোষ্ঠীৰ লগত যোগাযোগৰ সংকোচ বহু পৰিমাণে কমি গ’ল।\n৫/ অৰ্থনৈতিক অনগ্ৰসৰতা: যদিও ভিতৰুৱা অঞ্চলত বসবাস কৰা চুতীয়া লোকসকল এতিয়াও আৰ্থিকভাবে বহুত দুৰ্বল তথাপিও ৰাজনৈতিক আৰু শৈক্ষিক দিশত বৰ্তমান যথেষ্ট আগবাঢ়িছে।\nযিহেতু চুতীয়াসকলৰ পুৰোহিতস্বৰূপ দেউৰীসকলক ইতিমধ্যে অনুসূচিত জনজাতি বুলি ঘোষণা কৰা হৈছে, গতিকে চুতীয়াসকলকো অনুসূচিত জনজাতি হিচাপে ঘোষণা কৰাত বিশেষ একো বাধা থাকিব নালাগে।\nএই চাৰি জনগোষ্ঠীৰ বাদেও অনুসূচিত জনজাতিৰ মৰ্য্যদা বিচৰা অইন জনগোষ্ঠী দুটা হৈছে চাহ-জনগোষ্ঠী আৰু আহোমসকল। Tea-Tribe বা চাহ-জনগোষ্ঠী শব্দটোৰ প্ৰযোজ্যতাৰ সম্বন্ধতে আমাৰ অলপ সন্দেহ আছে। এই শব্দটো কেতিয়া কেনেকৈ আৰম্ভ হৈছিল সেই বিষয়ে আমি সম্পূৰ্ণ অজ্ঞ; কিন্তু বৃটিছ কালৰ অসমত এইসকলক tea-garden labourers বা চাহবাগানৰ শ্ৰমিক বা চমুকৈ মাজে-সময়ে চাহ-শ্ৰমিক বুলিও উল্লেখ কৰা দেখা যায়। সেইসময়ৰ কোনো তথ্যতে tea-tribe বা চাহ-জনগোষ্ঠী বুলি উল্লেখ কৰা আমাৰ বৰ্তমানলৈকে দৃষ্টিগোচৰ হোৱা নাই। ধান খেতি কৰা শ্ৰমিকক ভাৰতৰ কোনো প্ৰান্ততে paddy-tribe বা ধান-জনগোষ্ঠী বুলি আখ্যা দিয়া আমি শুনা নাই। ঠিক তেনেদৰে মাছমৰীয়াসকলোকো fishing-tribe বা মাছ জনগোষ্ঠী বুলি আখ্যা দিয়াৰ কোনো দৃষ্টান্ত নাই। তদুপৰি বৰ্তমান চাহ-জনগোষ্ঠীৰ বুলি অভিহিত বহু লোক চাহ খেতিৰ সৈতে কোনো কালেই জড়িত নাছিল। মাত্ৰ ছোটনাগপুৰ সমভূমিৰ পৰা অহা সৰহ সংখ্যক লোক চাহ বাগানৰ শ্ৰমিক ৰূপে কৰ্মৰত কাৰণেই একে স্থানৰ পৰা অন্য কাম-কাজ কৰিবলৈ বা অন্য কিবা কাৰণতো অহা লোকসকলোকো চাহ-জনগোষ্ঠী বুলিয়েই গণ্য কৰিবলৈ লোৱা হয়। তাৰে বহু সংখ্যক – বিশেষকৈ চাওতাল, কুৰুখ আৰু মুণ্ডা গোষ্ঠীৰ লোকক বৃটিছ চৰকাৰে সেইসকলৰ মূল ৰাজ্যত বিদ্ৰোহ দমন কৰিবৰ কাৰণে বলপূৰ্বকভাবে নামনি অসমৰ অবিভক্ত গোৱালপাৰা জিলা আৰু অবিভক্ত দৰং জিলালৈ স্থানান্তৰ কৰিছিল। সেইসকল লোককো যাৰ কোনো কালেই চাহ খেতিৰ লগত সম্পৰ্ক নাছিল তেওঁলোককো আজিকালি চাহ-জনগোষ্ঠীৰ অন্তৰ্গত কৰা হৈছে। তদুপৰি মাত্ৰ একে খেতিৰ লগত জড়িত থকাৰ কাৰণে ৯৭টা বিভিন্ন জনগোষ্ঠীৰ মানুহক এটা জনগোষ্ঠীৰ আখ্যাৰে স্বীকৃত কৰিব পাৰি বুলি আমাৰ ভাব নহয়।\nএই চাহ জনগোষ্ঠীত বৰ্তমান প্ৰায় সাতানব্বৈটা গোষ্ঠীৰ মানুহ আছে। এইসকলৰ ভিতৰত মুণ্ডা জনগোষ্ঠীৰ মানুহৰ সংখ্যাই আটাইতকৈ সৰহ। সংখ্যাৰ ফালৰ পৰা তাৰ পাছত ক্ৰমে চাওতাল (সন্থাল), কুৰুখ (ওৰাও), গৌড়, খাৰিয়া, ভূমিজ আৰু চাওৰা গোষ্ঠীৰ লোকসকল আছে। ইয়াৰ সৰহ সংখ্যক মানুহকেই ১৮৬০ চনৰ পৰা ১৮৯০ চনৰ ভিতৰত বিভিন্ন সময়ত বৃটিছ চৰকাৰৰ দ্বাৰা স্থানান্তৰিত কৰা হৈছিল। এইসকল বৰ্তমান ঘাইকৈ কোকৰাঝাৰ, ওদালগুৰি, শোণিতপুৰ, নগাঁও, গোলাঘাট, যোৰহাট, শিৱসাগৰ, ডিব্ৰুগড় আৰু তিনিচুকীয়া জিলাত বসবাস কৰে। কম-বেছি পৰিমাণে চাহ-জনগোষ্ঠীৰ মানুহ অসমৰ প্ৰায় প্ৰত্যেক জিলাতেই আছে। সম্পূৰ্ণ অসমত এইসকলৰ সংখ্যা প্ৰায় ছয় নিযুত বা অসমৰ মুঠ জনসংখ্যাৰ প্ৰায় কুৰি শতাংশ।\n১৮৪১ চনতে প্ৰথমবাৰৰ বাবে অসম কোম্পেনীয়ে ৬৫২জন শ্ৰমিকক নিযুক্তি দি চাহখেতিৰ বাবে বলপূৰ্বকভাবে অসমলৈ স্থানান্তৰ কৰিবলৈ চেষ্টা কৰে। কিন্তু তাৰ সৰহ সংখ্যক শ্ৰমিকেই হাইজা ৰোগত মৃত্যু মুখত পৰে আৰু বাচি থকাকেইজনো পলাই যায়। ১৮৫৯ চনৰ Work Men’s Breach of Contract Act-ৰ দ্বাৰা শ্ৰমিক স্থানান্তৰৰ পথ সুচল হয়। বাহিৰৰ পৰা শ্ৰমিক নিযুক্তিৰ কাৰণে আৰাকাট্টি বা দালালৰ নিয়োগ কৰা হৈছিল। ১৮৭০ চনত শ্ৰমিক নিযুক্তিৰ কাৰণে “চৰ্দাৰী প্ৰথা”ৰ আৰম্ভ কৰা হ’ল। ১৮৫৯ চনৰ ১৫ ডিচেম্বৰৰ পৰা ১৮৬১ চনৰ ২৫ নবেম্বৰলৈ অসম কোম্পেনীয়ে প্ৰথমটো গোটত অনা ২২৭২জন শ্ৰমিকৰ ভিতৰত ২৫০জনৰ ৰাস্তাতে মৃত্যু হয়। ১২-এপ্ৰিল-১৮৬১ৰ পৰা ২৫-ফেব্ৰুৱাৰী-১৮৬২লৈ ২৫৬৯জন আৰু ১-মে’-১৮৬৩ৰ পৰা ১-মে’-১৭৬৬লৈ ৮৪,৯১৫জন শ্ৰমিকক নিযুক্তি দিয়া হৈছিল। তাৰে প্ৰায় ৩০,০০০ শ্ৰমিকৰ ১৮৬৬ চনৰ জুন মাহলৈ মৃত্যু হৈছিল। ১৮৭৭ চনৰ পৰা ১৯২৯ চনলৈ ৪,১৯,৮৪১জন শ্ৰমিক অসম সোমাইছিলহি। এইসকল শ্ৰমিক যদিও বিভিন্ন সময়ত ছোটনাগপুৰ সমভূমিৰ বিভিন্ন প্ৰান্তৰ পৰা আহিছিল, তেওঁলোকে কালক্ৰমত নিজৰ পুৰণা পৰিচয়ৰ পৰা আঁতৰি আহি এক নতুন সংস্কৃতিৰ জন্ম দিয়ে।\nযদিওবা ৯৭টা ভিন্ন জনগোষ্ঠীৰ বিভিন্ন চাৰিত্ৰিক বৈশিষ্ট্য বা তেওঁলোকৰ সংস্কৃতি তথা জাতিগত চৰিত্ৰ ভিন ভিন তথাপিতো এইসকলক আমি এতিয়া সংবিধানে বিচৰা পাঁচটা বৈশিষ্ট্যৰে পৰ্য্যবেক্ষণ কৰি চোৱাৰ চেষ্টা কৰোঁ :-\n১/ আদিম চাৰিত্ৰিক বৈশিষ্ট্য: আৰম্ভণিতে ভিন্ন জাতিৰ ভিন্ন চৰিত্ৰ থাকিলেও বৰ্তমান চাহ-জনগোষ্ঠীৰ মাজত কিছুমান উমৈহতীয়া চাৰিত্ৰিক বৈশিষ্ট্যৰ উদ্ভৱ হৈছে। চাহ-জনগোষ্ঠীৰ লোকসকলে কুকুৰা যুঁজকে আৰম্ভ কৰি বহুতো প্ৰাচীন খেলৰ মাজেৰে আনন্দ উপভোগ কৰে। দেৱীৰ ওচৰত বলি বিধান তেওঁলোকৰ সামূহিক চৰিত্ৰ। আজিৰ সময়তো বিভিন্ন উৎসৱত তেওঁলোকে সমূহীয়া ভোজ খায়। বাল্য বিবাহো এইসকলৰ মাজত সম্পূৰ্ণ শেষ হৈ যোৱা নাই।\n২/ ভৌগোলিক বিচ্ছিন্নতা: মূলতে এওঁলোক যদিও ছোটনাগপুৰ সমভূমিৰ পৰা অহা, সম্প্ৰতি তেওঁলোক সম্পূৰ্ণ অসমতে বিয়পি পৰিছে। এওঁলোকৰ সৰহ সংখ্যক আজিও চাহ-বাগানতেই কৰ্মৰত আৰু সেয়েহে চাহ বাগানৰ চাৰিসীমাৰ ভিতৰতে বসবাস কৰে।\n৩/ স্বকীয়তাবিশিষ্ট সংস্কৃতি: সৰহ সংখ্যক চাহ জনগোষ্ঠীৰ লোকেই বৰ্তমান হিন্দু ধৰ্মত দীক্ষিত যদিও ইয়াৰ প্ৰায় কুৰি শতাংশ লোক খৃষ্ট ধৰ্মত দীক্ষিত। হিন্দুসকল প্ৰায় প্ৰকৃতি পূজাৰী। তেওঁলোকে মৰাংবুৰু, মহাদেউ আৰু চিংবংগা ভগবানক পূজা কৰে। চাৰহুল পূজা আৰু কৰম পূজা এওঁলোকৰ বিশিষ্ট উৎসৱ। এওঁলোকে দুৰ্গা পূজা, দেৱালী, টুছু পূজা আদিও উদযাপন কৰে। খৃষ্টানসকলে বৰদিন উদযাপন কৰে। ঢোল, মঞ্জিৰা, মদাৰ, কৰতাল, তামাক, নাগাৰা, নিচান, বাঁসুৰী আদি হ’ল তেওঁলোকৰ পৰম্পৰাগত বাদ্যযন্ত্ৰ। গোষ্ঠীভিন্নতা নিৰ্বিশেষে এওঁলোকৰ মাজত ঝুমুৰ নাচ অতি জনপ্ৰিয়। ঝুমুৰৰ বাদেও সান্থালী নৃত্য, কৰম পূজাৰ নৃত্য, খাৰীয়া নৃত্য আদিও চাহ জনগোষ্ঠীৰ লোকনৃত্য।\n৪/ সমাজৰ বৃহদাংশৰ সৈতে যোগাযোগত সংকোচ: চাহ বাগানৰ চাৰিসীমাৰ মাজতে আবদ্ধ থকাৰ কাৰণে আৰু হয়তো ভিন্ন সংস্কৃতি তথা সুদূৰ ছোটনাগপুৰ সমভূমিৰ পৰা স্থানান্তৰ হৈ অহাৰ কাৰণে এওঁলোকে অসমৰ বৃহদাংশৰ লগত বহুদিনলৈ যোগাযোগত সংকোচ কৰি আছিল। বৰ্তমানে এই সংকোচ বহুতো কমিছে আৰু ৰাজনীতিত এইসকলৰ প্ৰতিনিধিত্বই ইয়াৰ প্ৰমাণ।\n৫/ অৰ্থনৈতিক অনগ্ৰসৰতা: শৈক্ষিক আৰু অৰ্থনৈতিক দিশৰ পৰা চাহ-জনগোষ্ঠীৰ লোকসকল অসমৰ সবাতোকৈ পিছ পৰা গোষ্ঠীসকলৰ ভিতৰতে এটা। আৰম্ভণিৰ পৰা চাহ-বাগানৰ গৰাকীসকলৰ শোষণতন্ত্ৰৰ পৰা এই চাহ জনগোষ্ঠীৰ লোকসকল বৰ্তমানেও সম্পূৰ্ণ স্বাধীন হ’ব পৰা নাই।\nএই সাতানব্বৈটা জনগোষ্ঠীৰ ভিতৰত ছাব্বিশটা জনগোষ্ঠীক তেওঁলোকৰ মূল ৰাজ্যতে অনুসূচিত জনজাতি বুলি ইতিমধ্যে ভাৰত চৰকাৰে ঘোষণা কৰিছে। অসমৰ চাহ-জনগোষ্ঠীৰ লোকসকলৰ সৰহ সংখ্যক লোকেই এই ছাব্বিশটা অনুসূচিত জনজাতিৰ অন্তৰ্গত। গতিকে অন্ততঃ এই ছাব্বিশটা জনগোষ্ঠীৰ লোকসকল অনুসূচিত জনজাতিৰ তালিকাত স্থান পোৱাৰ সম্পূৰ্ণ অধিকাৰী।\nঅনুসূচিত জনজাতিৰ মৰ্য্যদা বিচৰা অসমৰ আনটো জনগোষ্ঠী হ’ল আহোম জনগোষ্ঠী। চাউলুং চুকাফাৰ পৰা পুৰন্দৰ সিংহলৈকে আহোম জনগোষ্ঠীৰ একুৰি ঊনৈশ গৰাকী স্বৰ্গদেৱে ১২২৮ খ্ৰীঃৰ পৰা ১৮২৬ খ্ৰীঃলৈ প্ৰায় ৬০০ বছৰ অসমত ৰাজত্ব কৰিছিল। টাইলং খুনলুং বংশৰ ৰাজকোঁৱৰ চাউলুং চুকাফাই চীনৰ মাও-ল্যুং বা ম্যু-মাও (টাই শ্যান) দেশৰ পৰা ১২১৫ খ্ৰীঃত পশ্চিমলৈ যাত্ৰা আৰম্ভ কৰি বুঢ়ীদিহিঙৰ পাৰৰ টিপামত ১২২৮ খ্ৰীঃত উপস্থিত হয়হি। তেতিয়াৰ পৰাই অসমত ছয়শ বছৰীয়া আহোম ৰাজত্ৱ আৰম্ভ হয়। আহোমসকল মূলতে টাই-শ্যান গোষ্ঠীৰ। টাই সংস্কৃতি প্রকৃততে চীনা সভ্যতাৰ অভিন্ন অঙ্গ। ৰাজনৈতিক, দাৰ্শনিক আৰু ধৰ্মীয় বিশ্বাসৰ ফালৰ পৰা টাই সংস্কৃতি কন-ফু-চিয়াছ, মেন-চি-য়াছ, মোহ-টি আৰু লাঅ’-জিৰ লিখনিৰ দ্বাৰা গভীৰভাবে প্ৰভাৱান্বিত হৈছিল। ১৭১৪ খ্ৰীঃত স্বৰ্গদেউ শিৱসিংহৰ ৰাজত্বৰ সময়ৰ পৰাহে আহোমসকলে হিন্দু ধৰ্ম গ্ৰহণ কৰিবলৈ আৰম্ভ কৰে। তাৰ আগলৈকে আহোমসকলে চীনা ধৰ্মীয় ৰীতি নীতিহে মানি চলিছিল। বৰ্তমানেও পূৰ্বপুৰুষক পূজা কৰা চীনা ধৰ্মীয় ৰীতি-নীতি আহোমসকলে অক্ষু্ণ্ণ ৰাখিছে। আজিৰ যুগতো আহোমসকলে মে-ডাম-মে-ফি উদযাপন কৰি ডাম অৰ্থাৎ পূৰ্বপুৰুষ আৰু ফি অৰ্থাৎ প্ৰেতাত্মাক পূজা কৰে।\nযদিও আহোমসকলে চৰাইদেও, গড়গাঁও আৰু ৰংপুৰত ৰাজধানী পাতি গোটেই অসম শাসন কৰিছিল তথাপিও তেওঁলোকৰ সৰহসংখ্যক মানুহ অবিভক্ত ডিব্ৰুগড় আৰু অবিভক্ত শিৱসাগৰ জিলাতে বসবাস কৰে। চাউলুং চুকাফাৰ সময়ৰে পৰা স্বৰ্গদেউ আৰু বুঢ়াগোঁহাই তথা বৰগোঁহাই পদবীৰ দুজন ডাঙৰীয়াই দেশ শাসন কৰিছিল। স্বৰ্গদেউ চু-হুং-মূঙৰ দিনত তৃতীয়গৰাকী ডাঙৰীয়া “বৰপাত্ৰগোঁহাই”ৰ পদবী সৃষ্টি কৰা হৈছিল। ১৫২৩ খ্ৰীঃত চুতীয়া ৰাজ্য জয় কৰি শদিয়াখোৱা গোঁহাইক নতুনকৈ জয় কৰা ৰাজ্যৰ ভাৰ দিছিল। নগাসকলৰ সৈতে কূটনৈতিক সম্বন্ধ বজাই ৰাখিবলৈ ধনশিৰিৰ পশ্চিম পাৰৰ দায়িত্ব মৰঙীখোৱা গোঁহাইক দিয়া হৈছিল। নামনিৰ গুৱাহাটীৰ প্রশাসনিক আৰু সামৰিক দায়িত্ব বৰফুকনক দিয়া হৈছিল। বৰবৰুৱা আছিল সামৰিক আৰু ন্যায়িক প্রধান।\nআহোমসকল আছিল টাইভাষী লোক। তেওঁলোকৰ এই ‘টাই’ ভাষা বৰ্তমানেও অৰুণাচলৰ খামটি, শদিয়াৰ ফাকিয়ালসকল আৰু অবিভক্ত শিৱসাগৰ জিলাত বাস কৰা শ্যাম গোষ্ঠীৰ লোকসকলৰ মাজত প্ৰচলিত হৈ আছে। এই আহোম জনগোষ্ঠীৰ জনসংখ্যা পুৰণি আহোম সাম্ৰাজ্যত মুঠ জনসংখ্যাৰ ১০%ৰ বেছি নাছিল। আজিৰ অসমতো আহোম জনগোষ্ঠীৰ লোকৰ সংখ্যা প্ৰায় ১০%। এওঁলোক সমগ্ৰ অসমতে বিয়পি আছে যদিও নামনি অসমত এওঁলোকৰ সংখ্যা অতি নগণ্য।\nএতিয়া আহোমসকলক পাঁচটা সাংবিধনিক বৈশিষ্ট্যৰ ফালৰ পৰা বিশ্লেষণ কৰি চোৱা যাওক:-\n১/ আদিম চাৰিত্ৰিক বৈশিষ্ট্য: আহোম জনগোষ্ঠীৰ বাইলুঙসকলে বৰ্তমান যুগতো কুকুৰাৰ ঠেং কাটি মঙল চায় আৰু সময় তথা ভাগ্যৰ আগজাননী দিয়ে। হিন্দু ধৰ্মত দীক্ষিত হোৱাৰ পিছতো তেওঁলোকে বিয়া-বাৰু বা অন্য উৎসৱ উদযাপন কৰোঁতে তেওঁলোকৰ পুৰণা ৰীতি-নীতিয়ে অনুসৰণ কৰে। বিবাহৰ সময়ত তেওঁলোকে ১০১ গছি বন্তি জ্বলাই চকলং প্রথাৰে হেংদাং হস্তান্তৰ কৰি বিবাহ সম্পন্ন কৰে। আহোমৰ স্বৰ্গদেউ তথা ডা-ডাঙৰীয়াসকলক মৃত্যুৰ পিছত মৈডাম দিয়াৰ ৰীতি আছিল। অৱশ্যে বৰ্তমান আহোমসকলে অন্তোষ্টিক্ৰিয়াৰ ক্ষেত্ৰত হিন্দু ৰীতি মানি চলে। খাদ্যৰ ক্ষেত্ৰতো আহোমসকলৰ মাজত কিছু আদিম চাৰিত্ৰিক বৈশিষ্ট্য দেখা যায়। তেওঁলোকৰ বাবে এতিয়াও আমৰলি পৰুৱাৰ টোপ তথা এৰী-মুগাৰ লেটা-পলু সুস্বাদু আহাৰ। তেওঁলোকৰ উৎসৱ উদযাপনত মাংস এক অপৰিহাৰ্য আহাৰ।\n২/ ভৌগোলিক বিচ্ছিন্নতা: আহোমসকল টাই গোষ্ঠীৰ মানুহ। ভৌগোলিক দৃষ্টিত চাবলৈ গ’লে এই গোষ্ঠীৰ মানুহ সম্পূৰ্ণ দক্ষিণ-পূৱ এছিয়াতে বিস্তাৰিত হৈ আছে। অৱশ্যে আহোম জনগোষ্ঠীৰ মানুহখিনি উজনি অসমতে সীমাবদ্ধ হৈ আছে বুলি ক’লে বঢ়াই কোৱা নহয় যদিও এই সম্প্ৰদায়ৰ মানুহ আজি সমগ্ৰ অসমেই নহয় ভাৰত তথা বিশ্বৰ বহু ঠাইত বসবাস কৰিছে।\n৩/ স্বকীয়তাবিশিষ্ট সংস্কৃতি: নতুন অসমীয়া সংস্কৃতি আহোম ৰাজ্যতেই আৰম্ভ হৈছে গতিকে সকলো অসমীয়া উৎসৱেই আহোমসকলে পালন কৰে। তাৰ বাদেও মেডাম-মে-ফি আহোমসকলৰ মূল উৎসৱ। মেডাম-মে-ফি-ৰ বাদেও উম-ফা উৎসৱ আহোম স্বৰ্গদেওসকলৰ দিনত ধুমধামেৰে উদযাপন কৰা হৈছিল। বগা ম’হ, বগা গৰু, গাহৰি, কুকুৰা, হাঁহ, পাৰ, কুকুৰ আদি উম-ফা উৎসৱত ভগবানক উৎসৰ্গা কৰা হয়। এই উম-ফা উৎসৱ সাতটা স্তৰত পতা হয়। তদুপৰি আহোমসকলেই প্ৰথম অসমীয়া বুৰঞ্জী ক্ৰমানুক্ৰমে লিপিবদ্ধ কৰিবলৈ আৰম্ভ কৰে।\n৪/ সমাজৰ বৃহদাংশৰ সৈতে যোগাযোগত সংকোচ: সমাজৰ বৃহদাংশৰ সৈতে যোগাযোগত আহোমসকলৰ কোনোধৰণৰ সংকোচ আছে বুলি আমাৰ মনে নধৰে। সুদীৰ্ঘ ছশ বছৰ ৰাজত্ব কৰা এই জনগোষ্ঠীটোৱে অসমৰ সকলো জনগোষ্ঠীৰ লগত অতীতৰ পৰাই মিলি আছে।\n৫/ অৰ্থনৈতিক অনগ্ৰসৰতা: আহোমসকল অৰ্থনৈতিকভাবে অনগ্ৰসৰ বুলি ক’লে শুদ্ধ কোৱা নহ’ব। এই জনগোষ্ঠীটোৱে শিক্ষাৰ ফালৰ পৰাই হওক বা ৰাজনৈতিকফালৰ পৰাই হওক অসমৰ সমাজলৈ যথেষ্ট অৱদান আগবঢ়াইছে। অসম সাহিত্য সভাৰ প্ৰথম সভাপতি পদ্মনাথ গোহাঞিবৰুৱাদেৱেই হওক বা অসমৰ বিশিষ্ট ৰাজনীতিবিদ হিতেশ্বৰ শইকীয়াদেৱেই হওক এওঁলোক সকলো আহোম জনগোষ্ঠীৰ। গতিকে এই জনগোষ্ঠীটোক কোনোপধ্যে অৰ্থনৈতিক বা ৰাজনৈতিকভাবে অনগ্ৰসৰ বুলি ক’ব নোৱাৰি।\nযি কি নহওক, অসমত কাৰ্বি আংলং আৰু ডিমা-হাচাও এই দুই স্বায়ত্ব শাসিত অঞ্চলৰ বাদেও চৈধ্যটা অনুসূচিত জনজাতিয়ে বাস কৰে। এই চৈধ্যটা সমতলীয় জনজাতিৰ সংখ্যা হৈছে মুঠ জনসংখ্যাৰ ১২.৮%। বৰ্তমান অনুসূচিত জনজাতি বিচৰা এই ছটা জনগোষ্ঠীৰ লোকৰ সংখ্যা মুঠ জনসংখ্যাৰ ৪৫%-ৰ কম নহয়। গতিকে এই ছটা জাতিকেই যদি অনুসূচিত জনজাতি বুলি ঘোষণা কৰা হয় অসমত মুঠ অনুসূচিত জনজাতিৰ জনসংখ্যা প্ৰায় ৬০% হ’বগৈ। গতিকে কেন্দ্ৰীয় চৰকাৰে অসমক এখন জনজাতীয় ৰাজ্য বুলি ঘোষণা কৰিবলৈ বাধ্য হ’ব। বহুতো জনজাতীয় ৰাজ্যত অনুসূচিত জনজাতিৰ সংখ্যা ৪০% মানহে। অসমখন জনজাতীয় ৰাজ্য বুলি ঘোষণা হ’লে এই জনগোষ্ঠীকেইটাৰ লগতে সমূহ থলুৱা অসমীয়া ৰাইজৰ বহুতো সুবিধা হ’ব। জনজাতীয় ৰাজ্যই লাভ কৰা আৰ্থিক সা-সুবিধাবোৰৰ লগতে বিধান সভাৰ সৰহ সংখ্যক সমষ্টি থলুৱা লোকৰ কাৰণে সংৰক্ষিত হ’ব। বহিৰাগতই মাটি-বাৰী কিনাৰ সুবিধাৰ পৰা বঞ্চিত হ’ব। আজি যি গতিত অসমলৈ বহিৰাগতৰ আগ্ৰাসন ঘটিছে সেই অৱস্থালৈ চালে অসমখনক এখন জনজাতীয় ৰাজ্যৰ মৰ্য্যদা দিয়াটো অতি আৱশ্যক হৈ পৰিছে। অসমখন জনজাতীয় ৰাজ্য বুলি ঘোষণা কৰিলে অন্য বহু সমস্যাৰ লগতে হয়তো সন্ত্ৰাসবাদৰ সমস্যাও বহুখিনি হ্ৰাস পাব। সংযুক্ত মুক্তি বাহিনীৰ আলোচনাপন্থী সভাপতি অৰবিন্দ ৰাজখোৱাৰ উক্তিত এই কথাৰ উমান পোৱা যায়। এই সকলো কথা জুকিয়াই চালে এটা কথাই স্পষ্ট হৈ পৰে যে আজিৰ অসমক আগ্ৰাসনকাৰীৰ পৰা সুৰক্ষা দিয়াৰ একমাত্ৰ উপায় হৈছে কেন্দ্ৰীয় চৰকাৰে অনতিপলমে এই ছয় জনগোষ্ঠীক অনুসূচিত জনজাতিৰ মৰ্য্যদা দি অসমক জনজাতীয় ৰাজ্য হিচাপে ঘোষণা কৰাটো।\nঅসমত এই ছয় জনগোষ্ঠীক অনুসূচিত জনজাতিৰ মৰ্যদা দিয়াৰ বিষয়টোক লৈ অৱশ্যে কিছু সংখ্যক নাগৰিকৰ মাজত এক সংশয়ৰ সৃষ্টি হোৱা পৰিলক্ষিত হৈছে। প্ৰকৃততে সমগ্ৰ দেশৰ প্ৰেক্ষাপটত যদি আমি এই বিষয়টো পৰ্য্যবেক্ষণ কৰি চাওঁ তেন্তে এই বিষয়ে কোনো ধৰণৰ সংশয়ৰ কাৰণ আছে বুলি আমাৰ মনে নধৰে। থলুৱা অসমীয়া লোকৰ কাৰণে এই পদক্ষেপ এক বৰদান স্বৰূপ হোৱাৰ সম্ভাৱনাহে বেছি। ভাৰতৰ মাননীয় উচ্চতম ন্যায়ালয়ৰ ১৯৬৩চনৰ ৬৪৯নং নিৰ্দেশনা মতে ভাৰতত সংৰক্ষণৰ সীমা ৫০%-ৰ অধিক হ’ব নোৱাৰে। গতিকে অসংৰক্ষিত উচ্চ বৰ্গৰ লোকসকলৰ বাবে সংশয়ৰ কোনো কাৰণ নাই। ইতিমধ্যে সংৰক্ষণৰ সীমা ৫০%-তে আছে।\nঅন্য অন্যান্য পিছ পৰা জাতিৰ (OBC & MOBC) অন্তৰ্ভুক্ত লোকসকলৰ কাৰণে এই পদক্ষেপ লাভজনকহে হ’ব। কাৰণ অনুসূচিত জনজাতিৰ মৰ্যদা বিচৰা এই ছটা জনগোষ্ঠীয়েই বৰ্তমান অন্যান্য পিছ পৰা জাতি (OBC & MOBC)-ৰ অন্তৰ্ভুক্ত। গতিকে এই বৃহদাংশ যদি অন্যান্য পিছ পৰা জাতিৰ পৰা আঁতৰি যায় আৰু সংৰক্ষিত স্থান সমানেই থাকে তেন্তে তেওঁলোকৰ মাজত প্ৰতিযোগিতা কমিবহে, নাবাঢ়ে।\nঅনুসূচিত জাতিৰ অন্তৰ্ভুক্ত লোকসকলৰ চিন্তাৰ কোনো কাৰণ নাই। তেওঁলোকৰ সংখ্যা আৰু সংৰক্ষিত স্থান এই দুয়ো দিশতে এই ছয় জনগোষ্ঠীৰ অনুসূচিত জনজাতিকৰণে কোনোধৰণৰ প্ৰভাৱ নেপেলায়।\nএতিয়া আহোঁ, অনুসূচিত জনজাতিৰ লোকসকলৰ বিষয়টোলৈ। পাহাৰীয়া অনুসূচিত জনজাতিৰ ক্ষেত্ৰত ই কোনোধৰণৰ প্ৰভাৱ নেপেলায়। কাৰণ পাহাৰীয়া অনুসূচিত জনজাতিৰ লোকসকলৰ কাৰণে পৃথক সংৰক্ষিত স্থান থাকে। ভৈয়ামৰ অনুসূচিত জনজাতিসকলৰ মাজত অৱশ্যে প্ৰতিযোগিতা অলপ বাঢ়িব। কাৰণ এই ছটা জনগোষ্ঠীয়ে ভৈয়ামৰ অনুসূচিত জনজাতিৰ মৰ্যদাহে বিচাৰিছে। কিন্তু এই ভূমিপুত্ৰ থলুৱা অসমীয়াসকলে বৃহত্তৰ স্বাৰ্থৰ খাতিৰত ক্ষুদ্ৰ স্বাৰ্থ বলিদান দিয়াটোৱে সমগ্ৰ অসমৰ কাৰণে বৰ্তমান সময়ৰ প্ৰয়োজনীয়তা। অসম চৰকাৰে নতুনকৈ অনুসূচিত জনজাতিৰ মৰ্যদা পোৱাসকলৰ পৰা পৃথককৈ সংৰক্ষণ দি ভৈয়ামৰ পূৰ্বৰ অনুসূচিত জনজাতিসকলৰ স্বাৰ্থও ৰক্ষা কৰিব পাৰে।\nআমাৰ এই বিশ্লেষণ মাত্ৰ অসমৰ পৰিসীমাতে আবদ্ধ ৰাখিব বিচৰা নাই; বৰঞ্চ ঘাইকৈ সৰ্বভাৰতীয় প্ৰেক্ষাপটতহে এই বিশ্লেষণ বেছি প্ৰযোজ্য হ’ব। বৰ্তমানৰ ভাৰতীয় প্ৰশাসনিক সেৱাৰ পৰীক্ষাবিলাকত অনুসূচিত জনজাতিসকলৰ কাৰণে সংৰক্ষিত সৰহ সংখ্যক স্থানতে ৰাজস্থানৰ মীনা জনজাতিৰ লোকে সাফল্য লাভ কৰা পৰিলক্ষিত হয়। নতুনকৈ অনুসূচিত জনজাতিৰ মৰ্যদা বিচৰা এই ছয় জনগোষ্ঠীক যদি অনুসূচিত জনজাতিত স্থান দিয়া হয় তেন্তে এইসকলে সৰ্বভাৰতীয় স্তৰত ৰাজস্থানৰ মীনা জনজাতিকে আদি কৰি অন্য সকলো জনজাতিকে এটা সবল প্ৰত্যহ্বান দিব পাৰিব বুলি আমাৰ দৃঢ় বিশ্বাস।\nসৰ্বভাৰতীয় স্তৰত ভাৰতৰ বিভিন্ন প্ৰান্তত থলুৱা অসমীয়া মানুহে কৃতকাৰ্যতা লাভ কৰিলে সমগ্ৰ অসমেই লাভবান হ’ব। তদুপৰি ভাৰতীয় সংবিধানৰ ২৭৫ (১) অনুচ্ছেদৰ অধীনত কেন্দ্ৰীয় চৰকাৰৰ বহুতো সাহাৰ্য আৰু অনুদান অনুসূচিত জনজাতিৰ বাবে আগবঢ়োৱা হয় (Special central assistance and grants under article 275(1) of the Constitution)। সেই সকলো কেন্দ্ৰীয় সাহাৰ্য আৰু অনুদানে অসমৰ উন্নয়নত প্ৰচুৰ অৰিহণা যোগাব পাৰিব বুলি আমাৰ ধাৰণা হয়।\nগতিকে সামগ্ৰিকভাবে বৰ্তমান অসমভূমিৰ সৰ্বাঙ্গীন উন্নতিৰ স্বাৰ্থত ছয় জনগোষ্ঠীৰ জনজাতিকৰণৰ দাবী মানি লৈ জনজাতীয় ৰাজ্য বুলি ঘোষণা কৰাটো নিতান্তই যুক্তিসংগত তথা প্ৰয়োজনীয়।


Assam Assembly Election 2021| জালুকবাৰীত হিমন্তক পৰাস্ত কৰাৰ টিপছ কংগ্ৰেছ প্ৰাৰ্থী ৰমেন বৰঠাকুৰৰ হাতত! পিছে কি এই টিপছ? Assam-assembly-election-in-jalukbari-constituency-congress-candidate-ramen-borthakur-will-fight-against-himanta-biswa-sarma-tvbiju– News18 assam\nAssam Assembly Election 2021| জালুকবাৰীত হিমন্তক পৰাস্ত কৰাৰ টিপছ কংগ্ৰেছ প্ৰাৰ্থী ৰমেন বৰঠাকুৰৰ হাতত! পিছে কি এই টিপছ?\nইপিনে পূব গুৱাহাটী সমষ্টিৰ পৰা ২০১৬ত জয়ী হৈ মন্ত্ৰী হোৱা সিদ্ধাৰ্থ ভট্টাচাৰ্যক পৰাভূত কৰিবলৈ কংগ্ৰেছে দায়িত্ব দিছে অসীমা বৰদলৈক\nLast Updated : March 17, 2021, 15:00 IST\nBJPৰ মহাশক্তিশালী নেতা তথা জালুকবাৰী সমষ্টিৰ প্ৰাৰ্থী ডঃ হিমন্ত বিশ্ব শৰ্মাৰ বিৰুদ্ধে কংগ্ৰেছে প্ৰাৰ্থী হিচাপে থিয় কৰাইছে ৰমেন বৰঠাকুৰক ৷ ৰমেন বৰঠাকুৰে হিমন্ত বিশ্ব শৰ্মাক হৰুৱাবলৈ কেতবোৰ টিপছ ব্যৱহাৰ কৰিব ৷ কিন্তু সেই টিপছৰ কথা সংবাদমাধ্যত খুলি নকয় তেওঁ।\nBJPৰ হেভীৱেইট প্ৰাৰ্থী হিমন্ত বিশ্ব শৰ্মা। অসমৰ ৰাজনীতিৰ চাণক্য হিচাপে পৰিচিত ডঃ হিমন্ত বিশ্ব শৰ্মা ২০০১ৰ পৰা জালুকবাৰী সমষ্টিৰ পৰা প্ৰতিনিধি নিৰ্বাচিত হৈ আহিছে। সেয়েহে সকলোৰে চকু থাকে জালুকবাৰী সমষ্টিত ৷ মহা শক্তিশালী মন্ত্ৰী হিমন্তৰ এই জালুকবাৰীতেই এইবাৰ কংগ্ৰেছে প্ৰক্ষেপ কৰিছে ৰমেন বৰঠাকুৰক ৷ ৰমেন বৰঠাকুৰক আগত লৈ কংগ্ৰেছে দেখিছে জালুকবাৰী দখলৰ সপোন ৷ পিছে এয়া কংগ্ৰেছৰ বাবে মহা অংক নে আন কিবা সেয়া এই মুহূৰ্তত জানিব পৰা নাযায় ৷ কিন্তু কংগ্ৰেছৰ পৰা টিকট পাই ৰমেন বৰঠাকুৰে ক'লে- "এইবাৰ জালুকবাৰীত হিমন্ত বনাম ৰমেনৰ যুঁজ নহয়; হ'ব কংগ্ৰেছ বনাম BJPৰহে যুঁজ ৷”\nপিছে শক্তিমান হিমন্ত বিশ্ব শৰ্মাক ভোট যুদ্ধত পৰাজয় কৰিব পাৰিবনে কংগ্ৰেছী ৰমেন বৰঠাকুৰে? এই সন্দৰ্ভত কৰা এক প্ৰশ্নৰ উত্তৰত ৰমেন বৰঠাকুৰে ক'লে- “হিমন্তক পৰাভূত কৰাৰ টিপছ মোৰ হাতত আছে ৷ সমষ্টিবাসীৰ সৈতে মই ইতিমধ্যে কথা পাতিছো ৷ কিন্তু সেই টিপছ মই সংবাদমাধ্যৰ সন্মুখত প্ৰকাশ নকৰো ৷”\nইপিনে পূব গুৱাহাটী সমষ্টিৰ পৰা ২০১৬ত জয়ী হৈ মন্ত্ৰী হোৱা সিদ্ধাৰ্থ ভট্টাচাৰ্যক পৰাভূত কৰিবলৈ কংগ্ৰেছে দায়িত্ব দিছে অসীমা বৰদলৈক ৷ অসীমাই এইবাৰ যুঁজিব সিদ্ধাৰ্থ ভট্টাচাৰ্যৰ বিৰুদ্ধে ৷\nমন্ত্ৰী সিদ্ধাৰ্থক পৰাভূত কৰিবলৈ কঁকালত টঙালি বান্ধি অসীমাই ক'লে- “টেঙা আম বজাৰত এবাৰেই বেচিব পাৰি ৷ ২০১৬ত দিয়া প্ৰতিশ্ৰুতি পালন নকৰিলে সিদ্ধাৰ্থ ভট্টাচাৰ্যই ৷ এইবাৰ কি কাৰণত পূব গুৱাহাটীবাসীয়ে তেওঁক ভোট দিব? সমষ্টিবাসীক খোৱা পানীয়েই তেওঁ যোগান ধৰিব নোৱাৰিলে ৷”\nপিছে ৰমেন বৰঠাকুৰে মন্ত্ৰী হিমন্তক আৰু অসীমাই মন্ত্ৰী সিদ্ধাৰ্থক পৰাভূত কৰি জালুকবাৰী আৰু পূব গুৱাহাটী দখল কৰিব পাৰিবনে নাই? এয়া সময়ত স্পষ্ট হ'ব।\nFirst published: March 17, 2021, 15:00 IST\nAshima BordoloiAssam Assembly Election 2021Congress partyHimanta Biswa SarmaJalukbari ConstituencyRamen Borthakur\nAssam HS Result 2022 : ঘোষণা হ’ল উচ্চতৰ মাধ্যমিক চূড়ান্ত পৰীক্ষাৰ ফলাফল, কলা–বিজ্ঞান–বাণিজ্যৰ শীৰ্ষত কোন কোন?\nAssam HS Results 2022 : কলাৰ শীৰ্ষত সাধনা–চেৰী, বিজ্ঞানৰ শীৰ্ষত ধৃতিৰাজ, বাণিজ্যৰ শীৰ্ষত সাগৰ


লংকাত স্বয়ম্ভূ খাদ্য পৰিদৰ্শক! ৰাইজে হাতেলোতে ধৰি গতালে আৰক্ষীক - Pragjyotish\nঅপৰাধ📡 BREAKING NEWS🌎 অসমঃ\nলংকাত স্বয়ম্ভূ খাদ্য পৰিদৰ্শক! ৰাইজে হাতেলোতে ধৰি গতালে আৰক্ষীক\nলংকাত স্বয়ম্ভূ খাদ্য পৰিদৰ্শকক ৰাইজে হাতেলোতে ধৰি গতালে আৰক্ষীক।\nবিগত এসপ্তাহ ধৰি দোকানৰ অনুজ্ঞাপত্ৰ দিয়াৰ নামত এহাজাৰকৈ টকা সংগ্ৰহ কৰি আহিল খাদ্যৰ পৰিদৰ্শকৰ পৰিচয়ৰে।\nএজন স্বয়ম্ভূ খাদ্য পৰিদৰ্শকে নিজকে খাদ্যৰ পৰিদৰ্শক বুলি চিনাকি দি বিগত এসপ্তাহ ধৰি লংকাৰ বিভিন্ন দোকানত খাদ্য বিভাগৰ অনুজ্ঞাপত্ৰৰ নবীকৰণ আৰু নতুনকৈ বনাই দিয়াৰ নামত এইজন খাদ্য পৰিদৰ্শকে সংগ্ৰহ কৰি আহিছিল একহাজাৰকৈ টকা।\nআজি লংকাৰ দৈনিক বজাৰত থকা মেৰ্চাচ কৃষ্ণগোপাল বনিক নামৰ ব্যৱসায়িক প্ৰতিষ্ঠানখনত এইজন খাদ্যৰ পৰিদৰ্শক উপস্থিত হোৱাৰ পাছত সন্দেহবশ:ত প্ৰতিষ্ঠানখনৰ স্বত্বাধিকাৰ উত্তম বনিকে খাদ্য পৰিদৰ্শকৰ কাৰ্যালয়ত ফোন কৰাৰ পাছতে ওৰহি গছৰ ওৰ ওলাই পৰে।লগে লগে লংকা আৰক্ষীক খবৰ দিয়াত আৰক্ষীয়ে আটক কৰে পৰিদৰ্শক ৰূপী যুৱকজনক।\nইপিনে, লংকাৰ দুই নম্বৰ কাকীৰ স্বয়ম্ভূ পৰিদৰ্শকৰূপী যুৱকজনে গুৱাহাটীৰ বশিষ্টৰ “আই ভেট” নামৰ কোম্পানীটোৰ এজন এজেন্ট বুলি প্ৰকাশ কৰে। উক্ত কোম্পানীটোৱে তেওঁক নিয়োগ কৰি খাদ্যৰ অনুজ্ঞাপত্ৰ বনোৱাৰ নামত ৯৯৯ টকাকৈ সংগ্ৰহ কৰি আহিছে বুলি জানিব দিয়ে।\nPrevious articleদেশভক্ত তৰুণৰাম ফুকন ইনড’ৰ ষ্টেডিয়ামত অসম ৰাজ্যিক কাৰাটে প্ৰতিযোগিতা\nNext articleহীৰেন মেধীৰ গল্প সংকলন চক্ৰৱৎ উন্মোচন\nশুকুৰবাৰে ৰাজ্যৰ মুখ্যমন্ত্ৰী হিমন্ত বিশ্ব শৰ্মাৰ অধ্যক্ষতাত কেবিনেট বৈঠক অনুষ্ঠিত হয়। বৈঠকখনত স্বাস্থ্যমন্ত্ৰী কেশৱ মহন্তই অ’মিক্ৰণ ভেৰিয়েণ্টেক লৈ কয় যে,...\n◾ মুখ্যমন্ত্ৰী হিমন্ত বিশ্ব শৰ্মাৰ সংবাদ মেল ◾ জনতা ভৱনত অনুষ্ঠিত মুখ্যমন্ত্ৰীৰ সংবাদ মেল ◾ কেইবাটাও গুৰুত্বপূৰ্ণ বিষয়ক লৈ সংবাদ মেল ◾ সংবাদ...


যিহি 18 - ইণ্ডিয়ান ৰিভাইচ ভাৰচন (IRV) আচামিচ - 2019\n1যিহোৱাৰ বাক্য আকৌ মোৰ ওচৰলৈ আহিল আৰু ক’লে,\n2“ইস্ৰায়েল দেশৰ যোজনা যে তোমালোকে দিয়া, তাৰ অৰ্থ কি? আৰু এইবুলি কোৱা, ‘বাপেকহঁতে টেঙা দ্ৰাক্ষাগুটি খাই কিন্তু তেওঁলোকৰ পুত্রসকলৰ দাঁত টেঙায়?’\n3মোৰ জীৱনৰ শপত”- প্ৰভু যিহোৱাই এই কথা কৈছে, “ইস্ৰায়েলত এই যোজনা দিবলৈ তোমালোকে আৰু কেতিয়াও সুযোগ নাপাবা।\n4চোৱা! আটাই প্ৰাণ মোৰেই; যেনেকৈ বাপেকৰ প্ৰাণ মোৰ, তেনেকৈ পুতেকৰ প্ৰাণো মোৰ; যি প্ৰাণীয়ে পাপ কৰে সেই প্ৰাণীহে মৰিব!\n5কোনো মানুহ যদি ধাৰ্মিক হয় আৰু যি উচিত আৰু ন্যায় তাকহে সম্পন্ন কৰে,\n6আৰু যদি পৰ্ব্বতবোৰৰ পবিত্র স্থান বোৰত ভোজন নকৰে বা ইস্ৰায়েল বংশৰ প্রতিমাবোৰলৈ চকু নোতোলে- বা নিজ ওচৰ চুবুৰীয়াৰ স্ত্রীক অশুচি কৰা নাই বা কোনো স্ত্রীৰ অশুচি হোৱা সময়ত তাইৰ ওচৰলৈ যোৱা নাই -\n7আৰু কাকো অন্যায় কৰা নাই কিন্তু তাৰ সলনি তেওঁৰ ধৰুৱাক তেওঁৰ বন্ধক ঘূৰোৱাই দিছে - কাৰো বস্তু বলেৰে কাঢ়ি লোৱা নাই, কিন্তু তাৰ সলনি ক্ষুধাতুৰক নিজৰ আহাৰ দিয়ে আৰু নাঙঠাক কাপোৰেৰে ঢাকে;\n8তেওঁ যদি সুতলৈ ধাৰ নিদিয়ে বা তাক বঢ়াই নিদিয়ে - বা অন্যায়ৰ পৰা নিজ হাত কোঁচায়, মানুহৰ মাজত সত্য বিচাৰ কৰি, মোৰ বিধি বোৰত চ’লে,\n9আৰু যথাৰ্থ কাৰ্য কৰি মোৰ শাসন-প্ৰণালীবোৰ পালন কৰে, তেন্তে তেওঁহে ধাৰ্মিক; তেওঁহে অৱশ্যে জীব!” এয়ে প্ৰভু যিহোৱাৰ ঘোষণা।\n10কিন্তু যদি তেওঁৰ এজন উগ্র পুতেক আছে আৰু সি যদি ৰক্তপাত কৰা আদি তেনে কোনো কাৰ্যবোৰ কৰে -\n11আৰু যদিও তেওঁৰ পিতৃয়ে সেইবোৰৰ কোনো কৰ্ত্তব্যৰ কৰ্ম নকৰে - কিন্তু যদি তেওঁৰ পুতেকে পৰ্ব্বতবোৰৰ পবিত্র স্থানবোৰত ভোজন কৰে আৰু নিজ ওচৰ-চুবুৰীয়াৰ স্ত্রীক অশুচি কৰে -\n12সি যদি দুখী-দৰিদ্ৰক অন্যায় কৰে, বা যদি বলেৰে কাঢ়ি লয় বা বন্ধক ঘূৰোৱাই নিদিয়ে, প্রতিমাবোৰলৈ চকু তোলে বা ঘিণলগীয়া কাৰ্য কৰে;\n13সি যদি সুতলৈ ধাৰ দিয়ে বা অনুচিত লাভ লয়, তেনেহ’লে সি জীয়াই থাকিব নে? সি জীয়াই নাথাকিব! সি এই আটাইবোৰ ঘিণলগীয়া কাৰ্য কৰিলে; তাৰ অৱশ্যে মৃত্যু হ’ব আৰু তাৰ ৰক্তপাতৰ দোষ তাৰ ওপৰত থাকিব।\n14কিন্তু চোৱা! যদি তাৰ এজন পুত্র জন্মে, তেওঁৰ পিতৃয়ে কৰা সকলো পাপ দেখিছে আৰু সি ঈশ্ৱৰলৈ ভয় ৰাখি তেনে কাৰ্যবোৰ নকৰে -\n15সি পৰ্ব্বতবোৰৰ পবিত্র স্থানবোৰৰ ওপৰত ভোজন নকৰে বা ইস্ৰায়েল বংশৰ প্রতিমা বোৰলৈ চকু নোতোলে আৰু যদি সি চুবুৰীয়াৰ স্ত্রীক অশুচি নকৰে;\n16বা কাকো অন্যায় নকৰে, বন্ধকৰ কাৰণে একো নলয়, বা বলেৰে বস্তু কাঢ়ি নলয়, কিন্তু ক্ষুধাতুৰক নিজৰ আহাৰ দিয়ে আৰু নাঙঠাক কাপোৰেৰে ঢাকে -\n17সি যদি দুখীয়াক উপদ্ৰৱ কৰাৰ পৰা নিজৰ হাত কোঁচায়, সুত বা অনুচিত লাভ নলয়; মোৰ শাসন-প্ৰণালীবোৰ পালন কৰে আৰু মোৰ বিধিবোৰত চ’লে, তেন্তে সেই পুত্রই নিজৰ পিতৃৰ পাপবোৰৰ কাৰণে নমৰিব। তেওঁ অৱশ্যে জীয়াই থাকিব!\n18তেওঁৰ পিতৃৰ বিষয়ে হ’লে, তেওঁ অত্যন্ত অত্যাচাৰ কৰাত, বলেৰে নিজ ভাইৰ বস্তু কাঢ়ি লোৱাত আৰু নিজ লোকসকলৰ মাজত, যি ভাল নহয়, সেইবোৰ কৰাৰ বাবে - চোৱা, তেওঁ নিজ অপৰাধৰ বাবে মৰিব।\n19তথাপি তোমালোকে কোৱা, “পুত্রই কিয় পিতৃৰ অপৰাধৰ ভাৰ নবয়?” কিয়নো সেই পুত্রই উচিত আৰু ন্যায় কাৰ্য কৰে আৰু মোৰ সকলো বিধি পালন কৰে। সি সেই সকলোবোৰৰ মতে কৰ্ম কৰে। তেতিয়া তেওঁ নিশ্চয়ে জীয়াই থাকিব!\n20যিজনে পাপ কৰে, তেওঁ মৰিব। পুত্রই পিতৃৰ অপৰাধৰৰ ভাৰ নবব আৰু ধাৰ্মিকৰ ধাৰ্মিকতা ধাৰ্মিকৰ গাত আৰু দুষ্টৰ দুষ্টতা দুষ্টৰ গাত থাকিব।\n21কিন্তু যদি দুষ্টজনে নিজে কৰা আটাই পাপৰ পৰা ঘূৰি মোৰ সকলো বিধি পালন কৰে আৰু উচিত আৰু ন্যায় সকলো কাৰ্যবোৰ কৰে, তেন্তে তেওঁ নমৰি অৱশ্যে জীয়াই থাকিব,।\n22তেওঁ কৰা অপৰাধবোৰৰ কোনো অপৰাধকে তেওঁৰ অহিতে সোঁৱৰণ কৰা নহ’ব। তেওঁ নিজ ধাৰ্মিকতাৰ বাবেহে জীয়াই থাকিব।\n23প্ৰভু যিহোৱাই ঘোষণা কৰিছে - “দুষ্টজনৰ মৃত্যুত জানো মই অতিকৈ সন্তোষ পাওঁ” - যিহেতু তেওঁলোকে নিজ কু-পথৰ পৰা ঘূৰি আহি জীয়াই থাকিব পাৰিলেহেঁতেন?\n24কিন্তু যদি ধাৰ্মিকজনে তেওঁৰ ধাৰ্মিকতাৰ পৰা ঘূৰি অপৰাধ কৰে আৰু দুষ্ট লোকসকলে কৰা আটাই ঘিণলগীয়া কাৰ্যৰ দৰে কাৰ্য কৰে, তেন্তে তেওঁ জীয়াই থাকিব নে? তেওঁ কৰা ধৰ্ম-কৰ্মবোৰৰ একোকেই সোঁৱৰণ কৰা নাযাব। সেই কাৰণে তেওঁ কৰা অপৰাধতেই আৰু তেওঁ কৰা পাপতেই তেওঁ মৰিব।\n25তথাপি তোমালোকে কোৱা, ‘প্ৰভুৰ পথ সৎ নহয়!’ শুনা, হে ইস্ৰায়েল বংশ! মোৰ পথবোৰ সৎ নহয়নে? তোমালোকৰ পথবোৰহে জানো সৎ নহয়?\n26ধাৰ্মিক লোকজনে যদি নিজ ধাৰ্মিকতাৰ পৰা ঘূৰি অপৰাধ কৰে আৰু সেই বাবে তেওঁৰ মৃত্যু হয়, তেতিয়া তেওঁ কৰা অপৰাধতেই তেওঁৰ মৃত্যু হ’ব।\n27কিন্তু যেতিয়া দুষ্ট লোকজনে যদি তেওঁ কৰা দুষ্কৰ্মৰ পৰা ঘূৰি উচিত আৰু ন্যায় কাৰ্য কৰে, তেন্তে তেওঁ নিজ প্ৰাণ জীয়াই ৰাখিব!\n28তেওঁ বিবেচনা কৰি তেওঁ কৰা আটাই দুষ্কৰ্মৰ পৰা ঘূৰি অহাত, তেওঁ জীয়াই থাকিব; তেওঁৰ মৃত্যু নহ’ব!\n29তথাপি ইস্ৰায়েল বংশই কয়, ‘প্ৰভুৰ পথ সৎ নহয়!’ হে ইস্ৰায়েল বংশ, মোৰ পথ কিয় সৎ নহয়? তোমালোকৰ পথহে জানো অসৎ নহয়?\n30এই হেতুকে, প্ৰভু যিহোৱাই কৈছে, “হে ইস্ৰায়েল বংশ, প্ৰতিজনৰ আচাৰ-ব্যৱহাৰ অনুসাৰে, মই তোমালোকৰ বিচাৰ কৰিম!” “তোমালোক উলটি আহা আৰু তোমালোকৰ সকলো অধৰ্মৰ পৰা ঘূৰা যেন অপৰাধ তোমালোকৰ বিৰুদ্ধে সৰ্ব্বনাশৰ কাৰণ নহ’ব।\n31যি যি অপৰাধেৰে তোমালোকে অপৰাধ কৰিলা, তোমালোকৰ সেই সকলো অপৰাধবোৰ তোমালোকৰ পৰা দূৰ কৰা আৰু তোমালোকৰ নিজৰ কাৰণে এক নতুন হৃদয় আৰু এক নতুন আত্মা কৰা; কিয়নো হে ইস্ৰায়েল বংশ, তোমালোক কিয় মৰিবা?\n32কিয়নো যি জন লোকৰ মৃত্যু হয়, তেওঁৰ মৃত্যুত মই সন্তোষ নকৰোঁ” - এই কথা প্ৰভু যিহোৱাই ঘোষণা কৰিছে। “এই হেতুকে তোমালোক মনপালটন কৰি জীয়াই থাকা!”\n< যিহি 17\nযিহি 19 >


লিঙ্গ ভিত্তিক গৰ্ভপাত - অসমীয়া ৱিকিপিডিয়া\nলিঙ্গ ভিত্তিক গৰ্ভপাত বা লিঙ্গ নিৰ্বাচিত গৰ্ভপাত (ইংৰাজী: Sex-selective abortion) হৈছে শিশুৰ লিঙ্গৰ ওপৰত আধাৰিত কৰি গৰ্ভধাৰণ সমাপ্ত কৰাৰ অনুশীলন। মহিলা ভ্ৰূণৰ বাছনিমূলক গৰ্ভপাত পৃথিৱীৰ কিছুমান ঠাইত হয় য'ত লʼৰা শিশুক ছোৱালী শিশুতকৈ বেছি মূল্য দিয়া হয়, বিশেষকৈ পূৱ এছিয়া আৰু দক্ষিণ এছিয়াৰ কিছু অংশত (যেনে চীন, ভাৰত আৰু পাকিস্তানৰ দৰে দেশত), লগতে ককেঁচাছ আৰু পশ্চিম বালকান অঞ্চলত।\nলিঙ্গ নিৰ্বাচিত গৰ্ভপাত প্ৰথমে ১৯৭৫ চনত নথিভুক্ত হৈছিল, আৰু ১৯৮০ চনৰ শেষৰ ফালে দক্ষিণ কোৰিয়া আৰু চীনত দেখা গৈছিল আৰু ইয়াৰ পাছতেই ভাৰতত দেখা পোৱা গৈছিল। লিঙ্গ নিৰ্বাচিত গৰ্ভপাতে পুৰুষৰ পৰা মহিলাৰ আপেক্ষিক সংখ্যাৰ অনুপাতক প্ৰভাৱিত কৰে,  যাৰ ফলত চীন আৰু ভাৰতৰ দৰে উচ্চ জনসংখ্যাৰ দেশবোৰত অসন্তুলিত লিংগ অনুপাত দেখা গৈছে।\nলিঙ্গ-নিৰ্বাচিত গৰ্ভপাতৰ ওপৰত প্ৰকাশিত অধ্যয়ন আৰু প্ৰতিবেদনবোৰ মুখ্যতঃ পৰিসংখ্যাৰ ওপৰত নিৰ্ভৰশীল। পৰিসংখ্যাবিধসকলে অনুমান কৰে যে জন্ম লিঙ্গ অনুপাত,যাক জন্মৰ সময়ত ল'ৰা আৰু ছোৱালীৰ (আঞ্চলিক জনসংখ্যাৰ আধাৰত) সামগ্ৰিক অনুপাত বোজোৱা হয়, ই এক লিঙ্গ-নিৰ্বাচিত গৰ্ভপাতৰ সূচক। অবশ্যে এই সংজ্ঞাৰ বৈধতাৰ বিষয়ে কিছুমান পণ্ডিতে প্ৰশ্ন কৰে। \n1.1 আফ্ৰিকা আৰু মধ্য প্ৰাচ্য\n1.6 দক্ষিণ কোৰিয়া\n2 আনুমানিক সন্ধানহীন মহিলা\nলিঙ্গ-নিৰ্বাচিত গৰ্ভপাতৰ সঠিক প্ৰবলতা অনিশ্চিত,যদিও কিছুমান সমাজত এই অনুশীলন ব্যাপকভাৱে দেখা যায়। কিছুমান লেখকে যুক্তি দিয়ে যে এই অনুশীলনটো কিছুমান সমাজত কিয় হয় সেয়া বৰ্ণনা কৰাটো যথেষ্ট কঠিন, আৰু ইয়াক কেৱল পিতৃতান্ত্ৰিক সামাজিক নিয়মৰ দ্বাৰা ব্যাখ্যা কৰিব নোৱাৰি। বেছিভাগ সমাজত পুৰুষৰ আধিপত্য, কিন্তু কেৱল কিছু সংখ্যালঘু সমাজতহে এই অনুশীলন দেখা যায়।\nআফ্ৰিকা আৰু মধ্য প্ৰাচ্য[সম্পাদনা কৰক]\nউত্তৰ আফ্ৰিকা আৰু মধ্য প্ৰাচ্যত ল'ৰাৰ পক্ষপাতত যৌন নিৰ্বাচিত গৰ্ভপাত গুৰুত্বপূৰ্ণভাৱে প্ৰচলিত। কিছুমান আফ্ৰিকাৰ দেশ যেনে নাইজেৰিয়াত ল'ৰাৰ আশাত কৰা যৌন-নিৰ্বাচিত গৰ্ভপাত এটা সাধাৰণ অনুশীলন।\n২০১৯ চনৰ এক অধ্যয়ন অনুসৰি বিশ্বব্যাপী ২৩ নিযুতৰ ভিতৰত ১১.৯ নিযুত চীন আৰু ১০.৬ নিযুত ভাৰতত যৌন নিৰ্বাচিত গৰ্ভপাত হোৱাৰ প্ৰমাণ পোৱা গৈছে।\nএক-শিশু নীতিৰ ৰূপায়ণৰ পিছৰ পৰা চীনত জন্ম লিঙ্গ অনুপাত নাটকীয়ভাৱে সলনি হৈছে\nযেতিয়া ১৯৬০ চনত চীনত লিঙ্গ অনুপাত অধ্যয়ন কৰা আৰম্ভ হৈছিল, ই তেতিয়াও স্বাভাৱিক পৰিসৰৰ ভিতৰত আছিল। অৱশ্যে, ই ১৯৯০ চনৰ ভিতৰত ১.৯ লৈ বৃদ্ধি পাইছিল আৰু ২০১০ চনৰ ভিতৰত ইয়াৰ চৰকাৰী লোকপিয়লত ১১৮ লৈ উঠিছিল। গৱেষকসকলে বিশ্বাস কৰে যে এই লিঙ্গ অনুপাতৰ ভাৰসাম্যহীনতাৰ কাৰণ হৈছে ছোৱালী শিশুৰ মৃত্যুৰ হাৰ বৃদ্ধি, ছোৱালী জন্মৰ কম প্ৰতিবেদন আৰু লিঙ্গ নিৰ্বাচিত গৰ্ভপাত। আটাইতকৈ গুৰুত্বপূৰ্ণ কাৰণ হৈছে সম্ভৱতঃ যৌন-নিৰ্বাচিত গৰ্ভপাত, কিন্তু এইটো প্ৰমাণ কৰা কঠিন কিয়নো তথ্য বহুত গোপন কৰিও ৰখা হয়।\n১৯৪১ চনৰ পৰা ২০১১ লৈ ভাৰতত পুৰুষ আৰু মহিলা লিঙ্গ অনুপাত, ইয়াৰ আনুষ্ঠানিক লোকপিয়লৰ তথ্যৰ ওপৰত আধাৰিত কৰি। তথ্যবোৰে ভাৰতত আলট্ৰাচাউণ্ড আধাৰিত প্ৰসৱ-ভিত্তিক যৌন স্ক্ৰীণিং প্ৰযুক্তিৰ আগমনৰ আগতে আৰু পিছত উচ্চ লিঙ্গ অনুপাতৰ অস্তিত্বৰ পৰামৰ্শ দিয়ে।\nভাৰতৰ ২০০১ চনৰ লোকপিয়লত ০-৬ বছৰ বয়সৰ শিশু লিঙ্গ অনুপাত প্ৰকাশ পাইছিল যʼত এই অনুপাত ১০৮ (প্ৰতি ১০০০ ল'ৰাত ক্ৰমান্বয়ে ৯২৭ ছোৱালী)আছিল। ২০১১ চনৰ লোকপিয়ল অনুসৰি এই অনুপাত ১০৮ৰ পৰা ১০৯লৈ (প্ৰতি ১০০০ ল'ৰাত ৯১৯ ছোৱালী) হৈছিল। স্বাভাৱিক অনুপাত হʼব লাগে প্ৰতি ১০০০ ল'ৰাত ৯৪৩ ছোৱালী। ভাৰতৰ নগৰাঞ্চলত ১৯৮০ ৰ পৰা যৌন স্ক্ৰীণিং প্ৰযুক্তিৰ উপলব্ধতা বৃদ্ধি হোৱাৰ লগেলগে ইয়াৰ অপব্যৱহাৰো আৰম্ভ হʼল। ভাৰত চৰকাৰে ১৯৯৪ চনত প্ৰসৱ-পূৰ্ব ডায়গনিষ্টিক কৌশল আইন স্থাপন কৰে। প্ৰসৱপূৰ্ব যৌন স্ক্ৰীণিং আৰু যৌন নিৰ্বাচিত গৰ্ভপাত প্ৰতিহত আৰু শাস্তি দিবলৈ এই আইন প্ৰনয়ন কৰা হৈছিল। \nতিনিটা পৃথক গৱেষণা অধ্যয়ন, ক্লাউছেন আৰু উইঙ্কৰ মতে, মন কৰক যে পাকিস্তানত বিশ্বৰ সৰ্বাধিক শতাংশ হেৰুৱা ছোৱালী আছিল, ইয়াৰ মুঠ প্ৰাপ্তবয়স্ক মহিলা জনসংখ্যাৰ তুলনাত।  ২০১৭ চনত, দুটা পাকিস্তানী সংগঠনে পাকিস্তানী চহৰসমূহত শিশু হত্যাৰ বৃহৎ ঘটনা আৱিষ্কাৰ কৰে। এই কাম এধি ফাউণ্ডেচন আৰু ছিপা ৱেলফায়াৰ ফাউণ্ডেচনৰ নেতৃত্ব কৰা হৈছিল। শিশুহত্যাটো মুখ্যতঃ প্ৰায় সকলোমহিলা শিশু আছিল। স্থানীয় কৰ্তৃপক্ষই দিয়া কাৰণটো আছিল দৰিদ্ৰতা আৰু স্থানীয় ৰীতি, যাৰ কাৰণে ল'ৰাসকলক ছোৱালীকৈ বাবে পছন্দ কৰা হয়।\nদক্ষিণ কোৰিয়াত যৌন নিৰ্বাচিত গৰ্ভপাত ১৯৮০ দশকৰ মাজভাগৰ পৰা ১৯৯০ ৰ দশকৰ আৰম্ভণিলৈ জনপ্ৰিয়তা লাভ কৰিছিল, য'ত নিৰ্বাচিত মহিলা গৰ্ভপাত সাধাৰণ আছিল কিয়নো পুৰুষ শিশুসকলক বেছিকৈ পছন্দ কৰা হৈছিল। ঐতিহাসিকভাৱে, কোৰিয়াৰ বেছিভাগ মূল্যবোধ আৰু পৰম্পৰা কনফুচিয়ানবাদৰ ওপৰত আধাৰিত আছিল যি পিতৃতান্ত্ৰিক প্ৰণালী  আৰু পুত্ৰসন্তানৰ ওপৰত বেছি গুৰুত্ত দিছিল। তদুপৰি, যদিও গৰ্ভপাত নিষিদ্ধ আছিল, ল'ৰাৰ পছন্দ আৰু যৌন-নিৰ্বাচিত প্ৰযুক্তিৰ উপলব্ধতাৰ ফলত লিঙ্গ-নিৰ্বাচিত গৰ্ভপাত আৰু ল'ৰাৰ জন্ম বৃদ্ধি পাইছিল। ইয়াৰ ফলত, দক্ষিণ কোৰিয়াই ১৯৮০ ৰ মাজভাগৰ পৰা ১৯৮০ ৰ আৰম্ভণিলৈ লিঙ্গ অনুপাত হঠাতে বাঢ়ি গৈছিল।\nজন্মৰ সময়ত অস্বাভাৱিক লিঙ্গ অনুপাত দক্ষিণ আৰু পূৱ এছিয়াৰ বাহিৰৰ আন কিছুমান দেশতো মন কৰা হৈছে। চিআইএৰ মতে, ইউৰোপৰ আটাইতকৈ ভাৰসাম্যহীন জন্ম লিঙ্গ অনুপাত লিচটেনষ্টাইন, আৰ্মেনিয়া, আবেলনিয়া, আজাৰবাইজান, ছান মেৰিনো, কছোভো আৰু মেচেডোনিয়াত আছে; লিচেনষ্টাইনত পৃথিৱীৰ আটাইতকৈ ভাৰসাম্যহীন লিঙ্গ অনুপাত হোৱা দেখা গৈছে।\nআনুমানিক সন্ধানহীন মহিলা[সম্পাদনা কৰক]\n২০০৫ চনৰ এক অধ্যয়নে অনুমান কৰিছিল যে আফগানিস্তান, বাংলাদেশ, চীন, ভাৰত, পাকিস্তান, দক্ষিণ কোৰিয়া আৰু তাইৱানত প্ৰত্যাশিত জনসংখ্যাৰ পৰা ৯০ নিযুতৰো অধিক মহিলা "সন্ধানহীন" আছিল। অৱশ্যে এই অনুমান বিভিন্ন গৱেষকসকলৰ ওপৰত বেলেগ বেলেগ হয়।\n0–১৯ বয়সৰ গোট(২০১০)\nআফগানিস্তান ২৬৫,000 ৩.0 দক্ষিণ এছিয়া বেছিভাগ ইছলাম\nঅল্বেনিয়া ২১,000 ৪.২ দক্ষিণ-পূব ইউৰোপ ধৰ্মীয়ভাৱে বিবিধ\nআৰ্মেনিয়া ৩৫,000 ৮.৪ ককেঁচাচ বেছিভাগ খ্ৰীষ্টান\nআজাৰ্বাইজান ১১১,000 ৪.৩ ককেঁচাচ বেছিভাগ ইছলাম\nবাংলাদেশ ৪১৬,000 ১.৪ দক্ষিণ এছিয়া বেছিভাগ ইছলাম\nচীন ২৫,১১২,000 ১৫.০ পূৱ এছিয়া ধৰ্মীয়ভাৱে বিবিধ\nজৰ্জিয়া ২৪,000 ৪.৬ ককেঁচাচ বেছিভাগ খ্ৰীষ্টান\nভাৰত ১২,৬১৮,000 ৫.৩ দক্ষিণ এছিয়া বেছিভাগ হিন্দু\nমণ্টেনিগ্ৰ ৩,000 ৩.৬ দক্ষিণ-পূব ইউৰোপ বেছিভাগ খ্ৰীষ্টান\nনেপাল ১২৫,000 ১.৮ দক্ষিণ এছিয়া বেছিভাগ হিন্দু\nপাকিস্তান ২০৬,000 0.৫ দক্ষিণ এছিয়া বেছিভাগ ইছলাম\nদক্ষিণ কোৰিয়া ৩৩৬,000 ৬.২ পূৱ এছিয়া ধৰ্মীয়ভাৱে বিবিধ\nছিংগাপুৰ ২১,000 ৩.৫ দক্ষিণ-পূব ইউৰোপ ধৰ্মীয়ভাৱে বিবিধ\nভিয়েটনাম ১৩৮,000 ১.0 দক্ষিণ-পূব ইউৰোপ ধৰ্মীয়ভাৱে বিবিধ\n↑ Goodkind, Daniel (1999). "Should Prenatal Sex Selection be Restricted?: Ethical Questions and Their Implications for Research and Policy". Population Studies খণ্ড 53 (1): 49–61. doi:10.1080/00324720308069.\n↑ 2.0 2.1 A. Gettis, J. Getis, and J. D. Fellmann (2004). Introduction to Geography, Ninth Edition. New York: McGraw-Hill. pp. 200. আই.এচ.বি.এন. 0-07-252183-X\n↑ HIGH SEX RATIO AT BIRTH IN SOUTHEAST EUROPE Christophe Z Guilmoto, CEPED, Université Paris-Descartes, France (2012)http://www.demographie.net/guilmoto/pdf/research%20note%20on%20BM%20in%20SE%20Europe4.pdf\n↑ "China's New Birth Rule Can't Restore Missing Women and FixaPopulation". https://www.scientificamerican.com/article/china-s-new-birth-rule-can-t-restore-missing-women-and-fix-a-population/.\n↑ Kumm, J.; Laland, K.N.; Feldman, M.W. (December 1994). "Gene-Culture Coevolution and Sex-Ratios: The Effects of Infanticide, Sex-Selective Abortion, Sex Selection, and Sex-Biased Parental Investment on the Evolution of Sex Ratios". Theoretical Population Biology খণ্ড 46 (3): 249–278. doi:10.1006/tpbi.1994.1027. PMID 7846643.\n↑ Gammage, Jeff (June 21, 2011). "Gender imbalance tilting the world toward men". The Philadelphia Inquirer. http://articles.philly.com/2011-06-21/news/29683905_1_gender-imbalance-fertility-institutes-boys। আহৰণ কৰা হৈছে: June 27, 2013.\n↑ James, William H. (2008). "Evidence that mammalian sex ratios at birth are partially controlled by parental hormone levels around the time of conception". Journal of Endocrinology. 198 (1): 3–15. doi:10.1677/JOE-07-0446\n↑ Hohmann, S. A.; Lefèvre, C. A.; Garenne, M. L. (2014). "A framework for analyzing sex-selective abortion: The example of changing sex ratios in Southern Caucasus". International Journal of Women's Health খণ্ড 6: 889–897. doi:10.2147/IJWH.S66333. PMID 25349481.\n↑ Goodkind, Daniel (2015). "Sex Selective Abortion". International Encyclopedia of the Social & Behavioral Sciences. পৃষ্ঠা. 686–688. doi:10.1016/B978-0-08-097086-8.31038-8. ISBN 9780080970875.\n↑ Basu, A.; Das Gupta, M. (2001). "Family Systems and the Preferred Sex of Children". International Encyclopedia of the Social & Behavioral Sciences. পৃষ্ঠা. 5350–5357. doi:10.1016/B0-08-043076-7/02151-3. ISBN 9780080430768.\n↑ Hesketh, Therese; Lu, Li; Xing, Zhu Wei (6 September 2011). "The consequences of son preference and sex-selective abortion in China and other Asian countries". CMAJ খণ্ড 183 (12): 1374–1377. doi:10.1503/cmaj.101368. PMID 21402684.\n↑ "Bring back the girls". The Economist. https://www.economist.com/middle-east-and-africa/2014/07/21/bring-back-the-girls.\n↑ Aina-Pelemo, Adetutu; Saluja, Simran (31 May 2018). "Comparative Analysis of Sex-Selection in Nigeria and India". International Journal of Humanities & Social Science Studies খণ্ড4(6): 71–89. doi:10.29032/ijhsss.v4.i6.2018.70-88.\n↑ Chao, Fengqing; Gerland, Patrick; Cook, Alex R.; Alkema, Leontine (7 May 2019). "Systematic assessment of the sex ratio at birth for all countries and estimation of national imbalances and regional reference levels". Proceedings of the National Academy of Sciences খণ্ড 116 (19): 9303–9311. doi:10.1073/pnas.1812593116. PMID 30988199.\n↑ Junhong, Chu (2001). "Prenatal Sex Determination and Sex-Selective Abortion in Rural Central China". Population and Development Review খণ্ড 27 (2): 259–81. doi:10.1111/j.1728-4457.2001.00259.x.\n↑ China's sex ratio declines for two straight years Archived February 22, 2015, at the Wayback Machine Xinhua, China\n↑ Kang C, Wang Y. Sex ratio at birth. In: Theses Collection of 2001 National Family Planning and Reproductive Health Survey. Beijing: China Population Publishing House, 2003:88–98.\n↑ Yi, Zeng (1993). "Causes and implications of the recent increase in the reported sex ratio at birthin China". Population and Development Review খণ্ড 19 (2): 283–302. doi:10.2307/2938438.\n↑ India at Glance – Population Census 2011 – Final Archived January 8, 2014, at the Wayback Machine Census of India, Government of India (2013)\n↑ The Implementation of PCPNDT ACT https://www.wbhealth.gov.in/uploaded_files/PNDT/IMPLEMENTATION%20OF%20THE%20PCPNDT%20ACT%20IN%20INDIA.pdf (2010)\n↑ Klausen, Stephan; Wink, Claudia (2003). "Missing Women: Revisiting the Debate". Feminist Economics খণ্ড9(2–3): 270. doi:10.1080/1354570022000077999.\n↑ "Karachi becomingakilling field for newborn girls". https://www.thenews.com.pk/print/309162-karachi-becoming-a-killing-field-for-newborn-girls.\n↑ 23.0 23.1 Chun, Heeran; Das Gupta, Monica (March 2009). "Gender discrimination in sex selective abortions and its transition in South Korea". Women's Studies International Forum খণ্ড 32 (2): 89–97. doi:10.1016/j.wsif.2009.03.008.\n↑ Lee, Jinkook; Smith, James P. (April 2018). "Fertility behaviors in South Korea and their association with ultrasound prenatal sex screening". SSM - Population Health খণ্ড 4: 10–16. doi:10.1016/j.ssmph.2017.10.003. PMID 29349269.\n"https://as.wikipedia.org/w/index.php?title=লিঙ্গ_ভিত্তিক_গৰ্ভপাত&oldid=268922"ৰ পৰা অনা হৈছে\nএই পৃষ্ঠাখন ২৪ মাৰ্চ, ২০২১ তাৰিখে ০০:৪৩ বজাত অন্তিম সংশোধন কৰা হৈছিল।


গজপুৰীয়াৰ পৃথিৱী ভ্ৰমণ (মৃণাল জ্যোতি গোস্বামী) - সাহিত্য ডট অৰ্গ\nগজপুৰীয়া বুলিলে সকলোৱে চিনি পায়৷ পিতৃপ্ৰদত্ত নামটো পিছে কি আছিল মানুহবোৰে পাহৰিলে৷ নামৰ পিছফালে থকা উপাধি নামৰ টুকুৰাটোৰ কথাও কাৰো মনত নাই৷ আগতে বোলে কিবা ‘পাইক’ নে কি তেনে আছিল৷ ৰজাৰ ঘৰত গেবাৰি খাটিবহি লাগিছিল৷ সেইবোৰ দিন এতিয়া নাইতো৷ দিন সলনি হৈছে, তেওঁৰো পৰিৱৰ্তন ঘটিছে৷ তেওঁক এই নামটোৰে চিনাকি কৰি দিছিল আমাৰ সেই যে ‘ভাষাৰ বেজ’জন, তেখেতে৷ অ’, সেইজনৰ কথাই কৈছোঁ, নৌকাষ্ঠ হোৱা জন৷ সেইজনাই ‘চক্ৰধ্বজ সিংহ’ নে কিবা নাটক এখনত তেনেদৰে চিনাকি কৰি দিয়াৰে পৰাই জনসমাজত এই নামেৰে প্ৰসিদ্ধি লভিলে৷ আনহাতে তেজপুৰীয়া দীপক মহন্তই পাই পুনৰ তেওঁৰ নামৰ পিছত ‘উপাখ্যান’ শব্দটো লগ লগাই দিয়াৰ লগতে নামৰ শেষৰফালে ‘ৰ’টো লগাই দি ‘গজপুৰীয়াৰ উপাখ্যান’ কৰি পেলালে৷ তেওঁৰ বিভিন্ন কাৰ্য-কলাপক লৈ নতুন নাটক এখন লিখি জনসমাজত প্ৰচাৰ কৰিলে৷ সেয়া পিছে কেইবা বছৰৰো আগৰ কথা৷ তাৰ পাছত নাই মানে তেওঁৰ ছাঁটোকে দেখিবলৈ নাই৷ ক’ত বা গুম হৈ আছিল একো খৱৰেই পোৱা নাছিলোঁ৷ প্ৰথম অৱস্থাত কোনোবাই অপহৰণ-চপহৰণ কৰি মাৰিয়েই পেলালে বুলি ভাবি ক’ৰবাত অচিনাক্ত মৃতদেহ ওলালেই খৱৰ লৈছিলোঁ৷ নাই তেতিয়াও একো খবৰ উলিয়াব নোৱাৰি দৌৰত ব্যস্ত হৈ তেওঁৰ কথা পাহৰিয়েই গৈছিলোঁ৷ কালিৰ কথা, মহানগৰীৰ বানপানীত আবদ্ধ হৈ চিৰিয়াখানাৰ কাষৰে ৰেষ্টুৰেণ্ট এখনত বহি থাকোঁতে মানুহ এজনে মাত লগালেহি৷ মই প্ৰথমতে চিনিবকে পৰা নাছিলোঁ৷ তেওঁ মোক ঢকা এটি মাৰি খবৰ সুধিলে, মই দৌৰি থকাৰ খৱৰ বাতৰি ল’লে৷ মই অচিনাকি ধৰণেই তেওঁক উত্তৰবোৰ দি আছিলোঁ৷ তেওঁ কথাটো টং কৰিব পাৰি মোক ক’লে— কি হ’ল চিনি পোৱা নাই নেকি?মই গজপুৰীয়া আকৌ৷… …মই কি কৰিম, কি নকৰিম কৰি তেওঁক সাবট মাৰি ধৰি ক’লো—\n— আচলতে মই আপোনাক চিনিবকে পৰা নাছিলোঁ৷ ‘গেট আপ’ একেবাৰে বেলেগ হৈ গ’ল৷ ক’ত আছিল ইমান দিন? খৱৰ বাতৰি কওঁক৷ মইটো কোনোবাই অপহৰণ কৰি নিলে বুলি ভাবিছিলোঁ৷ খবৰ বাতৰি কওঁক৷ আৰু…\nএকে লেঠাৰিয়ে কেইবাটাও প্ৰশ্ন কৰাত তেওঁ মোক বাধা দি ক’লে\n—ৰ’ চোন৷ সকলো বিলাক প্ৰশ্নৰে উত্তৰ দিম৷ প্ৰথমতে এওঁৰ লগত চিনাকি হৈ ল’৷\nগজপুৰীয়াতকৈ কিছু চাপৰ, থোপোকা মুখৰ, গালত পানীয়ে মৰা কঠিয়াৰ দৰে কেইদাল মান দাড়ি (নোম!)থকা ব্যক্তি এজন আহি মোলৈ হাতখন আগবঢ়াই দিলে৷ মই চেহেৰাটো চিনাকি চিনাকি যেন দেখি হাতখন আগবঢ়াই দি ক’লো— আপোনাৰ নাম ‘চাংকু পানজা’ (Sancho Panza) নেকি?\nতেওঁ মুখত মিচিকিয়াই হাঁহি এটা মাৰি ক’লে— তাৰ মানে আপুনি মোক পাহৰা নাই৷ আগতে আছিলোঁ ‘ডন কিহতেৎ’(Don Quixote) ৰ লগত৷ আপুনি দৌৰি থাকোঁতে লগ পাইছিলোঁ নহয়৷\n—অ’ মনত আছে, সেইবাবেই পাহৰা নাই৷ মই উত্তৰ দিলোঁ (এওঁক দেখি হে মনত পৰিছে ‘ডন কিহতেৎ’ক লগ পোৱা কথা, অহা বাৰ লিখিব লাগিব কাহিনীটো৷)\nআমাৰ কথা-বতৰাৰ মাজতে গজপুৰীয়া ক’লে— ব’লা ব’লা বহু কথাই ক’ব লাগিব৷ মই পৃথিৱী ভ্ৰমণ কৰিলোঁ নহয়৷ বহু কাহিনীয়েই আছে৷ ক’ম তোমাক৷ শুনিবানে?\n—কিয় নুশুনিম৷ শুনিম নিশ্চয় শুনিম৷\n← নৱ প্ৰজন্মৰ মুখত প্ৰচলিত ভাষা –(সুস্মিতা বৰা)\nটাইৱানৰ চিঠি-১ (মনোজ মন কলিতা) →


बाइबिल छंद विषय पर: नंबर 10 -> मठ के संकेत\nमठ के संकेत: [नंबर 10]\n১ রাজাবলি 7:23\nপাছত হীৰমে সাঁচত ঢলা এটা ঘূৰণীয়া সমুদ্ৰ-পাত্ৰ নিৰ্ম্মাণ কৰিলে৷ সেই পাত্ৰটোৰ এখন কানৰ পৰা আন খনলৈ দহ হাত, তাৰ উচ্চতা পাঁচ হাত আৰু তাৰ পৰিধি ত্ৰিশ হাত আছিল৷\nগণনা পুস্তক 11:11\nপাছে মোচিয়ে যিহোৱাক জনালে, “তুমি কি কাৰণে তোমাৰ দাসক ইমান ক্লেশ দিছা? কি কাৰণে বা মই তোমাৰ দৃষ্টিত অনুগ্ৰহ পোৱা নাই? তুমি এই সকলো লোকৰ ভাৰ মোৰ ওপৰত দিছা?\nদ্বিতীয় বিবরণ 1:11\nআপোনালোকৰ পূর্বপুৰুষ সকলৰ ঈশ্বৰ যিহোৱাই বর্তমানতকৈ আপোনালোকৰ সংখ্যা আৰু হাজাৰ গুণে বৃদ্ধি কৰক; তেওঁৰ প্রতিজ্ঞা অনুসাৰেই আপোনালোকক তেওঁ আশীৰ্ব্বাদ কৰক।\n১ কৰিন্থীয়া 6:9-11\n যি সকলে অধর্ম আচৰণ কৰে তেওঁলোক যে ঈশ্বৰৰ ৰাজ্যৰ অধিকাৰী নহ’ব, সেই সেই বিষয়ে নাজানে নেকি? আপোনালোক ভ্ৰান্ত নহ’ব; যি সকল অনৈতিক যৌনাচাৰত ব্যভিচাৰী, অধৰ্মি, মূৰ্তিপূজক, পৰস্ত্ৰীগামী, পুৰুষ বেশ্যা, পুংমৈথুনী আদি অভ্যাসত লিপ্ত হয়, যি সকল চোৰ, লুভীয়া, মতলীয়া, পৰনিন্দাকাৰক আৰু প্রতাৰক, তেওঁলোক ঈশ্বৰৰ ৰাজ্যৰ অধিকাৰী নহ’ব। আপোনালোকো কোনো কোনো তেনেকুৱা লোক আছিল; কিন্তু এতিয়া আমাৰ প্ৰভু যীচু খ্ৰীষ্টৰ নামেৰে আৰু ঈশ্বৰৰ আত্মাৰে আপোনালোক ধৌত হ’ল, পবিত্ৰীকৃত হ’ল, আৰু ধাৰ্মিক বুলি গণিত হ’ল।\n২ তীমথিয় 3:16\nসকলো ধৰ্মশাস্ত্ৰ ঈশ্বৰৰ দ্বাৰা নিশ্বাসিত আৰু শিক্ষাৰ বাবে, অনুযোগৰ বাবে, শুধৰণিৰ বাবে আৰু ধাৰ্মিকতা সম্বন্ধীয় শিক্ষাত লাভজনক;\nতেতিয়া যীচুৱে ক’লে, “হে পিতৃ, এওঁলোকক ক্ষমা কৰা; কিয়নো এওঁলোকে কি কৰিছে, সেই বিষয়ে নাজানে।” পাছত তেওঁলোকে চিঠি খেলি তেওঁৰ বস্ত্ৰ ভগাই ললে।\nপাছত ঈশ্বৰে নিজে নিৰ্ম্মাণ কৰা সকলোকে চালে। সেইবোৰ চাই অতি উত্তম পালে। গধূলি আৰু পুৱা হোৱাৰ পাছত ষষ্ঠ দিন হ’ল।\n তাৰ পাছতো পানী ক্রমে কমি কমি গৈ থাকিল আৰু দশম মাহৰ প্ৰথম দিনা পৰ্ব্বতশ্রেণীৰ টিংবোৰ দেখা গ’ল। তাৰ পাছত চল্লিশ দিন পাৰ হোৱাত নোহে নিজে সজা জাহাজৰ খিড়িকিখন মেলিলে। তেওঁ এটি ঢোৰা কাউৰী বাহিৰলৈ উড়ুৱাই পঠালে। পৃথিৱীৰ পৰা পানী নুশুকুৱা পর্যন্ত কাউৰীজনীয়ে অহা-যোৱা কৰি উড়ি ফুৰিছিল। তাৰ পাছত পৃথিবীৰ পৰা পানী শুকাল নে নাই, তাক জানিবৰ কাৰণে তেওঁ এটা কপৌ বাহিৰলৈ উড়ুৱাই পঠালে। কিন্তু তেতিয়াও গোটেই পৃথিৱীত পানী আছিল আৰু সেয়ে কপৌজনীয়ে নিজৰ ভৰি থ’বলৈ ঠাই বিচাৰি নাপাই জাহাজলৈ নোহৰ ওচৰলৈ উভটি আহিল। তেতিয়া নোহে হাত মেলি তাক ধৰি জাহাজত নিজৰ ওচৰলৈ সুমুৱাই আনিলে।\nদ্বিতীয় বিবরণ 11:11\nকিন্তু যর্দন নদী পাৰ হৈ যি দেশ আপোনালোকে অধিকাৰ কৰিবলৈ গৈছে, সেই ঠাই পাহাৰ আৰু উপত্যকাৰে ভৰা। সেই দেশে পানী আকাশৰ পৰা পানী পায়;\nতোমালোকৰ মাজত কোন জন পিতৃয়ে পুত্ৰই পিঠা খুজিলে, শিল দিব? বা মাছ খুজিলে, মাছৰ সলনি সাপ দিব?\nগণনা পুস্তক 1:11\nবিন্যামীন ফৈদৰ পৰা গিদিয়োনীৰ পুত্ৰ অবীদান।\n“তোমালোকে চাউনিৰ মাজেদি গৈ লোকসকলক এই আজ্ঞা কৰা, ‘তোমালোক প্ৰত্যেকে নিজৰ কাৰণে বাটৰ সম্বল যুগুত কৰা; কিয়নো তোমালোকৰ ঈশ্বৰ যিহোৱাই অধিকাৰৰ অৰ্থে তোমালোকক যি দেশ দিছে, সেই দেশত সোমাই তাক অধিকাৰ কৰিবৰ বাবে তিনি দিনৰ ভিতৰত তোমালোকে সেই যৰ্দ্দন নদী পাৰ হৈ যাব লাগিব’।”\n১ কৰিন্থীয়া 6:9\nযি সকলে অধর্ম আচৰণ কৰে তেওঁলোক যে ঈশ্বৰৰ ৰাজ্যৰ অধিকাৰী নহ’ব, সেই সেই বিষয়ে নাজানে নেকি? আপোনালোক ভ্ৰান্ত নহ’ব; যি সকল অনৈতিক যৌনাচাৰত ব্যভিচাৰী, অধৰ্মি, মূৰ্তিপূজক, পৰস্ত্ৰীগামী, পুৰুষ বেশ্যা, পুংমৈথুনী আদি অভ্যাসত লিপ্ত হয়,\nযোহন নিজে সেই পোহৰ নাছিল; তেওঁ সেই পোহৰৰ বিষয়ে সাক্ষ্য দিবলৈহে আহিছিল।\nগণনা পুস্তক 10:29\nপাছে মোচিয়ে তেওঁৰ শহুৰেক মিদিয়ন দেশৰ ৰূৱেলৰ পুত্ৰ হোববক ক’লে, “যিহোৱাই আমাক যি দেশ দিম বুলি কৈছে, আমি সেই দেশলৈ যাত্ৰা কৰিছোঁ। যিহোৱাই ক’লে, ‘এই দেশ মই তোমাক দিম’। তুমিও আমাৰ লগত ব’লা, তাতে আমি তোমাৰ মঙ্গল কৰিম; কিয়নো যিহোৱাই ইস্ৰায়েলৰ মঙ্গল কৰিবলৈ প্রতিজ্ঞা কৰিছে।”


ডেংগি জ্বৰ - অসমীয়া ৱিকিপিডিয়া\n(ডেংগি ৰোগৰ পৰা পুনঃনিৰ্দেশিত)\nডেংগু, ব্ৰে'কব'ন ফিভাৰ\nজ্বৰ, মূৰৰ বিষ, গাঁঠিৰ বিষ, ৰঙচুৱ ছাল\nৰক্তক্ষৰণ, তেজত অণুচক্ৰিকা কমা, শ্বক্\nসংক্ৰমণৰ ৩-১৪ দিন পাছত\nমহৰ জৰিয়তে ডেংগি ভাইৰাছ\nভাইৰাছ বা ইয়াৰ RNA-ৰ প্ৰতিদেহ চিনাক্ত কৰি\nমেলেৰিয়া, পীত জ্বৰ, ভাইৰেল হেপাটাইটিছ, লেপ্ট'স্পাইৰ'চিছ\nডেংগি জ্বৰ প্ৰতিষেধক, মহে কামুৰাত বাধা দি\nসমৰ্থনীয় শুশ্ৰূষা (Supportive care), ইন্‌ট্ৰাভেনাছ ফ্লুইড, ৰক্ত সঞ্চাৰণ\nপ্ৰতি বছৰে ৫-ৰ পৰা ৫২.৮ কোটি\nডেংগি জ্বৰ ডেংগি ভাইৰাছৰ ফলত হোৱা এক মহজনিত ক্ৰান্তীয় ৰোগ। সংক্ৰমণৰ তিনিৰ পৰা চৈধ্য দিনৰ ভিতৰত লক্ষণে দেখা দিয়ে। লক্ষণৰ ভিতৰত অত্যাধিক জ্বৰ, মূৰৰ বিষ, বমি, মাংসপেশী তথা গাঁঠিৰ বিষ আৰু ছাল ৰঙচুৱা পৰা প্ৰধান। দুইৰ পৰা সাতদিনৰ ভিতৰত আৰোগ্য লাভ হয়। কিছু সংখ্যক ৰোগীৰ ক্ষেত্ৰত ৰোগ বাঢ়ি ডেংগি হিম'ৰহেজিক ফিভাৰ দেখা দিয়ে য'ত ৰক্তক্ষৰণ, তেজত অণুচক্ৰিকা কমা আৰু তেজৰ প্লাজমা নিৰ্গত হয়; বা ডেগি শ্বক ছিন্‌ড্ৰম য'ত ৰক্তচাপ সংকটজনকভাৱে কমি যায়।\nএডিছ মহৰ কেইবাটাও প্ৰকাৰ, ঘাইকৈ এডিছ ইজিপ্টিয়ে ডেংগি বিয়পায়। ভাইৰাছবিধৰ পাঁচটা প্ৰকাৰ আছে; এটা প্ৰকাৰৰ সংক্ৰমণে সেইবিধৰ প্ৰতি আজীৱন প্ৰতিৰক্ষা আৰু বাকীবোৰৰ প্ৰতি হস্ৰম্যাদী প্ৰতিৰক্ষা প্ৰদান কৰে। পাছত বেলেগ প্ৰকাৰৰ ভাইৰাছৰ সংক্ৰমণ হ'লে জটিলতাৰ সম্ভাৱনা বাঢ়ে। ৰোগনিৰ্ণয়ৰ বাবে ভাইৰাছ বা ইয়াৰ RNA-ৰ প্ৰতিদেহ চিনাক্ত কৰাকে ধৰি কেইবাটাও পৰীক্ষা উপলব্ধ।\nশেহতীয়াকৈ অনুমোদন জনোৱা ডেংগি জ্বৰ প্ৰতিষেধক এতিয়া কেইবাখনো দেশত উপলব্ধ। ৰোগ প্ৰতিৰোধৰ আন উপায়ৰ ভিতৰত আছে মহৰ বংশবৃদ্ধি কমোৱা আৰু কামুৰাত বাধা দিয়া। অব্যৱহৃত মুকলি পানী পেলাই দিয়া আৰু গা ঢকাকৈ কাপোৰ পিন্ধি এই কাম কৰিব পাৰি, কাৰণ এই মহে দিনতে কামুৰে। সাধাৰণতে সমৰ্থনীয় চিকিৎসা যেনে মুখ বা সিৰাৰে পানীয় দিলেই কিছুদিনৰ ভিতৰত ৰোগী সুস্থ হয়। জটিল ৰোগত ৰক্ত সঞ্চাৰণৰ প্ৰয়োজন হ'ব পাৰে। প্ৰতি বছৰ প্ৰায় ৫ লাখ লোক চিকিৎসালয়ত ভৰ্তি হ'বলগীয়া হয়। Ibuprofen বা আন NSAID ঔষধ ব্যৱহাৰ কৰিব নালাগে।\nদ্বিতীয় বিশ্বযুদ্ধৰ পৰাই ডেংগিয়ে বিশ্বজুৰি সমস্যাৰ সৃষ্টি কৰি আহিছে আৰু ১১০ খনৰো বেছি দেশত এই ৰোগ পোৱা যায়। প্ৰতি বছৰে প্ৰায় ৫-৫২.৮ কোটি লোক সংক্ৰমিত হয় আৰু প্ৰায় ১০০০০-২০০০০ লোক মৃত্যুমুখত পৰে। চাইনিজ মেডিকেল এনচাইক্ল'পেডিয়াত বিশ্বত সৰ্বপ্ৰথম সন্দেহজনক ডেংগিৰ বিষয়ে জিন সাম্ৰাজ্যৰ সময়ত (২৫৫-৪২০ খ্ৰীষ্টাব্দ) এই ৰোগক "পানী বিহ" বুলি অভিহিত কৰিছিল৷ ১৭৭৯ চনত ডেংগি নামকৰণৰ পিছৰে পৰা মহামাৰী ৰূপত এচিয়া, আফ্ৰিকা আৰু উত্তৰ আমেৰিকাত ১৭৮০ চনত সমসাময়িকভাৱে বিস্তাৰিত হৈছিল৷ গাঁঠি আৰু মাংসপেশীৰ বিষ অনুভৱ কৰালৈ লক্ষ্য কৰি এনে ৰোগক বিজ্ঞানী বেঞ্জামিন ৰুচে "ব্ৰেকব'ন ফিভাৰ" বুলি নামাংকন কৰিছিল৷ ১৯৫৫-৭০ৰ সময়ছোৱাত গোটেই বিশ্বত মাত্ৰ ৯খন দেশহে আক্ৰান্ত হৈছিল, কিন্তু ১৯৭০ ৰ পৰা ১৯৯৩ চনলৈ এই ৰোগ বিশ্বৰ ৩৭ খন দেশলৈ বিস্তাৰিত হয়৷ ১৭৭৯ চনত এই ৰোগৰ প্ৰাদুৰ্ভাৱৰ প্ৰথম বিৱৰণ পোৱা যায়। উত্তৰ-পূৰ্বাঞ্চলত ডেংগি ৰোগৰ প্ৰভাৱ ১৯৯২ চনৰ পৰা হোৱা পৰিলক্ষিত হৈছে৷ বিংশ শতিকাৰ আৰম্ভণিত ইয়াৰ ভাইৰেল কাৰক আৰু বিয়পাৰ কাৰণ বুজা গৈছিল। মহ আঁতৰোৱাৰ লগতে প্ৰত্যক্ষভাৱে ভাইৰাছ নিঃশেষ কৰা ঔষধৰ বিষয়ে গৱেষণা চলি আছে। ইয়াক অৱহেলিত ক্ৰান্তীয় ৰোগ (neglected tropical disease) হিচাপেও শ্ৰেণীবদ্ধ কৰা হয়।\nThe 2014 version of this article has passed academic peer review and been published in the journal Open Medicine [lower-roman 1]\n↑ "Dengue fever:aWikipedia clinical review". Open Medicine খণ্ড 8 (4): 105-115. 2014. PMID 25426178. PMC 4242787. http://www.ncbi.nlm.nih.gov/pubmed/25426178.\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 "Dengue and severe dengue Fact sheet N°117". May 2015. http://www.who.int/mediacentre/factsheets/fs117/en/। আহৰণ কৰা হৈছে:3February 2016.\n↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 Kularatne, SA (15 September 2015). "Dengue fever.". BMJ (Clinical research ed.) খণ্ড 351: h4661. PMID 26374064.\n↑ (en ভাষাত) Nelson Textbook of Pediatrics: The field of pediatrics. Elsevier Health Sciences. 2016. পৃষ্ঠা. 1631. ISBN 9781455775668. https://books.google.ca/books?id=mseNCgAAQBAJ&pg=PA1631.\n↑ 4.0 4.1 East, Susie (6 April 2016). "World's first dengue fever vaccine launched in the Philippines". CNN. http://edition.cnn.com/2016/04/06/health/dengue-fever-vaccine-philippines/। আহৰণ কৰা হৈছে: 17 October 2016.\n↑ 5.0 5.1 "The global distribution and burden of dengue". Nature খণ্ড 496 (7446): 504–7. April 2013. doi:10.1038/nature12060. PMID 23563266.\n↑ 6.0 6.1 Carabali, M; Hernandez, LM; Arauz, MJ; Villar, LA; Ridde, V (30 July 2015). "Why are people with dengue dying? A scoping review of determinants for dengue mortality.". BMC infectious diseases খণ্ড 15: 301. doi:10.1186/s12879-015-1058-x. PMID 26223700.\n↑ Normile D (2013). "Surprising new dengue virus throwsaspanner in disease control efforts". Science খণ্ড 342 (6157): 415. doi:10.1126/science.342.6157.415. PMID 24159024.\n↑ Mustafa, MS; Rasotgi, V; Jain, S; Gupta, V (January 2015). "Discovery of fifth serotype of dengue virus (DENV-5): A new public health dilemma in dengue control.". Medical journal, Armed Forces India খণ্ড 71 (1): 67–70. doi:10.1016/j.mjafi.2014.09.011. PMID 25609867.\n↑ "Dengue hemorrhagic fever and shock syndromes". Pediatr. Crit. Care Med. খণ্ড 12 (1): 90–100. January 2011. doi:10.1097/PCC.0b013e3181e911a7. PMID 20639791.\n↑ 10.0 10.1 Gubler DJ (July 1998). "Dengue and dengue hemorrhagic fever". Clin. Microbiol. Rev. খণ্ড 11 (3): 480–96. PMID 9665979. PMC 88892. http://cmr.asm.org/cgi/content/full/11/3/480.\n↑ "Dengue". Br. Med. Bull. খণ্ড 95: 161–73. 2010. doi:10.1093/bmb/ldq019. PMID 20616106.\n↑ Stanaway, JD; Shepard, DS; Undurraga, EA; Halasa, YA; Coffeng, LE; Brady, OJ; Hay, SI; Bedi, N et al. (10 February 2016). "The global burden of dengue: an analysis from the Global Burden of Disease Study 2013.". The Lancet. Infectious Diseases. doi:10.1016/S1473-3099(16)00026-8. PMID 26874619.\n↑ ডা° হিতেন্দ্ৰ চন্দ্ৰ বৰুৱা (বৃহস্পতিবাৰ (৫ ছেপ্টেম্বৰ ২০১৩ )). ডেংগি ৰোগ আৰু কিছু তথ্য.\n↑ "The dengue viruses". Clin. Microbiol. Rev. খণ্ড3(4): 376–96. October 1990. doi:10.1128/CMR.3.4.376. PMID 2224837. PMC 358169. http://cmr.asm.org/cgi/reprint/3/4/376.\n↑ "Strategies for development of Dengue virus inhibitors". Antiviral Res. খণ্ড 85 (3): 450–62. March 2010. doi:10.1016/j.antiviral.2009.12.011. PMID 20060421.\n↑ "Neglected Tropical Diseases".6June 2011. http://www.cdc.gov/globalhealth/ntd/diseases/index.html। আহৰণ কৰা হৈছে: 28 November 2014.\nWHO (2009). Dengue Guidelines for Diagnosis, Treatment, Prevention and Control. প্ৰকাশক Geneva: World Health Organization. ISBN 92-4-154787-1. http://whqlibdoc.who.int/publications/2009/9789241547871_eng.pdf.\nPatient UK: ডেংগি জ্বৰ\nDengue fever প্ৰবন্ধৰ বিষয়ে ৱিকিপিডিয়াৰ ভগ্নী প্ৰকল্পসমূহত অধিক তথ্য চাব পাৰে:\nডেংগি জ্বৰ বিষয়ে Curlie (DMOZ)-ত থকা তথ্য\n"Dengue". WHO. http://www.who.int/topics/dengue/en/। আহৰণ কৰা হৈছে: 27 June 2011.\n"Dengue". U.S. Centers for Disease Control and Prevention. http://www.cdc.gov/dengue/। আহৰণ কৰা হৈছে: 27 June 2011.\n"Dengue fever". UK Health Protection Agency. http://www.hpa.org.uk/Topics/InfectiousDiseases/InfectionsAZ/DengueFever/। আহৰণ কৰা হৈছে: 27 June 2011.\n"DengueMap". U.S. Centers for Disease Control and Prevention/HealthMap. http://www.healthmap.org/dengue/। আহৰণ কৰা হৈছে: 27 June 2011.\n"https://as.wikipedia.org/w/index.php?title=ডেংগি_জ্বৰ&oldid=169590"ৰ পৰা সংকলিত\nWikipedia articles published in Open Medicine (John Willinsky)\nএই পৃষ্ঠাখন ১০ আগষ্ট, ২০১৭ তাৰিখে ০০:৩৪ বজাত অন্তিম সংশোধন কৰা হৈছিল।


প্রসংগ: এন আৰ চি\nPublished on August 29, 2019 | News Source: নগেন শইকীয়া\nঅসমৰ এখন শুদ্ধ নাগৰিকপঞ্জী লাগে, এই বিষয়ত বোধকৰোঁ ৰাজ্য চৰকাৰ আৰু কেন্দ্রীয় চৰকাৰৰ বাহিৰে দেশৰ কোনো ভাৰতীয় নাগৰিকৰ আপত্তি নাই৷ বৰং ভাৰতবর্ষৰ অন্যান্য ৰাজ্যও তেওঁবিলাকৰ একোখন শুদ্ধ নাগৰিকপঞ্জী যে বিচাৰে সেই বিষয়েও দুই-এটা ইংগিতসূচক সংবাদ ওলাই গৈছে৷ ভাৰতবর্ষৰ উচচতম ন্যায়ালয়ে বিশেষকৈ বর্তমানৰ মুখ্য ন্যায়াধীশে এই বিষয়টো গুৰুত্বসহকাৰে নোলোৱা হ’লে আৰু উচচতম ন্যায়ালয়ৰ নির্দেশত সংবিধানসন্মত এই কামটো নকৰোৱা হ’লে নাগৰিকপঞ্জীৰ কাম কেতিয়াও আগ নাবাঢ়িলহেঁতেন৷ এই কামত যিখিনি চৰকাৰী মানুহ নিয়োজিত হ’ল তাৰ সৰহখিনিয়েই যে সমন্বয়ক প্রতীক হাজেলাৰ নির্দেশ অনুসৰি নিষ্ঠাৰে কাম কৰিছে সেই বিষয়ে সন্দেহ নাই৷ কিন্তু কর্মী আৰু বিষয়াসকলৰ মাজত যে খিলঞ্জীয়া মানুহকো ধর্মৰ নামত বিভিন্ন প্রকাৰে হাৰাশাস্তি কৰিবলৈ, আৰু পাৰিলে বিদেশী নাগৰিক বুলি দাঙি ধৰিবলৈ অত্যন্ত অসৎ সাম্প্রদায়িক মনোভাবেৰে কাম কৰা মানুহ নাই এনে নহয়৷\nমাজত আৰু সময় নাই৷ অহা ৩১ আগষ্টত নাগৰিকপঞ্জী প্রকাশিত হ’ব৷ তাৰ পিছতো যদি অসমৰ খাচ খিলঞ্জীয়া মানুহক বিদেশী সজাই ডিটেনশ্বন কেম্পলৈ পঠোৱাৰ ব্যৱস্থা কৰে তেতিয়া উচচতম ন্যায়ালয়ে এই বিষয়ত হস্তক্ষেপ কৰাৰ নিশ্চয় অধিকাৰ থাকিব আৰু এনে অধিকাৰ উচচতম ন্যায়ালয়ে নিজাববীয়াকৈ প্রয়োগ নকৰিলে সাধাৰণ মানুহৰ উচচতম ন্যায়ালয়ৰ দ্বাৰস্থ হোৱাৰ কোনো উপায় নাথাকিব৷ আমি আমাৰ দেশীয় নাগৰিক একোজনৰ এনে অৱস্থা হোৱাটো বিচাৰিমনে? মুৰামুৰিকৈ মোৰ মনলৈ এই প্রশ্নটো আহিল– আমাৰ ৰাজ্যৰে নহয়, আমাৰ দেশৰো পদ্ম বিভূষণ বঁটাৰে সন্মানিত, অসমীয়া সাহিত্যৰ এগৰাকী মহাৰথীস্বৰূপ, অসম সাহিত্য সভাৰো প্রাক্তন প্রধান সম্পাদক আৰু সভাপতি, এসময়ৰ ৰাজ্যসভাৰ সদস্য চৈয়দ আব্দুল মালিকৰ নিজৰ দদায়েকৰ পুত্র, এগৰাকী অসমীয়া পণ্ডিত, বুদ্ধিজীৱী, অধ্যাপক, মোৰ ভাতৃপ্রতিম বন্ধু আৰু এসময়ৰ সহকর্মী ডঃ আবু নাছাৰ চাঈদ আহমদৰ স্থানান্তৰত প্রকাশিত ‘‘এন আৰ চি প্রসংগ ঃ অভিজ্ঞতা আৰু অনুভূতি’’ নামৰ ২৪ আগষ্টৰ লেখাটো পঢ়ি৷ একেলগে তীব্র ক্রোধ আৰু দুখ দুয়োটা অনুভৱ কৰিলোঁ৷ মই টেলিফোন লৈ অধ্যাপক আবু আহমদক কেইবাবাৰো বিচাৰিও নাপাই উদ্বিগ্নতাৰে দুদিন কটালোঁ৷ টেলিফোন কৰোঁতে তেখেত এয়াৰপর্টলৈ আহি থকাৰ বাটত যেতিয়া লগ পালোঁ আৰু গুৱাহাটীত নামিয়েই তেখেতে ফোন কৰিব বুলি ক’লে তেতিয়াহে স্বস্তিৰ নিশ্বাস পেলাইছোঁ৷\nআবু আহমদে কৈছে যে তেওঁবিলাকৰ আজো আজো ককাকৰ দিনৰ পৰা বংশবৃক্ষৰ সম্পূর্ণ নির্ভৰযোগ্য তালিকা দিয়াৰ পিছতো এন আৰ চিৰ কোনোবা মহাপ্রতাপী বিষয়াই তেওঁবিলাকক গুৱাহাটীত থকা এন আৰ চিৰ কেন্দ্রলৈ কেইবাবাৰো মাতি পঠিয়ালে৷ তেওঁলোকৰ মতে বংশবৃক্ষৰ তথ্যপাতিত ভুল পাইছে৷ কিন্তু তেওঁৰ সন্মুখতে সকলো তথ্য-পাতি চাই কেন্দ্রত কোনো বিসংগতি নাপালে৷ এই পৰিয়ালটোৰ সকলো সদস্যই শিক্ষিত৷ তথাপি বিভিন্ন ঠাইত থকা পৰিয়ালৰ সদস্যসকলক জাননী দি মাতি নি অনাহকত হাৰাশাস্তি আৰু অপমান কৰিবলৈ কুণ্ঠাবোধ নকৰিলে৷ এনে কিয় কৰা হ’ল বুলি প্রশ্ন কৰাত আবু আহমদৰ ভাষাৰেই ‘‘বিষয়া এগৰাকীৰ অভব্য আচৰণ আৰু চাৱনিয়েই আমাৰ প্রাৰম্ভিক সন্দেহ ঘণীভূত কৰিলে’’৷ আহমদে লিখিছে, ‘‘সকলো হাৰাশাস্তি আৰু অপমান নিৰৱে সহিছিলোঁ কেৱল এটা আশাত যে এখন বিদেশীমুক্ত নিকা এন আৰ চি প্রস্তুত হওক৷ কিন্তু যেতিয়া খচৰা প্রকাশ পালে তাত দেখিলোঁ মোক মহিলা সজাই দিয়া হ’ল ৷ এই বিভ্রান্তি ইচছাকৃত নে কোনো অধমজনৰ কীর্তি সেয়া নাজানিলোঁ৷ শুধৰণিৰ আৱেদন কৰিলোঁ৷ শেহান্তত কি ওলাই জানিবলৈ মোৰ কোনো ইচছা নাই৷ এই বিসংগতিৰ বাবে মোক ধৰি নি ডিটেনশ্বন কেম্পত যদি ভৰাই দিয়ে, তাতো কোনো আপত্তি নাই৷ জীৱনৰ বাকী কেইটা দিন তাতে কটাবলৈ মই মানসিকভাৱে প্রস্তুত৷’’\nআবু আহমদৰ কথা কেইটাই মোৰ চকু চলচলীয়া কৰি দিলে৷ খাচ অসমীয়া হিচাপে আৰু ভাৰতীয় নাগৰিকস্বৰূপে তেওঁ আৰু মোৰ মাজত কোনো পৃথকতা নাই৷ আমি একে ভাষা-সংস্কৃতি সমন্বিতে একে জাতীয়তাৰ অধিকাৰী৷ তেনেস্থলত আবু আহমদক বাৰে বাৰে অপমান কৰা আৰু মোক অপমান কৰাৰ মাজত কি পার্থক্য থাকিব? তেওঁৰ ধর্ম ইছলাম আৰু মোৰ হিন্দু৷ কোনো ধর্ম লোৱা বা এৰা একোজন মানুহৰ নিজৰ ইচছাৰ ওপৰত নির্ভৰ কৰে৷ সন্দেহ নাই, পাকিস্তানৰ দৰে দেশত ধর্মৰ ভেটিত সন্ত্রাসবাদ গঢ়ি তুলিবলৈ যত্ন চলি আহিছে৷ তাৰ কুফলো আনকি আফগানিস্তানৰ দৰে মুছলিম ৰাষ্ট্রয়ো ভুগি আহিছে৷ আৰু এতিয়া ভাৰতবর্ষই যদি ধর্মৰ নামত অসমীয়া তথা ভাৰতীয় মুছলমানক বিদেশী সজাবৰ যত্ন কৰে সেই কাম হ’ব বহু হাজাৰ বছৰীয়া ভাৰতীয় ঐতিহ্যক কৰা অপমানস্বৰূপ৷ এন আৰ চিৰ বিষয়াসকলে অসমীয়া মুছলমানক তেওঁবিলাকৰ নাগৰিকত্ব প্রমাণৰ বাবে নিজৰ নিজৰ কেন্দ্রলৈ নামাতি শ শ মাইল কেন্দ্রলৈ মাতি নিয়াৰ আৰু বিপদত পেলোৱাৰ অধিকাৰ ক’ত আছে? এনেধৰণৰ ইচছাকৃত কামবোৰ উচচতম ন্যায়ালয়ৰ নির্দেশক আওবাটে নিওৱাৰ অপচেষ্টানেকি সেই বিষয়টো নিশ্চয় সমন্বয়ক প্রতীক হাজেলাৰ আৰু উচচতম ন্যায়ালয়ৰো অজ্ঞাতেই ঘটিবলৈ ধৰিছে৷\nঅসমীয়া হিন্দু-মুছলমানৰ গাঁওবোৰ প্রায় লগালগিকৈ আছে৷ ধর্মৰ বাহিৰে বাকী সকলো ক্ষেত্রত তেওঁবিলাকৰ সম্পর্ক ককাই-ভাইতকৈ পৃথক নহয়৷ সন্দেহ নাই, সম্প্রতি উত্তৰ প্রদেশৰ ফালৰ পৰা অহা মৌলৱীয়ে অসমীয়া মুছলমান অনেকৰ দেউতাক-ককাদেউতাকহঁতৰ দিনৰ সাজপাৰ সলাইছে৷ অসমীয়া মুছলমান তিৰোতাৰ মূৰৰ ওৰণি গুচাই কোনো কোনো ঠাইত হিজাব মাৰিবলৈও শিকাইছে৷ বোধকৰোঁ যোৱা শতিকাৰ সত্তৰৰ দশকলৈকে অসমীয়া মুছলমানৰ বৃদ্ধসকলে ডিঙিৰ গামোচাখন মূৰত মেৰিয়াই লৈছিল আৰু ডেকাসকলে জেপৰ ৰুমালখন লৈছিল৷ কুৰুবাৰে কৰাৰ দৰে টুপী বা ফেজটুপী ঈদৰ দিনা নামাজতহে দেখিছিলোঁ৷ পায়জামাবোৰ চুটি নাছিল আৰু কুর্তাবোৰে সৰুগাঁথি চোৱা নাছিল৷ সাধাৰণ মানুহক এই বাহিৰৰ মৌলৱীসকলে এইবোৰ ধর্মৰ নিয়ম বুলি শিকাবলৈ লৈছে৷ এইবোৰ আচৰণ শিক্ষিত অসমীয়া মুছলমানসকলেই দূৰ কৰিব লাগিব৷ তেতিয়া দুষ্ট চক্রই অসমীয়া হিন্দু- মুছলমানক ভাই-ভাই ঠাই-ঠাই কৰিব নোৱাৰিব৷\nঅধ্যাপক আবু আহমদৰ অভিজ্ঞতাটো নিশ্চয় এটা অকলশৰীয়া অভিজ্ঞতা নহয়৷ মই ভাবোঁ যে এই ক্ষেত্রত ৰাজনৈতিক লক্ষ্যৰে কাম কৰা দল আৰু গোটবোৰক বাদ দি সদৌ অসম ছাত্র সন্থাৰ দৰে অনুষ্ঠানেও এটা সজাগ ভূমিকা গ্রহণ কৰিব লাগিব৷ হাতত দিন নাই৷ কিন্তু দিন যোৱাৰ পিছতো এনেবোৰ ক্ষেত্রত বিহিত ব্যৱস্থা ল’বৰ বাবে উচচতম ন্যায়ালয়ৰো দৃষ্টি আকর্ষণ কৰিবলৈ নিশ্চয় যত্ন কৰিব লাগিব৷ উচচতম ন্যায়ালয়ৰ ওপৰত দেশৰ মানুহৰ পূর্ণ বিশ্বাস আছে যে দেশীয় নাগৰিকে ন্যায় নোপোৱাকৈ নাথাকিব৷\nAll Rights Reserved 2020 © The Janambhumi | Total visits : 15767618


ক’ভিডে কাঢ়ি নিলে আন এগৰাকী তাৰকাক, শোকস্তব্ধ দেশ - Prag News\nHomeব্ৰেকিং নিউজক’ভিডে কাঢ়ি নিলে আন এগৰাকী তাৰকাক, শোকস্তব্ধ দেশ\nক’ভিডে কাঢ়ি নিলে আন এগৰাকী তাৰকাক, শোকস্তব্ধ দেশ\nনতুন দিল্লী : ক’ভিড কাঢ়ি নিয়ে ভাৰতীয় সংগীত জগতৰ এগৰাকী তাৰকাক। দেশত ক’ভিড ত্ৰাস আৰম্ভ হোৱাৰে পৰা ভালেমান বৰেণ্য ব্যক্তিয়ে হাৰ মানিবলগীয়া হৈছে ক’ভিডৰে যুঁজত। এইবাৰ এই তালিকাত যোগ হৈছে আন এগৰাকী তাৰকাৰ নাম। বৃহস্পতিবাৰে ক’ভিডৰে যুঁজত হাৰ মানিলে সংগীত পৰিচালক শ্ৰাৱন ৰাথোৰে।\nআৰু পঢ়িব পাৰিব: পথ নিৰ্মাণত ব্যাপক দুৰ্নীতি! ঠিকাদাৰৰ বিৰুদ্ধে ধন আত্মসাতৰ অভিযোগ\nহিন্দী ছবিজগতৰ ‘আইকনিক’ নাদিম-শ্ৰাৱন যুটিৰ এই অবিচ্ছেদ্য অংগক কাঢ়ি নিলে কৰ’না মহামাৰীয়ে। মৃত্যুৰ সময়ত তেওঁৰ বয়স ৬৬বছৰ হৈছিল। প্ৰখ্যাত সংগীত পৰিচালকগৰাকীৰ মৃত্যুৰ বাতৰি তেওঁৰ পুত্ৰ সঞ্জীৱ ৰাথোৰে নিশ্চিত কৰিছে। শোকস্তব্ধ পুত্ৰ তথা সংগীতশিল্পী সঞ্জীৱ ৰাথোৰে প্ৰকাশ কৰে যে, ‘কালি নিশা ১০.১৫বজাত তেওঁৰ মৃত্যু ঘটে। তেওঁৰ আত্মাৰ সদগতিৰ বাবে সকলোৱে প্ৰাৰ্থনা কৰে যেন।’\nআৰু পঢ়িব পাৰিব: বৰপেটাতো কৰ’নাৰ বিভীষিকা! মৃত্যু এজনৰ\nক’ভিড পজিটিভ চিনাক্ত হোৱাৰ পাছত শ্ৰাৱন ৰাথোৰক মুম্বাইৰ এছ এল ৰাহেজা হাস্পতালত সংকটজনক অৱস্থাত ভৰ্তি কৰোঁৱা হৈছিল। তেওঁৰ বাতৰি প্ৰকাশ হোৱাৰ পাছতে সংগীত জগতৰ বিভিন্নজন ৰথী মহাৰথীয়ে শোক প্ৰকাশ কৰিছে। হিন্দী ছবিজগতক ৯০ দশকত অতুলনীয় সংগীতৰ ভাণ্ডাৰ উপহাৰ দি যোৱা শিল্পীগৰাকীৰ মৃত্যু দেশৰ বাবে অপূৰণীয় ক্ষতি হিচাপে বিবেচিত হৈ ৰ’ব।\nPrevious articleবৰপেটাতো কৰ’নাৰ বিভীষিকা! মৃত্যু এজনৰ\nNext articleকোকিলাৰ বজাৰত চুৰিকাণ্ডঃ আটক এজন


২ সামুয়েল 23 - पवित्र बाइबिल [ইণ্ডিয়ান ৰিভাইচ ভাৰচন] - (২সামু 23)\n২ সামুয়েল 23\nএয়ে দায়ূদৰ শেহতীয়া কথা। যিচয়ৰ পুত্ৰ দায়ুদ, উচ্চ সন্মানীয় পুৰুষ, যাকোবৰ ঈশ্বৰৰ দ্বাৰাই অভিষিক্ত এজন, এজন ইস্ৰায়েলৰ মধুৰ স্তুতি গীত গাওঁতা৷\n“মোৰ দ্বাৰাই যিহোৱাৰ আত্মাই কথা ক’লে, তেওঁৰ বাক্য মোৰ জিভাত আছিল৷\nইস্ৰায়েলৰ ঈশ্বৰে ক’লে, ‘ইস্ৰায়েলৰ শিলাই মোক ক’লে, লোকসকলৰ ওপৰত যি জনে ন্যায়ৰূপে ৰাজত্ব কৰে, যি জনে ঈশ্বৰলৈ ভয় ৰাখি শাসন কৰে,\nতেওঁ সূৰ্য উদয় হোৱা কালৰ সেই প্ৰভাতৰ দীপ্তিস্বৰূপ, মেঘ নথকা প্ৰভাত সদৃশ, যেতিয়া পৃথিৱীত তৃণ গজে, বৰষুণৰ পাছত সূৰ্যৰ কিৰণৰ দ্বাৰাই।\nস্বৰূপেই ঈশ্বৰৰ সন্মুখত মোৰ বংশ তেনে নহয় নে? কিয়নো তেওঁ মোৰ লগত এটি চিৰস্থায়ী নিয়ম স্থাপন কৰিলে, সেয়ে সম্পূৰ্ণ শৃঙ্খলাযুক্ত আৰু সত্য? কাৰণ মোলৈ প্ৰতিজ্ঞা কৰা মোৰ সকলো পৰিত্ৰাণ আৰু মঙ্গল তেওঁ বৃদ্ধি নকৰিব নে?\nকিন্তু আটাই দুষ্ট লোক পেলাব লগা কাঁইট স্বৰূপ, কিয়নো সেইবোৰক হাতেৰে ধৰিব নোৱাৰি৷\nকিন্তু যি মানুহে তেওঁলোকক চুব, তেওঁ লোহা আৰু বৰছাৰ কুৰা হাতত লব লাগিব৷ পাছত তেওঁলোক থকা ঠাইতে তেওঁলোকক জুইৰে নিচেইকৈ পুৰা যাব’।”\nদায়ূদৰ যি সকল বীৰ আছিল, তেওঁলোকৰ নাম এই। তথমোনীয়া যোচেব-বচেবৎ সেনাপতি সকলৰ অধ্যক্ষ৷ তেওঁ একে সময়তে আঠ শ লোকক বধ কৰিলে।\nতেওঁৰ পাছত অহোহীয়া দোদয়ৰ পুত্ৰ ইলিয়াজ; দায়ূদৰ তিনিজন ক্ষমতাশালী পুৰুষসকলৰ মাজৰ এজন৷ যিজন যুদ্ধলৈ গোট খোৱা পলেষ্টীয়াসকলক ইতিকিং কৰিছিল আৰু যি সময়ত ইস্ৰায়েল লোকসকল যুদ্ধলৈ উঠি গৈছিল, সেই সময়ত দায়ূদৰ লগত আছিল৷\nইলিয়াজে উঠি হাত শ্ৰান্ত নোহোৱামানলৈকে পলেষ্টীয়াসকলক প্ৰহাৰ কৰি আছিল। যিদিনালৈকে তৰোৱালখন তেওঁৰ হাতত লাগি ৰ’ল; সেই দিনাই যিহোৱাই মহানিস্তাৰ আনিলে, আৰু লোকসকলে কেৱল লুট কৰিবলৈ ইলিয়াজৰ পাছে পাছে গ’ল।\nআৰু তেওঁৰ পাছত হৰাৰীয়া আগিৰ পুত্ৰ চম্পা আছিল। যি ঠাইত মচুৰ মাহৰ খেতি আছিল, সেই ঠাইতে পলেষ্টীয়াসকলে গোট খাই দল পাতিছিল আৰু সৈন্যসকল ফিলিষ্টীয়াসকলৰ আগৰ পৰা পলাইছিল৷\nকিন্তু চম্পা খেতিৰ মাজত থিয় হৈ তাক ৰক্ষা কৰিলে, আৰু পলেষ্টীয়াসকলক বধ কৰিলে; এইদৰে যিহোৱাই মহা-নিস্তাৰ আনিলে।\nত্রিশজন সৈন্যৰ মাজৰ তিনি জন লোক শস্য দোৱা সময়ত অদুল্লম গুহাত থকা দায়ূদৰ ওচৰলৈ গ’ল৷ তেতিয়া পলেষ্টীয়াসকলৰ দলে ৰফায়ীম উপত্যকাত ছাউনি পাতি আছিল।\nসেই কালত দায়ুদ দৃঢ় সংৰক্ষিত এটা গুহাত আছিল, আৰু তেতিয়া পলেষ্টীয়াসকলৰ প্ৰহৰী সৈন্যদলে বৈৎলেহেমত প্ৰতিষ্ঠা কৰিছিল।\nপাছত দায়ূদে পানীৰ বাবে বৰ হাবিয়াহ কৰি ক’লে, “অহ, বৈৎলেহেমৰ দুৱাৰৰ ওচৰত থকা সেই নাদৰ পৰা পানী খাবলৈ আনি দিয়া হ’লে, মই কেনে ভাল পালোঁহেঁতেন!”\nতাতে সেই তিনিজন বীৰ পুৰুষে পলেষ্টীয়াসকলৰ সৈন্যবোৰক ভেদ কৰি গৈ, বৈৎলেহেমৰ দুৱাৰৰ ওচৰত থকা সেই নাদৰ পানী তুলি আনিলে৷ তেওঁলোকে সেই পানী দায়ূদৰ ওচৰলৈ লৈ আহিল, কিন্তু তেওঁ তাক পান কৰিবলৈ ইচ্ছা নকৰিলে৷ বৰং তাক যিহোৱাৰ উদ্দেশে ঢালি দিলে।\nতেতিয়া তেওঁ ক’লে, “হে যিহোৱা, এনে কার্য মোৰ পৰা দূৰ হওঁক, যে ইয়াক মই পান কৰিম, এয়ে জানো আচলতে নিজ প্ৰাণ লৈ যোৱা লোকসকলৰ তেজ নহয়?” এই কাৰণে তেওঁ তাক পান কৰিবলৈ ইচ্ছা নকৰিলে। সেই বীৰ তিনিজনেই এই ক্ষমতাশালী কৰ্ম কৰিছিল।\nআৰু চৰূয়াৰ পুত্ৰ যোৱাবৰ ভায়েক অবীচয়, এই তিনিজনৰ ওপৰত সেনাধ্যক্ষ আছিল৷ এবাৰ তেওঁ তিনি শ লোকৰ বিৰুদ্ধে নিজৰ বৰছা চলাই সিহঁতক বধ কৰিছিল৷ আৰু তিনি জনৰ মাজত প্ৰায়েই তেওঁৰ নাম হৈছিল।\nতেওঁ জানো সেই তিনি জনৰ মাজত অধিক মৰ্য্যদা পোৱা লোক নহয়? এই হেতুকে তেওঁ তেওঁলোকৰ ওপৰত সেনাধ্যক্ষ হ’ল৷ তথাপিও তেওঁ এই প্ৰথম তিনি জনৰ সমানে প্ৰখ্যাত হোৱা নাছিল।\nএজন কবচেলীয়া বীৰপুৰুষ, যিহোয়াদাৰ পুত্ৰ যি বনায়া, তেওঁ অনেক মহৎ কাৰ্য কৰিছিল৷ তেওঁ মোৱাবীয়া অৰীয়েলৰ দুজন পুতেকক বধ কৰিছিল৷ তাৰ বাহিৰেও হিম পৰা কালত তেওঁ গৈ গাতৰ ভিতৰত থকা এটা সিংহ মাৰিছিল।\nআৰু তেওঁ এজন বৰ সুন্দৰ মিচৰীয়াক বধ কৰিছিল৷ সেই মিচৰীয়াৰ হাতত এপাত বৰছা আছিল, কিন্তু তেওঁ এডাল লাখুটি লৈ সেই মিচৰীয়াজনৰ সৈতে যুঁজিছিল৷ তেওঁ মিচৰীয়াজনৰ হাতৰ পৰা বৰছাপাত কাঢ়ি লৈ, তেওঁৰ বৰছাৰেই তেওঁক বধ কৰিলে।\nযিহোয়াদাৰ পুত্ৰ বনায়াই এই বীৰত্বপূৰ্ণ কাৰ্যবোৰ কৰিলে আৰু তেওঁ সেই তিনি জন বীৰৰ লগে লগে তেওঁৰো নাম হ’ল।\nতেওঁ ত্ৰিশ জনকৈ অধিক মৰ্য্যদা পোৱা হ’ল যদিও তেওঁ প্ৰথম তিনি জনৰ সমান হোৱা নাছিল। তথাপিও দায়ূদে তেওঁক নিজৰ গা-ৰক্ষীয়া সৈন্যদলৰ ওপৰত অধ্যক্ষ পাতিলে।\nযোৱাবৰ ভায়েক অচাহেল ত্ৰিশ জনৰ মাজৰ এজন আছিল; বৈৎলেহেমীয়া দোদৰ পুত্ৰ ইলহানন,\nহৰোদীয়া চম্মা, হৰাদীয়া ইলীকা,\nপলটীয়া হেলচ, তাকোইয়া ইক্কেচৰ পুত্ৰ ঈৰা,\nঅনাথোতীয়া অবীয়েজৰ, হূচাতীয়া মবুন্নয়,\nঅহোহীয়া চলমোন, নটোফাতীয়া মহৰয়;\nনটোফাতীয়া বানাৰ পুত্ৰ হেলেব, বিন্যামীনৰ সন্তান সকলৰ গিবিয়া-নিবাসী ৰীবয়ৰ পুত্ৰ ইত্তয়,\nপিৰাথোনীয়া বনায়া, গাচ উপত্যকা-নিবাসী হিদ্দয়৷\nঅৰ্বাতীয়া অবীঅলবোন, বৰ্হূমীয়া অজমাবৎ,\nচালবোনীয়া ইলিয়হবা, বনে-যাচনেৰ পুত্ৰসকল যোনাথন;\nহৰাৰীয়া চম্মা, অৰাৰীয়া চাৰৰৰ পুত্ৰ অহীয়াম,\nমাখাথীয়া অহচবয়ৰ পুত্ৰ ইলীফেলট, গিলোনীয়া অহীথোফলৰ পুত্ৰ ইলীয়াম,\nকৰ্মিলীয়া হিষো, অৰ্বীয়া পাৰয়,\nচোবা নিবাসী নাথনৰ পুত্ৰ ঈগাল, গাদীয়া গোষ্ঠীৰ বানী,\nঅম্মোনীয়া চেলক, আৰু চৰূয়াৰ পুত্ৰ যোৱাবৰ অস্ত্ৰবাহন বেৰোতীয়া নহৰয়,\nযিত্ৰীয়া ঈৰা, যিত্ৰীয়া গাৰেব,\nআৰু হিত্তীয়া ঊৰিয়া; সৰ্ব্বমুঠ সাতত্ৰিশ জন।\n২ সামুয়েল 23:1\n২ সামুয়েল 23:2\n২ সামুয়েল 23:3\n২ সামুয়েল 23:4\n২ সামুয়েল 23:5\n২ সামুয়েল 23:6\n২ সামুয়েল 23:7\n২ সামুয়েল 23:8\n২ সামুয়েল 23:9\n২ সামুয়েল 23:10\n২ সামুয়েল 23:11\n২ সামুয়েল 23:12\n২ সামুয়েল 23:13\n২ সামুয়েল 23:14\n২ সামুয়েল 23:15\n২ সামুয়েল 23:16\n২ সামুয়েল 23:17\n২ সামুয়েল 23:18\n২ সামুয়েল 23:19\n২ সামুয়েল 23:20\n২ সামুয়েল 23:21\n২ সামুয়েল 23:22\n২ সামুয়েল 23:23\n২ সামুয়েল 23:24\n২ সামুয়েল 23:25\n২ সামুয়েল 23:26\n২ সামুয়েল 23:27\n২ সামুয়েল 23:28\n২ সামুয়েল 23:29\n২ সামুয়েল 23:30\n২ সামুয়েল 23:31\n২ সামুয়েল 23:32\n২ সামুয়েল 23:33\n২ সামুয়েল 23:34\n২ সামুয়েল 23:35\n২ সামুয়েল 23:36\n২ সামুয়েল 23:37\n২ সামুয়েল 23:38\n২ সামুয়েল 23:39\n২ সামুয়েল 1 / ২সামু 1\n২ সামুয়েল2/ ২সামু 2\n২ সামুয়েল3/ ২সামু 3\n২ সামুয়েল4/ ২সামু 4\n২ সামুয়েল5/ ২সামু 5\n২ সামুয়েল6/ ২সামু 6\n২ সামুয়েল7/ ২সামু 7\n২ সামুয়েল 8 / ২সামু 8\n২ সামুয়েল9/ ২সামু 9\n২ সামুয়েল 10 / ২সামু 10\n২ সামুয়েল 11 / ২সামু 11\n২ সামুয়েল 12 / ২সামু 12\n২ সামুয়েল 13 / ২সামু 13\n২ সামুয়েল 14 / ২সামু 14\n২ সামুয়েল 15 / ২সামু 15\n২ সামুয়েল 16 / ২সামু 16\n২ সামুয়েল 17 / ২সামু 17\n২ সামুয়েল 18 / ২সামু 18\n২ সামুয়েল 19 / ২সামু 19\n২ সামুয়েল 20 / ২সামু 20\n২ সামুয়েল 21 / ২সামু 21\n২ সামুয়েল 22 / ২সামু 22\n২ সামুয়েল 23 / ২সামু 23\n২ সামুয়েল 24 / ২সামু 24


আইপিএল ইতিহাসৰ আটাইতকৈ দামী খেলুৱৈসকল কোন কোন? জানিবলৈ পঢ়ক....\nআইপিএল ইতিহাসৰ আটাইতকৈ দামী খেলুৱৈসকল কোন কোন? জানিবলৈ পঢ়ক….\nআজি বৃহস্পতিবাৰে চেন্নাইত সম্পন্ন হ’ব ইণ্ডিয়ান প্ৰিমিয়াৰ লীগৰ চতুৰ্দশ সংস্কৰণৰ খেলুৱৈৰ নিলাম।\nআজি আইপিএলৰ খেলুৱৈ নিলামৰ দিনাই আইপিএলৰ ইতিহাসত সৰ্বাধিক মূল্যত ক্ৰয় কৰা ১০ খেলুৱৈ বিষয়ে আমি প্ৰস্তুত কৰি তুলিছো এক প্ৰতিবেদন।\n১. যুৱৰাজ সিং, ১৬ কোটি, দিল্লী ডেয়াৰডেভিলছ ২০১৫\nআইপিএলৰ ইতিহাসত সৰ্বাধিক মূল্যৰ খেলুৱৈৰ অভিলেখ এতিয়াও যুৱৰাজ সিঙৰ নামতে অক্ষুণ্ণ আছে। ২০১৫ বৰ্ষত দিল্লী ডেয়াৰডেভিলছে যুৱৰাজ সিঙক ভাৰতীয় মূল্যৰ ১৬ কোটি টকাত ক্ৰয় কৰিছিল।\n২. পেট কামিনছ, ১৫.৫ কোটি, কলকতা নাইট ৰাইডাৰ্ছ, ২০২০\nঅষ্ট্ৰেলিয়ান তাৰকা বেগী বলাৰ পেট কামিনছৰ নাম সৰ্বাধিক মূল্যৰ তালিকাৰ দ্বিতীয় স্থানত লিপিৱদ্ধ হৈ আছে। ২০২০ বৰ্ষত কলকতা নাইট ৰাইডাৰ্ছে পেট কামিনছক ১৫.৫ কোটি টকাত ক্ৰয় কৰিছিল। উল্লেখ্য যে পেট কামিনছে হ’ল বৰ্তমানলৈকে সৰ্বাধিক মূল্যৰ বিদেশী খেলুৱৈ।\n৩. বেন ষ্টকছ, ১৪.৫ কোটি, ৰাইজিং পুনে চুপাৰগেইণ্ট, ২০১৭\nতৃতীয় স্থানত আছে ইংলেণ্ডৰ অলৰাউণ্ডাৰ বেন ষ্টকছ। ২০১৭ বৰ্ষত ষ্টকছে আইপিএল ইতিহাসৰ নিলামত সৰ্বাধিক মূল্যৰ বিদেশী ক্ৰিকেটাৰৰ অভিলেখ গঢ়িছিল। অৱশ্যে তেওঁৰ সেই অভিলেখ পৰৱৰ্তী সময়ত পেট কামিনছে ভংগ কৰে।\n৪. যুৱৰাজ সিঙ, ১৪ কোটি, ৰয়েল চেলেঞ্জাৰ্ছ বাংগালুৰু, ২০১৪\n২০১৫ বৰ্ষত ১৬ কোটিৰে আইপিএল ইতিহাসৰ সৰ্বাধিক মূল্যৰ ক্ৰিকেটাৰৰ অভিলেখ গঢ়াৰ পূৰ্বে যৱৰাজ সিঙে ২০১৪ বৰ্ষতো আইপিএল ইতিহাসৰ সৰ্বাধিক মূল্যৰ ক্ৰিকেটাৰৰ অভিলেখ গঢ়িছিল। ৰয়েল চেলেঞ্জাৰ্ছ বাংগালুৰুৱে ২০১৪ বৰ্ষত ১৪ কোটি টকাৰ বিমিয়মত তেওঁক ক্ৰয় কৰিছিল।\n৫. বেন ষ্টকছ, ১২.৫ কোটি, ৰাজস্থান ৰয়েলছ, ২০১৮\nপুনৰ পঞ্চম স্থানত আছে ইংলেণ্ডৰ তাৰকা অলৰাউণ্ডাৰ বেন ষ্টকছ। ২০১৮ বৰ্ষত ৰাজস্থান ৰয়েলছে ১২.৫০ কোটি টকাত ক্ৰয় কৰিছিল বেন ষ্টকছক।\n৬. দীনেশ কাৰ্তিক, ১২.৫ কোটি, দিল্লী ডেয়াৰডেভিলছ, ২০১৪\nভাৰতীয় তাৰকা ইউকেট কীপাৰ বেটছমেন দীনেশ কাৰ্তিক এই তালিকাৰ ষষ্ঠ স্থানত আছে। ২০১৪ বৰ্ষত দিল্লী ডেয়াৰডেভিলছে ১২.৫ কোটি টকাত দীনেশ কাৰ্তিকক ক্ৰয় কৰিছিল।\n৭. জয়দেৱ উনাড়কট, ১১.৫ কোটি, ৰাজস্থান ৰয়েলছ, ২০১৮\nভাৰতীয় মেডিয়াম পেচাৰ জয়দেৱ উনাড়কট এই তালিকাৰ সপ্তম স্থানত আছে। ২০১৮ বৰ্ষত ১১.৫ কোটি টকাত ৰাজস্থান ৰয়েলছে জয়দেৱক ক্ৰয় কৰিছিল।\n৮. গৌতম গম্ভীৰ, ১১.৪ কোটি, কলকতা নাইট ৰাইডাৰ্ছ, ২০১১\n২০১১ চনত কলকতা নাইট ৰাইডাৰ্ছে ১১.৪ কোটি টকাত ক্ৰয় কৰা ভাৰতীয় প্ৰাক্তন অপেনাৰ গৌতম গম্ভীৰে এই তালিকাৰ অষ্টম স্থানত আছে।\n৯. কে আৰ ৰাহুল, ১১ কোটি, কিং ইলিভেন্টছ পঞ্জাৱ ২০১৮\nতালিকাৰ নৱম স্থানত আছে ভাৰতীয় যুৱ তাৰকা বেটছমেন তথা অপেনাৰ কে আৰ ৰাহুল। ২০১৮ বৰ্ষত ৰাহুলক কিং ইলিভেন্টছ পঞ্জাৱে ১১ কোটি টকাত ক্ৰয় কৰিছিল।\n১০. গ্লেন মেক্সৱেল, ১০.৭৫ কোটি, কিং ইলিভেন্টছ পঞ্জাৱ ২০১৮\nঅষ্ট্ৰেলিয়াৰ দুধৰ্ষ অলৰাউণ্ডাৰ গ্লেন মেক্সৱেল আছে এই তালিকাৰ দশম স্থানত। ২০১৮ বৰ্ষত কিং ইলিভেন্টছ পঞ্জাৱে মেক্সৱেলক ১০.৭৫ কোটি টকাত ক্ৰয় কৰিছিল।


Pancruz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pancruz ar byavahar, ppali, parshwakriya, upkaar, kriya-pratikriya aaru satarkatabani\nPancruz ৰ মূল্য আৰু পেকৰ চাইজ - Pancruz Price and Pack Size in Assamese - Pancruz ar mulya aaru pakor size\nPancruz ৰ লাভ আৰু ব্যৱহাৰসমূহ- Pancruz Benefits & Uses in Assamese- Pancruz ar laabh aaru byavaharsamuh\nPancruz ৰ পালি আৰু সেয়া কেনেদৰে ল'ব- Pancruz Dosage & How to Take in Assamese - Pancruz ar paali aaru xeya kenedore lobo\nPancruz ৰ পাৰ্শ্চক্ৰিয়াসমূহ- Pancruz Side Effects in Assamese- Pancruz ar parshwakriyasamuh\nPancruz সংক্ৰান্ত সতৰ্কতাবাণীসমূহ- Pancruz Related Warnings in Assamese- Pancruz xonkranta xatarkatabanisamuh\nঅইন দৰৱৰ সৈতে Pancruzৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pancruz with Other Drugs in Assamese- Oinor xoite Pancruz ar gurutor kriya-pratikriya\nPancruz মতভেদসমূহ- Pancruz Contraindications in Assamese- Pancruz nishedhsamuh\nPancruz ৰ বিষয়ে সততে সোধা প্ৰশ্নসমূহ- Frequently asked Questions about Pancruz in Assamese- Pancruz ar bikhoye satate xodha prashnasamuh\nখাদ্য আৰু মদৰ সৈতে Pancruz ক্ৰিয়া-প্ৰতিক্ৰিয়া- Pancruz Interactions with Food and Alcohol in Assamese- khadya aaru modor xoite Pancruz kriya-pratikriya\nPancruz ৰ লাভ আৰু ব্যৱহাৰসমূহ - Pancruz Benefits & Uses in Assamese - Pancruz ar laabh aaru byavaharsamuh\nPancruz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPancruz ৰ পালি আৰু সেয়া কেনেদৰে ল'ব - Pancruz Dosage & How to Take in Assamese - Pancruz ar paali aaru xeya kenedore lobo\nPancruz-ৰ উপাদানসমূহ - Pancruz Active Ingredients in Assamese - Pancruz-ar upadaansamuh\nPancruz ৰ পাৰ্শ্চক্ৰিয়াসমূহ - Pancruz Side Effects in Assamese - Pancruz ar parshwakriyasamuh\nগৱেষণাৰ ভিত্তিত, Pancruz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPancruz সংক্ৰান্ত সতৰ্কতাবাণীসমূহ - Pancruz Related Warnings in Assamese - Pancruz xonkranta xatarkatabanisamuh\nPancruz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPancruz ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nPancruz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Pancruzৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Pancruz গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Pancruz কি প্ৰভাৱ দেখা গৈছে?\nPancruzৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Pancruz কি প্ৰভাৱ দেখা গৈছে?\nPancruzৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Pancruz ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Pancruz গ্ৰহণ কৰিব পাৰে।\nঅইন দৰৱৰ সৈতে Pancruzৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pancruz with Other Drugs in Assamese - Oinor xoite Pancruz ar gurutor kriya-pratikriya\nPancruz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPancruz মতভেদসমূহ - Pancruz Contraindications in Assamese - Pancruz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pancruz লোৱা অনুচিত যাতে -\nPancruz ৰ বিষয়ে সততে সোধা প্ৰশ্নসমূহ - Frequently asked Questions about Pancruz in Assamese - Pancruz ar bikhoye satate xodha prashnasamuh\nএই Pancruz-এ অভ্য়াস বা নিচাৰ সৃষ্টি কৰে নেকি?\nPancruzৰে অভ্যাস গঠনৰ কোনো কথাৰ প্ৰতিবেদন পোৱা নাই।\nPancruz লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nPancruz লোৱাৰ পিছত কোনো পাৰ্শ্চক্ৰিয়া নাই।\nPancruz য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Pancruz ক্ৰিয়া-প্ৰতিক্ৰিয়া - Pancruz Interactions with Food and Alcohol in Assamese - khadya aaru modor xoite Pancruz kriya-pratikriya\nখাদ্য আৰু Pancruzৰ ক্ৰিয়া-প্ৰতিক্ৰিয়া\nখাদ্যৰ সৈতে Pancruz লোৱাটো স্বাভাৱিক।\nমদ আৰু Pancruzৰ মাজৰ প্ৰতিক্ৰিয়া\nPancruz লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nPancruz ৰ অনুকল্প - Substitutes for Pancruz in Assamese\nআপুনি বা আপোনাৰ পৰিয়ালৰ কোনোবাই Pancruz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pancruz ব্যৱহাৰ কৰিছিল নেকি?\nআপুনি কিমান পৰিমাণে Pancruz সেৱন কৰিছিল?\nআপুনি Pancruz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pancruz সেৱন কৰে?


famous-baba-ka-dhaba-couple-returns-to-old-eatery-after-restaurant-fails-manju-b– News18 Assam\nBaba Ka Dhaba : লকডাউনে দিলে, লকডাউনে নিলে! ভাগ্যৰ কি পৰিহাস! চকচকীয়া ৰেস্তোৰাঁ এৰি পুনৰ পুৰণি গুমটিলৈ উভটিল কান্তা।\nUpdated:June 9, 2021, 9:06 PM IST\nদিল্লীত কোৰোণাৰ দ্বিতীয় ঢৌ আৰম্ভ হোৱাৰ লগে লগে কান্তাৰো পতন আৰম্ভ হয়। দৈনিক তিনি-চাৰি হাজাৰ টকাৰ বিক্ৰী কৰা কান্তাৰ ৰেস্তোৰাঁৰ বিক্ৰী এক হাজাৰৰ তললৈ নামি আহিল।\nLast Updated: June 9, 2021, 9:06 PM IST\nভাগ্য দেৱী কেতিয়া কাৰ প্ৰতি সুপ্ৰসন্ন হয় সেয়া জানো কোনোবাই ক'ব পাৰে! নহ'লেনো মাত্ৰ দুমাহতে পথৰ ভিক্ষাৰীৰ দৰে জীৱন যাপন কৰা লোক লাখপতি হ'ব পাৰেনে? ভাগ্য দেৱীৰ কৃপাতেই এনদৰে হঠাৎ লাখপতি হৈছিল কান্তা। অভাৱ-অনাটন আৰু দুখ-যন্ত্ৰণাৰে জৰ্জৰিত ৮০ বছৰীয়া কান্তাৰ জীৱনলৈ ঘূৰি আহিছিল নতুন ৰং। পিছে সুখৰ মুহূৰ্তবোৰ বোলে চিৰস্থায়ী নহয়! কান্তাৰ লগতো তেনেকুৱাই হ’ল। ক্ষণস্থায়ী সুখৰ ক্ষণিক আনন্দ লৈ কান্তা পুনৰ নিজৰ আগৰ জীৱনলৈ ঘূৰি গ’ল।\nএই কান্তা হৈছে দিল্লীৰ বিখ্যাত 'বাবা কা ধাবা'(Baba Ka Dhaba)ৰ গৰাকী কান্তা প্ৰসাদ। ২০২০ চনত লকডাউনৰ পাছতে দেশজুৰি জনাজাত হৈ পৰিছিল 'বাবা কা ধাবা'। পথৰ কাষৰ এখন সৰু হোটেলত গ্ৰাহকৰ অপেক্ষা কৰি কৰি জীৱন সংগ্ৰাম কৰিছিল কান্তা প্ৰসাদ (Kanta Prasad) আৰু তেওঁৰ পত্নী বাদামী দেৱী (Badami Devi)য়ে। বিগত অক্টোবৰ মাহৰ আগলৈ কোনেও নাজানিছিল কান্তা প্ৰসাদক। দিল্লীৰ মালব্য নগৰৰ এটা পথৰ কাষত খুলিছিল হোটেল। কিন্তু কান্তা আৰু তেওঁৰ মুখত হাঁহি বিৰিঙাব পৰাকৈ হোটেলৰ বিক্ৰী নহৈছিল। মটৰ পনীৰ আৰু দাইল-ৰুটী বিক্ৰী কৰা 'বাবা কা ধাবা'ৰ বেছিখিনি খাদ্য দিনটোৰ শেষত পেলাই দিবলৈ বাধ্য হৈছিল কান্তা প্ৰসাদ।\nএদিন এজন গ্ৰাহক আহিল আৰু সলনি কৰি দিলে কান্তাৰ ভাগ্য। সাধু কথাৰ দৰেই কাহিনী। এজন ইউটিউবাৰে 'বাবা কা ধাবা'ৰ পৰা কান্তা আৰু বাদামী দেৱীৰ দুৰ্দশাক লৈ ছেয়াৰ কৰা এটা ভিডিঅ’ একে নিশাই ভাইৰেল হোৱাৰ পিছতে অসংখ্য লোকৰ দান বৰঙণিৰে লাখপতি হৈছিল ৮০ বছৰীয়া কান্তা প্ৰসাদ। কান্তাৰ ৰুক্ষ চাহেৰাত যেন সূৰ্যৰ হেঙুল কিৰণে আনি দিছিল নতুন আভা।\nনতুন জীৱন এটা আৰম্ভ কৰাৰ লক্ষ্যৰে ৫ লাখ টকাৰে এখন ভাল ৰেস্তোৰাঁ আৰম্ভ কৰিলে কান্তা প্ৰসাদে। ৩ জন কৰ্মচাৰিও নিয়োগ কৰিলে কান্তাই। কিন্তু দাতাই দিলেও বিধাতাই নিদিয়ে বুলি কথা এষাৰ আছে। কোৰোণাই আকৌ আগতকৈ অধিক ভয়ংকৰ ৰূপত দেশ ছানি ধৰাত আকৌ লকডাউন হ’ল। এক লকডাউনে যদি কান্তাক ভূমিৰ পৰা ভূমালৈ তুলিছিল আন এক লকডাউনে সেইজন কান্তাক আকৌ আকাশৰ পৰা মাটিত পেলাই দিলে।\nকান্তাৰ নতুন ৰেস্তোৰাঁ আৰম্ভ কৰা পাছত জমেট’ৰ দৰে কোম্পানীয়েও হৈছিল চুক্তিবদ্ধ। বজাৰৰ সকলো ঋণ পৰিশোধ কৰিছিল কান্তাই। পতি-পত্নী দুয়োৰে বাবে স্মাৰ্টফোনো কিনিছিল। কিন্তু কোৰোণাৰ দ্বিতীয় ঢৌত হোৱা লকডাউনত বন্ধ হৈ পৰিল কান্তা প্ৰসাদৰ ৰেস্তোৰাঁ। দিল্লীত কোৰোণাৰ দ্বিতীয় ঢৌ আৰম্ভ হোৱাৰ লগে লগে কান্তাৰো পতন আৰম্ভ হয়। দৈনিক তিনি-চাৰি হাজাৰ টকাৰ বিক্ৰী কৰা কান্তাৰ ৰেস্তোৰাঁৰ বিক্ৰী এক হাজাৰৰ তললৈ নামি আহিল। চকচকীয়া দামী ৰেস্তোৰাঁ এৰি কান্তা আৰু পত্নী পুনৰ পুৰণি দোকানলৈ ঘূৰি আহিল কিছিদিন আগতে।\nFirst published: June 9, 2021, 9:04 PM IST\nBaba ka Dhaba\nCovid-19 in Assam: ৰাজ্যত আজিও আক্ৰান্ত ৩ সহস্ৰাধিক, সোমবাৰে প্ৰাণ হেৰুৱালে ৪৩ জনে।


চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?\nWrong policy of the Assam Govt. পুনৰ পোহৰলৈ আহিছে ৰাজ্য চৰকাৰৰ এক ভুল নীতি! যি নীতিয়ে বিশেষকৈ বিপদত পেলাব পাৰে আৰক্ষী বিভাগক! কি এই ভুল নীতি? জানিবলৈ শেষলৈকে পঢ়ক আমাৰ এই এক্সক্লুচিভ প্ৰতিবেদন।\nচলিত বৰ্ষৰ ৮ চেপ্তেম্বৰ; ৰাজ্য চৰকাৰৰ গৃহ বিভাগ আৰু ৰাজহ বিভাগে লোৱা এক সিদ্ধান্ত অনুসৰি পশু চিকিৎসা বিভাগৰ যুটীয়া আয়ুক্তৰ কাৰ্য্যালয় চৌহদত নতুনকৈ নিৰ্মাণ হ’ব আৰক্ষী আয়ুক্তৰ কাৰ্য্যালয়। তাৰ বাবে ৰাজহ বিভাগে ইতিমধ্যে ভূমি আৱন্টন দিয়াও পৰিলক্ষিত হৈছে।\nউল্লেখযোগ্য যে, ব্ৰহ্মপুত্ৰৰ দুয়োপাৰৰ সৌন্দৰ্য্যবৰ্ধনৰ বাবে কামাখ্যাৰ পৰা উজানবজাৰৰ ৰাজভৱনলৈকে সকলো গৃহ বা চৰকাৰী কাৰ্য্যালয় খালী কৰিবলৈ উচ্চ ন্যায়ালয়ে এক নিৰ্দেশনা দিছিল।\nAlso Read: কোভিডে কাঢ়ি নিলে দেশৰ এগৰাকী বিশিষ্ট সাংবাদিক বিনোদ দুৱাৰ প্ৰাণ\nসেই অনুসৰি চৰকাৰী কাৰ্য্যালয় বিশেষকৈ গুৱাহাটী পৌৰ নিগমৰ আয়ুক্ত কাৰ্য্যালয়, মহানগৰ আৰক্ষী আয়ুক্তৰ কাৰ্য্যালয়, কামৰূপ মহানগৰ জিলা উপায়ুক্তৰ কাৰ্য্যালয়, কামৰূপ মুখ্য ন্যায়িক দণ্ডাধীশ আদালত স্থানান্তৰ কৰাৰ বাবে ইতিমধ্যে পদক্ষেপ হাতত লৈছে চৰকাৰে।\nকিন্তু তাত যেন ৰৈ গ’ল এক প্ৰশ্নবোধক!\nগুৱাহাটীৰ খানাপাৰাস্থিত জৈৱিক উৎপাদন প্ৰতিষ্ঠান। এইটো উত্তৰ পূৰ্বাঞ্চলৰ একমাত্ৰ প্ৰতিষ্ঠান য’ত বেক্টেৰিয়েল আৰু ভাইৰেল ভেকচিন উৎপাদন কৰা হয়।\nAlso Read: গুৱাহাটীৰ বিশিষ্ট ব্যৱসায়ী অভিজিৎ গোস্বামীৰ ৰহস্যজনক ‘আত্মহত্যা’\nএনথাক্স ভেকচিনৰ উৎপাদন হয় এই গৱেষণাগাৰত। যদি কিবা কাৰণত এই বীজাণু বতাহত এৰি দিয়া হয় তেতিয়াহ’লে সংক্ৰমণ বিস্তাৰিত কৰিব পাৰে বুলি গৱেষণাত প্ৰকাশ পাইছে।\nকিন্তু এই প্ৰতিষ্ঠানৰ পৰা ৫০ মিটাৰতকৈয়ো কম দুৰত্বত আৰক্ষী আয়ুক্ত কাৰ্য্যালয় নিৰ্মাণ কৰা হ’ব।\nসম্ভাৱ্য দুৰ্ঘটনামূলক পৰিস্থিতি নিয়ন্ত্ৰণ ৰণনীতিৰ পৰিকল্পনা অনুসৰি এনেধৰণৰ উৎপাদন-গৱেষণা প্ৰতিষ্ঠানৰ ভৱনৰ চৌপাশে প্ৰায় ৫০ মিটাৰ মুকলি ঠাই ৰখাৰ পোষকতা আছে। ইয়াৰোপৰি নিয়ম অনুসৰি প্ৰায় ২০০ মিটাৰ মানৰ ভিতৰত কোনো নিৰ্মাণ কাৰ্য্য চলাব নোৱাৰে।\nএই সন্দৰ্ভত আমাৰ সাংবাদিকৰ সৈতে হোৱা কথা বতৰাত পশু পালন আৰু চিকিৎসা বিভাগৰ যুটীয়া আয়ুক্ত ড০ শশীৰাম মালাকাৰে কয়, “অতি সংবেদনশীল প্ৰতিষ্ঠানৰ ওচৰত এনে এটা কাৰ্য্যালয় প্ৰতিষ্ঠা কৰাটো যুক্তিসংগত নহয়। কোৱা হয় চীনৰ য়ুহান চহৰৰ এটা গৱেষণাগাৰৰ পৰাই উৎপত্তি হৈছিল মাৰাত্মক কোভিড-১৯ ভাইৰাছ। যি নেকি সমগ্ৰ বিশ্বতে আজিও ত্ৰাসৰ সৃষ্টি কৰি আছে।‘’\nAlso Read: অসম চৰকাৰে ঘোষণা কৰিলে ২০২১ চনৰ ‘অসম সৌৰভ’ আৰু ’অসম গৌৰৱ’ বঁটা, তালিকাত কাৰ কাৰ নাম?\nএই গৱেষণাগাৰৰ পৰা বেক্টেৰিয়া বা ভাইৰাছ জনসাধাৰণৰ দেহলৈ বিয়পাৰ সম্ভাৱনা আছে বুলি তেওঁ সন্দেহ প্ৰকাশ কৰাৰ লগতে কয় যে নীতি অনুসৰি উপযুক্ত ভেকচিন প্ৰস্তুতৰ ক্ষেত্ৰতো বাধাৰ সন্মুখীন হ’ব পশুপালন বিভাগ। যি বিশেষকৈ মহানগৰ আৰক্ষীৰ জীৱনৰ প্ৰতিও ভাবুকি আনিব পাৰে বুলি তেওঁ সন্দেহ প্ৰকাশ কৰে।\nইপিনে, চৰকাৰলৈ আহ্বান জনাই এই স্থানৰ পৰিৱৰ্তে অন্য স্থানত আৰক্ষী আয়ুক্তৰ কাৰ্য্যালয় স্থাপন কৰিবলৈ কয় যুটীয়া সঞ্চালকগৰাকীয়ে।\nআনহাতে, এই সন্দৰ্ভত মুখ্যমন্ত্ৰী ড০ হিমন্ত বিশ্ব শৰ্মালৈ এক পত্ৰ প্ৰেৰণ কৰিছে উৎপাদন প্ৰতিষ্ঠানটোৰ পৰামৰ্শদাতা বিজ্ঞানী তথা মহামাৰী বিজ্ঞানী ড০ ভগৎ লাল দত্তই। তেওঁ পত্ৰৰ জৰিয়তে এই আৰক্ষী আয়ুক্ত কাৰ্য্যালয় গৱেষণাগাৰটোৰ নিচেই কাষতে স্থাপন কৰিলে সন্মুখীন হ’ব পৰা সমস্যা সন্দৰ্ভত পত্ৰত উল্লেখ কৰে।\nAlso Read:কথা দিলে মুখ্যমন্ত্ৰীয়ে; ৩১ ডিচেম্বৰত এটাও ল’ৰা মৰিবলৈ নিদিয়ে পথ দুৰ্ঘটনাত\nতদুপৰি, আৰক্ষী আয়ুক্তালয়ৰ জৈৱ সুৰক্ষাৰ দিশৰ সম্ভাৱ্য ‘ৰিস্ক’ৰ পুৰ্বানুমান আৰু সেই ৰিস্ক প্ৰশমন ব্যৱস্থাপনাৰ বাবে বিতং অধ্যয়ন, বিশ্লেষণ আৰু পূৰ্ব পৰিকল্পনা নিশ্চিত কৰি ব্যৱস্থা ল’বলৈ মুখ্যমন্ত্ৰীক আহ্বান জনায়।\nইপিনে, এই সন্দৰ্ভত আমি মহানগৰ আৰক্ষী আয়ুক্ত হৰমিত সিঙৰ সৈতে কথা পাতিবলৈ চেষ্টা কৰিছিলো যদিও তেওঁ মন্তব্য প্ৰকাশৰ পৰা বিৰত থাকে।


‘সংসদৰ শীতকালীন অধিৱেশনত উত্থাপন নহয় নাগৰিকত্ব সংশোধনী বিধেয়ক-২০১৬’\nসংসদৰ চলিত শীতকালীন অধিৱেশনত উত্থাপন নহয় নাগৰিকত্ব সংশোধনী বিধেয়ক-২০১৬। দিল্লীত সংবাদ মাধ্যমত এই মন্তব্য সাংসদ বিজয়া চক্ৰৱৰ্তীৰ। অসম চুক্তিক লৈও সংবাদ মাধ্যমত গুৰুত্বপূৰ্ণ মন্তব্য কৰে তেওঁ। অসম চুক্তিৰ ৬নং দফা ৰূপায়ণ কৰাৰ দাবী…\nআই পি এল ২০১৯ঃ ৩৫০ খেলুৱৈ নিলাম, কোন দলে ব্যয় কৰিলে কিমান টকা?\nডিজিটেল ডেস্কঃ বৰ্তমান প্ৰস্তুতি তুংগত উঠিছে ইণ্ডিয়ান প্ৰিমিয়াৰ লীগ অৰ্থাৎ আই পি এল-২০১৯ৰ বাবে। এইবাৰ আই পি এলৰ খেলুৱৈৰ নিলাম অনুষ্ঠান অনুষ্ঠিত হয় ৰাজস্থানৰ জয়পুৰত। মঙলবাৰে দুপৰীয়া ২.৩০ বজাৰ পৰা জয়পুৰত আৰম্ভ হয় খেলুৱৈসকলৰ নিলাম অনুষ্ঠান। এই…\nকয়লা কেলেংকাৰীত জড়িত সহকাৰী এনফ’ৰ্চমেণ্ট পৰিদৰ্শক বেদান্ত গগৈক আদালতত হাজিৰ\nআদালতত হাজিৰ কৰোৱা হ'ল সহকাৰী এনফ’ৰ্চমেণ্ট পৰিদৰ্শক বেদান্ত গগৈক। বিশেষ আদালতত হাজিৰ কৰোৱা হয় তেওঁক। কয়লা কেলেংকাৰীত জড়িতৰ অভিযোগ তেওঁৰ বিৰুদ্ধে। সোমবাৰে চি আই ডিয়ে গ্ৰেপ্তাৰ কৰিছিল বেদান্ত গগৈক। বেদান্ত গগৈ সহকাৰী…\nগাঁতত ওলাল মৃতদেহ! ৫ বছৰীয়া কন্যা শিশুক বলাৎকাৰ কৰি হত্যা\nবিশ্বনাথৰ আহুবাৰীত জঘন্য ঘটনা। ৫ বছৰীয়া কন্যা শিশুক হত্যা। মংগল পাইক নামৰ এজন আত্মীয়ই হত্যা কৰাৰ সন্দেহ। হত্যা কৰি চাহ বাগিচাৰ মাজত পুতি থৈছিল শিশুটিৰ মৃতদেহ। আলহী খাবলৈ আহিছিল মংগল পাইক নামৰ লোকজন। শিশুটোক বলাত্‍কাৰ কৰি…\n১৫ ফেব্ৰুৱাৰীৰ ভিতৰত অনুষ্ঠিত হ’ব উত্তৰ কাছাৰ পাৰ্বত্য স্বায়ত্ত শাসিত পৰিষদৰ সাধাৰণ নিৰ্বাচন\nডিজিটেল ডেস্কঃ ‘২০১৯ৰ ১৫ ফেব্ৰুৱাৰীৰ ভিতৰতেই উত্তৰ কাছাৰ পাৰ্বত্য স্বায়ত্ত শাসিত পৰিষদৰ সাধাৰণ নিৰ্বাচন অনুষ্ঠিত কৰা হ’ব। অহা জানুৱাৰিত নিৰ্বাচনী বিজ্ঞপ্তি জাৰি কৰিব নিৰ্বাচন আয়োগে।’- মঙলবাৰে হাফলঙত এখন সংবাদমেল সম্বোধন কৰি এই ঘোষণা কৰে…\nগোৱালপাৰাৰ ৰাজপথত দাউদাউকৈ জ্বলি উঠিল বিলাসী বাহন, কথমপি ৰক্ষা কেইবাজনো যাত্ৰীৰ\nডিজিটেল সংবাদ, গোৱালপাৰাঃ কিনকিনিয়া বৰষুণৰ মাজতে মঙলবাৰে দুপৰীয়া গোৱালপাৰা চহৰৰ ৰাজপথত চলন্ত অৱস্থাতে দাউদাউকৈ জ্বলি উঠিল এখন বিলাসী বাহন। প্ৰত্যক্ষদৰ্শীৰ বিৱৰণী মতে, দুপৰীয়া ১.৩৫ বজাত শ'লমাৰীৰ পৰা গোৱালপাৰা চহৰত প্ৰৱেশ কৰা ৰাজ্যিক…\nচৰকাৰৰ প্ৰতি মোহভংগ হৈ আলফালৈ যাব খুজিছিল দুই যুৱকে, আৰক্ষীয়ে কৰিলে গ্ৰেপ্তাৰ\nডিজিটেল সংবাদ, গোলাঘাটঃ চৰকাৰৰ কৰ্ম-কাণ্ডৰ প্ৰতি মোহভংগ ঘটি আলফা (স্বাধীন)ত যোগদান কৰিবলৈ ৰাওনা হোৱা দুই চফল যুৱকক গোলাঘাট আৰক্ষীয়ে সোমবাৰে নিশা গ্ৰেপ্তাৰ কৰে৷ গোলাঘাট জিলাৰ অতিৰিক্ত আৰক্ষী অধীক্ষক ধ্ৰুৱ বৰাৰ নেতৃত্বত যোৱা এটা আৰক্ষীৰ দলে…\nকোনে অপহৰণ কৰিছিল তিনিচুকীয়াৰ চানি মহাজনক?\nডিজিটেল সংবাদ, তিনিচুকীয়াঃ যোৱা ১৬ ডিচেম্বৰত অপহৃত হোৱা তিনিচুকীয়া ধলাৰ টেঙাপানী বাঘঘুলি চাপৰিৰ ম’হ খুটিৰ খেম বাহাদুৰ ছেত্ৰী নামৰ লোকজনক আৰক্ষীয়ে অভিযান চলাই উদ্ধাৰ কৰিবলা সক্ষম হয়৷ মঙলবাৰে পুৱতি নিশা শদিয়াৰ নৱ নিযুক্ত আৰক্ষী অধীক্ষক দেৱজিৎ…\nআই এম এৰ শিৱসাগৰ শাখাৰ বিজ্ঞান ভিত্তিক আলোচনা চক্ৰৰ বৰ্ষৰ সৰ্বশ্ৰেষ্ঠ সন্মান লাভ\nডিজিটেল সংবাদ, শিৱসাগৰঃ ইণ্ডিয়ান মেডিকেল এচ’ছিয়েচনৰ শিৱসাগৰ শাখাই যোৱা ২৮ জুলাইত শিৱসাগৰত অনুষ্ঠিত কৰা চিকিৎসা শাস্ত্ৰৰ আলোচনা চক্ৰ "চিমাক’ন-২০১৮’ সমগ্ৰ ভাৰতবৰ্ষৰ বিভিন্ন মেডিকেল এচ’ছিয়েচনৰ দ্বাৰা আয়োজিত সমূহ বিজ্ঞান ভিত্তিক আলোচনা চক্ৰৰ…\nউত্তৰপ্ৰদেশৰ মুখ্যমন্ত্ৰীয়ে সকলোতে সাম্প্ৰদায়িকতাৰ বীজ ৰোপন কৰেঃ প্ৰদ্যুৎ বৰদলৈ\nযোগী আদিত্যনাথ অসমলৈ অহাক লৈ সৰৱ প্ৰাক্তন মন্ত্ৰী প্ৰদ্যুত্ বৰদলৈ। সংবাদমেলত ক্ষোভ প্ৰকাশ বৰদলৈৰ। ‘উত্তৰপ্ৰদেশৰ মুখ্যমন্ত্ৰী এজন সাম্প্ৰদায়িক ব্যক্তি।’ ‘তেওঁ সকলোতে সাম্প্ৰদায়িকতাৰ বীজ ৰোপণ কৰে।’ ‘ৰাফেল বিমান ক্ৰয়…